
PETŐFI  SÁNDOR. 

irta  Pékár  Gyula. 

♦Szabadság,  szerelem, 
E  kettő  kell  nekem. 
Szerelmemért  feláldozom 
Az  életet, 

Szabadságért  feláldozom 
Szerelmemet  ...» 

A  híres  Voiuin  Pctocfianum  szárnyaló  strófájának  e 
jelmondatábcín,  melyet  a  költő  dalaival  együtt  közel 
harminc  nyelvre  fordított  le  az  emberiség  ámuló  rajon- 
gása, e  votixm-ban  v^oltakép  benne  van  a  Petőfi  Sándor 
egész  lánglelke  :  látnok-költői  ihlete,  apostoli  lendülete 
s  hös-mártiri  elszánt  heve.  Benne  a  csudás  hat  sor  e 
programm -muzsikájában  az  ő  huszonhat  rövid  évre  ter- 
jedő egész  élete  .  .  .  ismerjük  ez  üstökösi  pálya  minden 
napját,  úgj'szólván  minden  percét,  immár  nyitott  könyv 
ez  az  élet  minekünk,  ám  mennél  tisztábban,  mennél 
pozitívabban  véljük  látni  az  alázatos  származás,  a  küz- 
ködö  gyermekkor,  a  nyomorgó  ifjú  évek  részleteit, 
maga  a  Petőfi-rejtelem  csak  annál  nagj'obbra,  annál 
magyarázhatatlanabb  csodává  nő  előttünk.  A  zseni  lé- 
nyege elvész  előlünk  ...  s  mi  akár  makroszkópon,  akár 
mikroszkópon  vizsgáljuk  is  ezt  az  életet,  csak  azt  az  egyet 
állapíthatjuk  meg  róla  :  minden  korok  és  nemzetek  hrá- 
jának  tán  ő  a  legfenköltebb,  a  legihletettebb  képvise- 
lője e  földön!  Látnoki,  apostoli,  hősi  és  mártírt  titkok 

láncolata  ez  élet  s  az  ámíiló  emberiség  ma  is  kérdi  :  hogy 
lehetett  ennyi  nagyot  átgondolni  s  ennyi  mélyet  át- 
érezni ily  rövid  ifjú  élet  alatt?  Azt  tudjuk,  hol  szüle- 
tett, de  —  hogy  a  rejtelem  teljes  legyen  —  halála  he- 
lyét és  percét  a  legendák  örök  arany  köde  takarja.  Petőfi 
nem  halt  meg.  Eltűnt.  Mint  a  kelták,  a  legendák  Arthus 
királya,  ő,  a  magyar  költőkirály  is  eltűnt,  el  ifjan  csata- 
viharban, abban  az  örökké  rejtelmes  pillanatban,  midőn, 
ahogy  előre  megálmodta  volt,  elnyelte  őt  «az  acéU  zörej, 
a  trombita  hangja,  az  ágyúdörej*,  midőn  ott  a  fejér- 
egyházi úton  kard  lal  kezében  utoljára  látták.  Hová 
lett?  Elesett  tán,  el  a  szent  magyar  szabadságért  s  testén 
át  fújó  paripák  szá;7uldtak  tova  őt  összetiporva?  Nincs 
sírja  ...  de  tán  Isten  akarata  ez  is,  a  magyarok  Istene 
akarja,  hogy  déltől  északig,  kelettől  nyugatig  minden 
szélgörgette  magyar  rög  Petőfit  a  magáénak  vallhassa, 
hogy  végesvégig  ezer  futamatnj'i  földeken  az  egész  ma- 
gyar hon  a  Petőfi  sírja  legyen,  hogy  a  vész  percében 
bárhová  boruljunk  is  le  hivő  és  hívó  lélekkel,  a  honi 
föld  minden  porszeméből  Petőfi  támadjon  fel.  Most  pár 
éve  így  támadt  ö  fel  centennárivunára,  hogy  földköriüi 
új  diadalútra  indulva  zsenije  fáklyájával  a  magyar 
géniusz  értékeire  s  a  letiport  nemzet  magyar  igazsá- 
ságára   oly    nemzetközi    nagy    sikerrel    rámutasson  .  .  . 

A  tudós  német  Grimm  írta  a  mvilt  század  végén  : 
a  legmagasabb  költői  ihlet  a  századok  folyamán  ötször 
vett  testet  e  földön :  először  hívták  Homémak,  másod- 
szor Shakespearenek,  harmadszor  Goethének,  negyed- 
szer Petőfinek,  ötödször  Mistralnak  .  .  .  íme,  nem  mi 
netalán  elfogult  magyarok,  hanem  a  tárgyilagos  kül- 
föld veszi  fel  Petőfinket  a  nagyok  öt  legnagyobbja 
közé.  Petőfi  már  klasszifikálva  van,  ő  a  magyar  géniusz 
emersoni  reprezentatív  nagyja. 

Született  1822  december  31-ikén  éjfélkor  abban  a 
szilveszteri  pillanatban,  mikor  épp  percent  az  évfor- 
duló .  .  .  Szilveszter!  Áldott  név,  egykor  régen  a  szent 

koronát  hozta  a  magyarnak  s  nyolc  század  multán  egy 
másodikat,   a  költészet  koronáját  adta  nek^mk.   arany 
mind  a  kettő,  az  eg>^ik  éke  a  kereszt,  a  más^e  a  babér 
8  misztikus  fensöbb  erö  kereste  és  jelölte  ki  mmciket 
korona  számára  a  hivatott  magyar  homlokot.  Az  elsőt 
fényes  sereg.  rag>'ogó  küldöttség  hozta  bíboros  Eszter- 
gomba s  egy  egész  ájtatos  ország  volt  tanuja  a  fehna- 
gasztaltatásnak,   a  második  korona  lopva    rejtve  ejjel 
iött    téli  fergeteg  süríí  hófátyolába  burkoltan  érkezett 
ee./nagy  alföldi,  kiskunsági  alázatos  pór  faluba  :  a  ma- 
iar   költészet    Betlilehemébe.    Kiskörösre.  Nem   várta 
Siki.  .  .  csak  eg>'  istenfélő  jó  asszony.  Petrovics  me- 
szárosné  várta  öt  évi  házasság  után  az  Isten  áldását. 
Imádkozva,  zsoltárt  énekelve  ült  a  szüveszten  ejen  a 
szemben  lakó  Dinga  Samuéknál.   úgy  várta  az  ejfelt. 
ám  a  sors  úgy  parancsolta,  neki  éjfelxe  otthon  keUett 
lennie.  És  a  vajúdó  asszony  bizony  ahg  tudott  az  utca 
félöles  havában  hazalábolni  .  .  .  Pont  éjfélre,  épp  mikor 
a  toronyőr  a  születő  újévet  kiáltotta,  meglett  a  gyerek. 
Egy  beteges,  vézna  fiúcska.  Jó  toronyőr,  ahogy  zsolozs- 
másan  zengte  a  tizenkettőt  és  kitekintett,  vajjon  latta-e 
a  fényességet   a  hóviharban   a  szahnafedeles.   alázatos 
pór  kunyhó  felett?  És  jó  Petrovics  István,  mialatt  tán- 
colva tapsolt  az  újszülöttnek,  vajjon  érezte-e  azt  a  kap- 
rázatot  a  mestergerenda  felől?  Csitt,  a  természet  men- 
nél nagvobbat  munkál,  annál  jobban  szeret  titkolodzm. 
Petrovics  uram  se  látott  semmit  és  inkább  csak  amiak 
örült,  hogy  müyen  jó  székállólegényt  fog  majd  nevehu 
az  ö  fiából.  Ám  a  múzsa,  ha  látatlanul  is,  ott  alít  mar 
a  nyoszolya  felett ;  újjá  az  ajkán  :  ne  tudja  senki .  .  . 
az  apa  legkevésbbé.  Ő  csak  legutoljára  tudja  meg  majd 
ha  az  egész  vüág  tudja  már.  Az  anya  hamarabb  sej- 
díthet valamit  a  nagy  titokból,  hisz  a  nő  van  közelebb. 
az  anya  van  legközelebb  az  isteni  rejtehnekhez.  A  üu 
csak  induljon  el  a  tövises  úton,  az  élet  fájdalma,  a  szen- 
vedés parazsa  majd  meggyújtja  benne  hivatása  mecsét. 

Künn  ezalatt  csak  tovább  esett  a  hó,  fehér  vihar  zú- 
gása muzsikált  a  múzsák  bethlehemi  éjszakáján  .  .  . 

S  ő,  a  viharban  született,  a  perc  jegyével  lelkén 
csakugyan  elindul  élete  viharába.  A  perc  jegye?  Igen, 
érzi  ő,  tudja  s  szinte  babonásan  tart  születése  szilvesz- 
teri éjszakájának  jelentőségére.  Később  majd  Szilvesz- 
ternek fogja  hívni  verses  regényének,  «Az  apostoh-nak 
hősét  s  úgyszólván  minden  szilveszteri  éjen  megannyi 
külön  búcsxi-költeményben  méláz  a  múlt  felett  s  tekint 
jós  szemmel  a  jövendőbe.  Kicsi  vézna  fiúcska  .  .  .  indul 
s  nincs  meghatóbb  annál,  liivatásának  tudata  mint 
lobban  lángra  a  küzködő  gyermekiélekben.  Libben- 
lobban  e  lángocska,  olykor  biz'  majd  kialszik,  kivált 
ha  zsörtölődő,  nyakas  apja  ráfúj,  persze,  Sándor  sehogj' 
.se  akar  székállólegény  lenni!  Ám  mihelyt  apja  kiadja 
mérgét  s  hátat  fordít,  a  szent  lángocska  mindannyiszor 
csak  annál  nagyobb  erőre  kap.  A  fiú  —  alig  húszéves 
még  —  anyja  karjába  búvik  s  mivel  csak  vele  mer  erről 
szólni,    neki  súgja  : 

«Mondád,  anyám,  hogy  álmainkat 
Éjente  festi  égi  kéz. 
Az  álom  ablak,  melyen  által 
lyclkünk  a  jövőbe  néz.» 

Anyám,  álmodtam  én  is  egyet, 
Nem  fejtenéd  meg,  mit  jelent  ? 
Szárnyaim  növének  s  átröpültem 
A  levegőt,   a  végtelent  .  .  . 

Az  anya  aggódva  csitítja,  de  a  fiú  már  nem  is  hallja, 
látni  kezd,  jövendöl  :  bűvös  éneke  égig  fog  szállni  s  le- 
hozza neki  «a  liír  csillagáto,  de  ugj^anakkor  azt  is  meg- 
jósolja, hogy  ifjan  fogja  éltét  venni  a  «dal  édes  mézo^ 
Anyja  sikoltva  esd  :  «halál  ...  ne  vidd  korán  el  a  fiút !» 
Ám  a  fivinak  arca  lángol,  átszellemülten  kiált : 

♦Anyám,  az  álmok  nem  hazudnak. 
Takarjon  bár  a  szemfödél, 
Dicső  neve  költő  fiadnak. 
Anyám,  soká,  örökkön  éll» 

Mi  ez?  Stádium  e  vers,  döntő  perc  :  ébredés,  hályog- 
hullás,  az  a  pisla  lángocska,  a  hivatás  szent  tudata  tűz- 
oszlopként  csap  magasra  Petőfiben.  Alig  húszéves  még 
s  mint  a  Zeusz  homlokából  készen  kiugró  Minerva,  ő 
is  egyszerre  kész  költő,  érzi  a  koronát  feje  körül  s  «a  kor- 
láttalan természet  vadvirágaként*  lázadó  daccal  veti  fel 
fejét.  Neki  a  világnak  s  amily  ifjú,  oly  őrjöngően  türel- 
metlen, hogy  fel  nem  ismerik.  Hisz  neki,  hogy  hivatását 
betölthesse,  hogy  faja,  kora  uralkodó  eszméit  kifejez- 
hesse, neki  fel  kell  ismertetnie,  meg  kell  hallgattatnia. 
S  a  perc  késik  s  ő  érzi,  nem  ér  rá  sokáig.  Üzi  az  apostoh 
nagy  nyughatatlanság  :  kicsapott  diák,  éhes  baka,  ron- 
gyos lantos,  vándorszínész  .  .  .  igen,  ily  változó  álruhák- 
ban kóborol  a  földi  göröngyön,  de  ott  benn  az  ő  tudat- 
tól égő  szeme  mögött,  ott  már  az  eszmék  fejedelme  ő 
s  benső  szeme  a  másik  szellemi  lét  csudáira  van  tárva- 
nyitva.  Csak  ő,  más  nem  látja  e  csudákat ;  mások  vakok, 
de  süketek  is,  nem  hallják  azt,  amit  ö  hall,  a  hangokat 
Onnanátról.  Ez  az  a  látásokkal  teH  másik  szellemi  világ, 
melynek  hangjait,  ahogy  az  «Éji>-ben  oly  megrázóan  írja, 
csak  az  örült  s  a  haldokló  hallja,  meg  még  valaki  : 

«Még  egy  hallja  A  merengő 
Még  egy  Költő 
Harmadik,  Érti  meg 
A  költő,  ha  Ama  szellem- 
Ébren  Hangok 
Álmodik,  Rejtelmét ...» 

A  költő  «az  istenség  szent  levele*  s  mint  üyen  nem- 
csak haU,  de  lát  is  : 


«I/átom  a  fátyolodat,  te  sötét,  mélytitkú  jövendő 

És  meggyújtván  a  sejtés  tündéri  tüzét,  e 

Fátyolon  át  látok  s  attól,  ami  ott  van  alatta, 

Borzadok,  iszonyodom  ,  .  . 

Jőni  fognak  rettentő  napok, 

Amilyeneket 

Csak  álmodik  most  holdas  éjeken 

Az  örülésig  rémült  képzelet  .  .  . 

Petőfi  a  «Jövendölés»-töl  fogva  kész  Vates,  ki  nem 
liabozva,  nem  tapogatózva,  hanem  az  isteni  hivatás 
parancsoló  biztonságával  toppan  oda  a  század  elé.  És 
jön,  érkezik  a  Carlyle-i  héroszok  fenségével,  ötszörösen 
teljes  fegyverzetben  mint  költő,  látnók,  apostol,  hós  és 
mártir  egy  személyben.  Volt-e,  jött-e  valaha  költő  tel- 
jesebb és  emberfelettibb  attribútumokkal?  Még  a  többi 
legnagyobbak  is  szinte  szegénj^ek  az  ötszörös  felruházás 
ekkora  gazdagsága  mellett.  Itt  a  Petőfi-rejtelem  nyitja, 
ezért  csodája  ő  a  világirodalomnak  s  innen  az  ő  nem- 
zetét s  minden  más  nemzeteket  magával  ragadó  erejé- 
nek a  titka.  Ezt  a  fenséges  csudát  érezzük  mi  belőle 
s  harminc  nyelven  ezt  érzik  az  ámuló  többi  nemzetek 
is,  ez  nyűgözi  le  őket,  még  ellenségeinket  is  .  .  .  Nő 
Petőfink  a  külföldi  dicsőség  tükrében,  főként  centen- 
nárimna,  az  ő  sorbonnei  világraszóló  diadala  óta  s  er 
gondolkodásra,   újraértékelésre  készt  bennünket. 

Költő,  látnók,  apostol,  hős  és  mártír!  .  .  .  Ötszörös 
isteni  felruházás  :  ez  adja  meg  Petőfi  lényének  azt  a 
színjátszó,  rejtelmes,  dús  ragyogást,  melyet  még  külön 
bíívkörrel  von  be  az  ifjúság  aureolája.  De  az  öt  közül 
vájjon  melyik  mégis  a  fő-attributmn?  Én  úgy  érzem, 
Petőfi  mindenekelőtt  és  mindenekfelett  látnók.  Hisz 
csuda  az  ő  egész  élete  ;  csoda,  amit  rövid  huszonhat 
éve  alatt  érzett,  szenvedett,  alkotott,  de  legérdekesebb 
csoda  tán  még  is  az,  hogy  ő  mindent  előre  lát  s  mindaz, 
amit  előre  megjósol,  betűről-betílre  teljesedik.  Kimond- 

hatjuk  :  legszebb  költeményei  véges- végig  voltakép  meg- 
annyi jövendölések,  ő  látja  már  a  «harc  tavaszát*,  látja 
a  «vérrózsát))  férfikebelén,  látja  az  «Egy  gondolat .  .  .» 
véres  testetvételét  s  a  látnoki  ^Szeptember  végén  ...»  előre 
látja  imádott  neje  hűtlenségét.  Buda  bevételének  nap- 
ján, 1849  május  2i-én,  az  esti  lakomán  Jókai  poharát 
emeli  azokra,  <(akik  ezután  fognak  meghalni  a  hazáért*, 
csend,  csak  az  egy  Petőfi  kel  fel  az  asztal  végéről  s  megy 
át  Jókaihoz,  ki  épp  haragosa,  hogy  véle  halála  előtt  ki- 
béküljön. Koccint :  «Köszönöm,  barátom,  hogy  érettem 
is  ittál ...»  És  örök  búcsúra  megölelik  egymást  ott  az 
ámuló  lakomás  közönség  előtt.  Döbbentő  ez  a  látnoki 
látás,  de  tovább  :  a  látnók  Petőfiben  költővé  lesz,  épp 
hogy  jóslásait  feljegyezze  ;  a  költő  aztán  apostollá  erő- 
södik, a  szabadság  márciusi  apostolává.  De  mindezt 
benne  a  látnók  igazgatja,  a  látnók  ad  utóbb,  mikor 
kell,  kardot  az  apostol  kezébe,  hogy  hőssé  legyen  s  e  hős, 
ugyancsak  a  látnók  ihletéből,  ugyanekkor  tudja  már 
hogy  mártírrá  kell  lennie.  íme  ez  pár  sorban  a  Petőfi 
élete  :  tudatos  végzetszerüséggel  halad  pályáján  torony- 
iránt a  segesvári  csata  felé,  hol  a  költeményeiben  rög- 
zített jóslások  szerint  a  látnók  ihlette  költő-apostol 
végre  hős-mártírrá  lesz.  INIikor  1849  nyarán  Mezőberény- 
ben  kétszer  is  eltörik  az  ekhós  szekér,  melynek  Aradra 
kellene  vinnie  őt  Damjanichhoz,  harmadszorra  nem  ha- 
bozik többé,  hanem  «végzetem  hív!»  szóval  indul  Eg- 
ressy  után  Bemhez  Erdélybe.  Megy  a  halálba,  mert 
szent  hite,  hogy  az  ő  halála  lesz  a  magyar  szabadság 
ára  .  .  . 


Ismét  a  Grimm-féle  osztályozás  jut  eszembe  :  a  mi 
Petőfink  ott  áll  a  legelső  zsenik  Olympusán  ama  kivá- 
lasztottak kiválasztottjai  közt,  kiknek  homloka  már  az 
isteni  titkok  fellegeit  éri.  E  legnagyobbak  a  grimmi 
értelemben,  mind    testvérek,    bármilyen    korban,    bár- 

milyen  nyelven  énekelnek  is.  Testvérek,  sőt  tan  annál 
is  többek  .  .  .  Olykor  ha  e  legnagyobbakat  olvasgatom 
eredetiben,  lassankint  feledni  kezdem  a  hellén,  angol, 
német,  magyar,  provánszi  nyelvek  különbözőségét  s 
olyas  érzés  fog  el :  ezek  voltakép  mind  egy  nyelven, 
egyugyanazon  nyelven  írnak,  sőt  tán  nem  is  öt,  hanem 
egy  ember  írta  mindezt,  egyugyanaz  a  nag\'  Valaki,  aki 
csak  épp,  mint  a  prizmán  át  megtörő  sugár,  több  kor 
és  több  nyelv  több  színében  ragj^ogtatja  ugj^anazokat 
a  világrejtelmeket.  Igen,  a  külső  nyelv  más  lehet,  de 
egy  e  legnagyobb  zsenik  benső  nyelve  s  e  benső  nyelv  nem 
más,  mint  döbbenő  áhítat  a  nekik,  csak  nekik\  ...  a  ki- 
választottaknak megnyilatkozó  nagy  misztériumok  előtt. 
A  mi  Petőfink  magyarul  ír,  de  benső  nyelve  ugyanaz, 
mint  a  Goethéé,  Shakespeareé  :  a  koronás  költőfejedel- 
meknek az  istenséggel  közös  anyanyelve.  A  nem-zseni, 
a  csak-tehetség  csupán  a  külső  nyelv  vira  és  annak  a 
jabja  is,  rabja  a  nemzeti  idiomának  ...  az  igazi  zsenik 
benső  nyelvének  cseppet  se  akadály  ez  a  nemzeti  idioma, 
az  igazi  zseni  benső  nyelve  szabadon  sugárzik  át  más 
népek  lelkébe,  megértésébe  s  épp  az  jellemzi,  hogy  for- 
dításban is  eredetiként  hat  minden  nyelven  s  minden  nem- 
zet mindjárt  és  szívesen  szellemi  köztulajdonnak  vagyis, 
a  magáénak  is  vallja.  így  hatnak  Homér,  Shakespeare, 
Goethe  s  ugyanüy  köztulajdona  már  a  planétának  Petőfi 
Sándor  is.  Innen  centennárimnának  fölényesen  könnyíí 
földkörüli  diadalútja  :  Petőfi  a  mag>'ar  géniusznak  amaz 
egyik  legnagyobb  kincse,  mellyel  mi  magyarok  a  világ 
szellemi  összkincsét  gazdagítottuk  .  .  . 


Ám  Petőfi,  bár  közkincse  az  emberiségnek,  fanatikus 
nacionalista.  Hisz  ő  zengi  a  «Magyarok  Istenében* : 

♦Félre  kislelküek,  akik  mostan  is  még 
Kétkedni  tudtok  a  jövő  felett. 

Kik  nem  hiszitek,  hogy  egy  erős  istenség 
őrzi  gondosan  a  magyar  nemzetet ! 

Él  a  magyarok  Istene,  hazánkat 
Átölelve  tartja  atyai  keze  .  .  . 

Élni  fogsz,  hazám,  mert  élned  kell, 
*  A  mag)'amak  élnie  kell  örökké  ...» 

S  inily  f ájóan  kiált  fel  más  költeményeiben ! 

•Szegény  magyar,  beh  magad  vagy 
Ezen  a  földkerekén  .  .  . 

Ébredj,  ébredj,  istenverte  nemzet .  .  . 
Addig  ostorozlak,  nemzetem,  míg  végre 
Feldobog  szíved  vagy  szívem  megszakad!* 

Az  az  őrködő  magyar  gondviselés,  melyről  Petőfi 
annyit  s  oly  fanatikusan  énekel,  valóban  rejtelmes  tuda- 
tossággal látszik  előkészíteni  a  most  száz  éve  ráiikvir- 
radt  nemzeti  ébredés  nagy  reform-korát.  Az  a  gond- 
viselés nyilván  előre  látja  a  neg^^venes  évek  nagy  nem- 
zeti renaissanceát  s  tudja,  hogy  akkorra  kész  ifjú  szel- 
lemi hadseregnek  kell  talpon  lennie,  ám  hogy  a  kellő 
időben  születő  kiválasztottak  nagy  nemzedéke  a  sza- 
badságharc döntő  éveire  az  ifjú  férfierő  teljében  fel- 
nőtten készen  legyen,  ehhez  nyilván  az  kellett,  hogy 
valamennyien  úgy  1820  körül  születtek  légyen  .  .  .  Nos, 
itt  a  csoda,  itt  az  a  szinte  hihetetlen  statisztika  :  1817 
és  1825  közt  valóban  huszonhét  zseni  és  tehetség  szü- 
letik mag\'ar  földön.  E  két  dátum  közt  a  múzsa  huszon- 
hét gyermeket  csókol  homlokon  bölcsőjében  s  köztük, 
vannak  a  rag^'ogó  plejád  vezérszellemei :  Petőfi,  Arany, 
Madách.  Jókai,  Tompa  .  .  .  Nagy  nemzedék,  nemzeti 
életerőnk  oly  diadalmas  gazdagsága  ez,  melyhez  csak 
a   shakespearei   angol   vagy   a  calderoni  spanyol   újjá- 

születés  hasonlítható.  És  nézzék  a  gondviselő  tudatos- 
ságot még  földrajzilag  is  :  Arany  a  tiszántúli  epikus 
nyelvet  szólaltatja  meg,  Petőfi  a  duna — tiszaközi  szilaj 
líra  dalnoka,  Madách  és  Tompa  az  északi  hegyvidéki 
magyarság  bölcselkedő  és  mélázó  húrjain  játszanak  s 
Jókai  a  népvándorlás  annyi  népétől  megtermékenyí- 
tett Dimántúl  ezeregyéjszakai  kalandos  képzelmének  az 
aranyszájú  mesemondója.  Csuda,  ismét  csuda  az,  mily 
tudatosan,  az  egész  nemzetet  foglalkoztató  áttekintés- 
sel vannak  elosztva  a  szerepek,  a  Iiivatások !  De  legszebb 
tán  mégis  az,  ahogy  az  újjászülető  nemzet  ifjúsága 
Petőfi  és  Jókai  két-eg^-  iker  lángelméjében  testet  vészen. 
Az  örökegy  szent  ifjúság  kettős  Jánus-arcát  mutatják 
ők  ketten  :  Petőfi  a  fiatalos  szilaj  forradalmiság,  Jókai 
az  éppoly  fiatalos  mélázó  ábrándosság.  És  a  lángelmék 
sine-qua-non-jához  képest  percre  szóló  pontossággal  ér- 
keznek ők  ketten  :  egymást  keresve  gyerekfővel  sokáig 
külön  bolyganak,  de  a  pápai  diáktanyán  már  egymásra 
ismernek  s  Kecskeméten  szent  lendülettel  egybeforr- 
nak. Pedig  a  múzsa  még  bújósdit  játszik  velük,  Petőfi 
még  színész,  Jókai  még  festő,  mindegy,  érzik,  össze- 
tartoznak. Magj^ar  Castor,  mag^^ar  PoUux  ...  a  szög- 
hajú, villogó  szemű  Sándor  ekkor  írja  a  szeh'd  kékszemű, 
apollói  szépségű  szőke  Móric  úrfilioz  : 

♦Mért  szeretsz  te  engemet. 
Kit  armyian  gyűlölnek? 
S  én,  ki  annyit  gyűlölök. 
Téged  miért  szeretlek? 

Te  vagy  sötét,  kietlen  éjem 
Haravadhatatlan  csillaga  .  .  . 

Te,  lelkem  megmaradt  fele, 
Hozzám  te  szinte  eljövendesz 
S  koszorúmra  könyet  ejtesz  ...» 

iLelkem  megmaradt  fele  ...»  a  látnók  Petőfi  érzi, 
hogy  halála  után  belőle  csak  Jókai  fog  megmaradni  : 
a  voltakép  összetartozó,  egyet  alkotó,  de  a  születés 
véletlenéből  különvált,  külön  két  egyénné  lett  két-egy 
lélek  eg^'másra  ismerése  és  rajongó  vágyakozása  ez  az 
őseredeti  egység  után  .  .  .  E  misztikus  vágy  színezi  oly 
fenkölt  szépre  kettejük  költői  barátságát,  leUci  testvér- 
séget, melynek  annyit  köszönhet  a  magyar  irodalom. 
Petőfire  49  előtt  volt  szükség,  Jókaira  49  után  lesz  szük- 
sége a  nemzetnek.  Petőfi  a  «harcok  csalogányának* ,  a 
trombitáknak  a  szava  mellett  «vérrózsákati>  tép  le  févfi- 
kebeléről,  Jókai  majd  a  szívéből  nőtt  ezeregy  éjszakai 
mesefa  virágait  fogja  ontani  nemzetére,  hogy  e  mese- 
virágokkal elborítsa  a  sebeket,  vérnyomokat  s  illatuk- 
kal ne  csak  ringasson,  feledtessen,  hanem  ápoljon,  gyó- 
gyítson, reméltessen.  Petőfi  egy  sebzetlen  nemzet  élén 
rohan  a  «nag}-szerü  lialálba»,  Jókai  a  végzetes  roham 
után  biztató  kézzel  emeli  fel  a  beteg  nemzetet  s  mese- 
mondó szóval  vezeti  vissza  az  életbe  .  .  .  így  egészítik 
ki  ők  ketten  egymást,  Jókaiban  tovább  él  Petőfi  lelké- 
nek «a  megmaradt  fele»  s  ö  pyladesi  hűséggel  emel  oltárt 
má.sik  érije  emlékének  :  utolsó  lehellettig  ő  a  Petőfi- 
kultusz főmozgatója  .  .  . 

* 

Lelke  után  most  a  költő  szive  hadd  szólaljon  meg : 

<íSajkás  vagyok  vad,  hullámos  folyón. 
Hullámzik  a  víz,  reng  a  könnyíí  sajka, 
Reng,  mint  a  bölcső,  melyet  ráncigál 
Szilaj  kezekkel  a  haragvó  dajka. 
Sors,  életenmek  haragos  dajkája. 
Te  vagy,  ki  sajkámat  úgy  hányod-veted. 
Ki  rám  zavartad  fergeteg  módjára 
A   csendriasztó   szenvedélyeket ...» 

Az,    viharos   folyó,    tajfimos   óceán    a   költő   szíve : 
óceán,  mely  szélcsöndet  soha  egy  percre  se  i.smer,  óceán,. 

melynek   vizét   egyszerre   viharoztatja     a   szeretés   tro- 
pikus forrósága  s  a  gyűlölés  sarki  hidege,   a  becsvágj' 
napkeleti  nyugtalan  szele  s  a  lemondás  napnyugati  bús 
heve.   Hányszor  hisz,   remél  a  költő  s  hányszor  mond 
le,  hányszor  hívja  a  halált  s  hányszor  ujjong  a  boldog- 
ság  déHbábjának   újra!    Köl tökebeiben   még   nem   volt 
ekkora  állandó  vihar ;   amióta  az  ember  dalol,   a  szív 
tengere  még  nem  vetett  ekkora  magelláni   toronyhul- 
lámokat,   íme,    ez    annak    a    fahéjszínarcú,    sörtehajii, 
dacos  vándorszínésznek  a  benseje,  ki  gyöng>'írásos  vers- 
füzetével  melegítkezik  szenvedéses  gv-aloglásai  alatt.  Mert 
gyalog  járja  be  az  országot  és  hogy  íízi  hivatásának  szent 
őrülete!  Mily  ingerült  és  türelmetlen,  hogy  nem  ismerik 
fel ;   hog3me,   ő  érzi,  sietnie  kell  .  .  .   Ezért  lélekztk  fel, 
mikor   Vörösmarty  végre  felösmeri.  Viharos  nagy  szív  : 
naiv  és  rajongó,   félszeg  és  izgága,   gA^akran  megférhe- 
tetlen,  ez  Petőfi  Sándor.  Nag^'  kereső,   a  végtelen  bol- 
dogság  keresője,    kinek   zsenge   korától   egy    az   álma  : 
szeretni  és  szerettetni.  És  nagyon  érzékeny  hangszer  az 
ö  szegény  szíve  s  a  végzet  oly  kíméletlenül  csap  e  hang- 
szer húrjaiba!  Igazában  aUg  szereti  öt  csak  egy  is  azok 
közül,  kikre  annyi  fenséges  dalt  pazarolt ...   de  hisz  tán 
még  ez  is  a  végzet  rendelése,   tudjuk,  nem  a  boldog, 
a  boldogtalan  szerelem  a  költő  igazi  múzsája.  Öt  leány- 
arc suhan  tova  a  Petőfi  rímei  mögött :  az  első  és  utolsó 
barna,  a  középső  három  szőke,  az  első  a  gyerekszerelem 
félénken   rüg>^ező    márciusát  képviseli,  az   utolsó    láng- 
sugarú júHusként  gyújt  teljes  szerelmet  az  ifjú  szívében... 
Az  első  a  tizenöt  éves  aszódi  kis  papleány,  Cancriny 
Emma,   a  híressé  lett  agalgaparíi  hütelentt,  az  a  barna- 
fürtös  iskolásleányka,  kihez  a  kis  Sándor  diák  első  ver- 
seit és  leveleit  írja.  ő  a  költő  szívének  márciusa,  eg].- 
gyerekkorba  áttett  Petrarca-Laura-eset,  mert  hisz  Petőfi 
tán  sohse  is  beszélt  a  büszke  kis  Emmával  vagy  ha 
beszélt  is,   az  akkor  egyszer  bizonyára  először  és  utol- 
szor lehetett.  Az  aszódi  ideál  később  is  csak  bosszúsan 

gondolt  vissza  a  költőre  :  <iUg>'an  hagyjanak  már  békét 
nekem  azzal  a  Petőfivel!.  .  .»  Mindegy,  Emma  megteszi 
kötelességét  :  az  ifjú  szíve  az  első  sebet  tőle  kapja  s  ö 
♦csalja  az  első  éneket»  a  Petőfi  lantjára.  A  költő  seb- 
zetten, de  dalolva  megy  tovább,  keresi  szíve  áprilisát 
s  a  dimántúli  Csönge  faluban  találja  meg  csáfordi  Tóth 
Ferenc  huszárömagy  és  földesúr  szép  szőke  Róza  leá- 
nyában. Müy  félénk  e  leánnyal  szemben  s  müy  félté- 
keny szerencsésebb  Orlay  Soma  barátjára!  A  gitárt 
akarja  a  fejéhez  vágni  .  .  .  hiába,  Róza  se  szereti,  élet- 
célját tévesztett,  izgága  bolondnak  tartja,  mint  a  töb- 
biek. Petőfi  szíve  erősen  meghűl  ez  áprilisi  szerelem  csa- 
lóka szellőjétől,  de  a  bánat  csak  annál  szebb  dalokat 
fakaszt  a  lantján.  Megy  tovább  .  .  .  Jön  szíve  májusa, 
«a  szőke  fürtök  kedves  gyermeke»,  Csapó  Etelke,  a  költő- 
nek tán  legszebb  szerelme.  Az  érzelmek  igazi  májusa  ez, 
bár  havas  karácsony  volt  a  szintere  .  .  .  liittől  harmatos' 
reménytől  illatos  május,  melyet  hirtelen  vihar  borzon- 
gató istenítélete  tarol  le.  Csupa  titok  e  szerelem  :  kis 
tizenöt  éves  meseprincesz  a  bájos  Etelke,  aranyhajú 
tündérleány,  ki  mögött  kísértetek  rohannak  tova  .  .  . 
Etelke  is  «liangokat»  hall  Onnanátról,  hívó  hangokat  s 
nénje,  az  aggódó  szép  Wachott  Sándorné  hiába  óvja,  ő 
csukott  szemmel  enged  e  hangoknak,  üidul  feléjük  és 
egy  januári  percben,  melyet  Petőfi  telepathikus  láto- 
mányban  érez  meg,  hirtelen  szörnyethal.  A  költő  majd 
beleőrül,  hosszú  éjszakákat  tölt  a  váci  temetőben  Etelke 
sírjánál  s  legszebb  verseiből  fon  Cipruslomh-yioszorxú.  fej- 
fájára. Vájjon  szerette-e  őt  az  aranyhajú  szép  beteg 
leány?  Hisz  alig  ismerte  az  ifjút :  ő  nem  földi  szerel- 
mesé, ő  a  túlvüági  «hangoké»  volt,  melyek  végre  is 
kísértetiesen  ragadták  átal  magukhoz  .  .  .  Petőfi  szív- 
sebe ezúttal  igen  mély,  nehezen  tér  magához  : 

♦Lelkem  bolyongó,  hontalan  madár, 
Keresve  száll  :  fészkét  hol  rakja  meg? 

Petőfi  Sándor  munkái.  I.  " 

Hol  a  leányszív,   amely  megnyílik 
Tanyát  óhajtó  érzeményinek? 

De  bár  szeretni  vágyok  újólag 
A  holt  leánykát  nem  feledtem  el  .  .  . 
A  hegytetőn  még  ül  a  téli  hó, 
Midőn  tövében  már  \'irág  fesel  ...» 

1845  nyarán  Gödöllőn  találja  meg  szíve  jiiniiisát, 
azt  az  ábrándos  szép  szőke  Mednyánszky  Berthát,  ki- 
nek «beszédes  szeméből  jóság  és  vidámság,  e  két  égi 
gyermeko  szól  hozzá.  Bertha-ciklusában,  a  ^Szerelem 
gyöngyeif>-hen  új  remény  sarjadzik,  de  a  valóság  ismét 
elhervasztja  a  költő  álmait.  Megkéri  a  leányt  (oly  hir- 
telen, mint  Kappel  Emilidi !)  s  a  gőgös  apa  kikosarazza  : 
mondván  :  «Őseinek  tartozik  azzal,  hogy  se  színésznek, 
se  poétának  ne  adja  oda  a  leányát*.  Sajnos,  ami  súlyo- 
sabb, bizony  Bertha  se  szereti ;  becsüU,  de  nem  tehet 
róla,  nem  szerelmes  Petőfibe  .  .  .  Tovább!  A  három 
szőke  után  ismét  egy  barna,  az  utolsó  leányarc !  Szendrey 
Júlia.  Rövidhajú,  frigiai  sipkás,  exaltált  teremtés  .  .  . 
hosszú  és  nagj^on  ösraert  küzdelmek  után,  melyek  alatt 
a  truccoló  Petőfi  egy  szilaj  percben  már-már  Prielle 
Cornéliát  veszi  el,  végre  győz  a  költő,  övé  lesz  Júliája, 
de  szinte  pyrrhusi  győzelem  ez.  Akkor  a  mézeshetek 
alatt  ^Szeptember  végem-)  a  poétában  lakó  látnók  már 
átlát  e  lánghevíi  szerelem  forró  káprázatán,  látja,  Júlia 
mint  dobja  el  az  özvegyi  fátyolt  s  mily  könnyedén  feledi 
el  hívét,  ki  még  akkor  is,  ott  is  örökre  szereti.  A  fejfára 
akasztott  özvegj-i  fátyol  sötét  lobogóként  leng  felénk  a 
legszebb  magj-ar  vers  stancái  közül :  e  képpel  zárul  a 
Petőfi  szerelmi  élete.  Mint  mindenben,  úgy  a  szerelem- 
ben is  felhőkig  érően  magas  volt  az  életét  kormányozó 
eszmény.  Magas  és  tiszta,  ahog^'  ő  maga  zengi  : 

♦Tiszta  e  kebelnek  mélye  ; 
Égi  kéz  lövelt  beléje 

lyángokat, 

És  e  lángok  szűzen  égnek 
Szent  oltárul  az  erénynek 
El  nem  romlott  szív  alatt 


A  magyar  költészet  kométa-zsenije  már  győztesen 
járta  be  aldebarani  csillagpályájának,  a  halhatatlanság- 
nak a  százados  első  körét.  Ö  a  magyar  szabadság  evan- 
geUstája  és  neve  fénye  egyre  nő  a  honi  és  külföldi  dicső- 
ség tükrében.  Ahogy  ifjan  megjósolta  :  ím'  megszólal- 
nak az  Idő  bércei,  a  századok,  hogy  visszazeugjék  annyi 
örökszép  dalát .  .  .  s  bennük  a  magyar  géniusz  diadalát ! 

KISEBB  KÖLTEMÉNYEK 

1842 — 1846. 


Szabadság,  szerelem ! 
E  kettő  kell  nekem. 
Szerelmemért  föláldozom 
Az  életet, 

Szabadságért  föláldozom 
Szerelmemet. 


Pe(ö6  Sándor  munkái.   I 


1842. 
HAZÁMBAN. 

Arany  kalásszal  ékes  rónaság, 
Melynek  fölötte  lenge  délibáb 
Enyelgve  űz  tündér  játékokat, 
Ismersz-e  még?  oh  ismeni  meg  fiad! 

Rég  volt,  igaz,  midőn  e  jegenyék 
Árnyékain  utószor  pihenek. 
Fejem  fölött  mig  őszi  légen  át 
Vándor  daruid  V  betűje  szállt  ; 

Midőn  az  ősi  háznak  küszöbén 
A  búcsú  tördelt  hangját  rebegem  ; 
S  a  jó  anyának  áldó  végszavát 
A    szellők  már  régen  széthordozák. 

Azóta  hosszú  évsor  született, 
És  hosszú  évsor  veszte  életet, 
S  a  változó  szerencse  szekerén 
A  nagy  világot  összejártam  én. 

A  nagy  világ  az  életiskola  ; 
Verítékemből  ott  sok  elfolya. 
Mert  oly  göröngyös,  oly  kemény  az  út, 
Az  ember  annyi  sivatagra  jut. 

Ezt  én  tudom  —  mikép  nem  tudja  más 
Kit  ürömével  a  tapa.sztalás 
Sötét  pohárból  annyiszor  kinált, 
Hogy  ittam  volna  inkább  a  halált! 


De  most  a  bút,  a  hosszú  kínokat, 
Melyektől  szívem  oly  gyakran  dagadt. 
És  minden  szenvedés  emlékzetét 
Egy  szent  öröm  könyüje  mossa  szét ; 

Mert  ahol  enyhe  bölcsőm  lágy  ölén 
Az  anyatejnek  mézét  izlelém  : 
Vidám  napod  mosolyg  ismét  reám, 
Hü  gj^ermekedre,  édes  szép  hazám! 


A  DUNÁN. 

Folyam,  kebled  hányszor  repeszti  meg 
Hajó  futása  s  dúló  fergeteg! 

S  a  seb  mi  hosszú  és  a  seb  mi  méty! 
Minőt  a  szíven  nem  vág  szenvedély. 

Mégis,  ha  elmegy  fergeteg  s  hajó  : 
A  seb  begyógyul,  s  minden  újra  jó. 

S  az  emberszív  ha  egyszer  megreped  : 
Nincs  balzsam,  mely  hegessze  a  sebet. 
(Komárom.) 


K VILMOS  BARÁTOMHOZ. 

Katonának  száműzött  balvégzetem, 
S  kétszer  élt  a  szép  tavasz  a  ligeten, 
A  ligeten,  oh  de  nem  e  szív  fölött, 
Míg  sorsomnak  rabbilincse  megtörött. 

Mégis  —  bár  a  iéleksujtó  vész  miatt, 
Mel}^  emésztő  hatalommal  rám  szakadt, 
Keservesen  megsiratni  van  okom  — 
E  két  tavaszt  megsiratni  nem  fogom. 


Hü  bajtárs,  e  két  diszetlen  kikelet 
Tőn  enyémmé  mindörökre  tégedet  ; 
S  nem  két  évet,  volna  kettő  életem  : 
Érted  adnám  mind  a  kettőt  szívesen. 

Én  tudom,  mit  érsz  te  nékem,  jó  barát! 
Jó,  minőt  az  isten  többé  sohsem  ad  ; 
Te  voltál,  ki  vélem  híven  felezed 
A  nyomornak  végső  falatkenyerét. 

E  falattal  nekem  adtad  lelkedet, 

E  falattal  lelkünk  összeköttetett; 

És  nincsen  hely,  nincs  erőszak,  nmcs  ido, 

Szent  frigyünk  szép  kötelét  eltéphető. 

S  amint  nincs  helv,  sem  erőszak,  sem  idő, 
Szent  frigyünk  szép  kötelét  eltéphető  : 
Nincs  is  ember,  aki  oly  két  szívre  lel 
Mely  egyezzen,  mint  egyez  e  két  kebel. 

Minket  egy  sors  fondor  kénye  hányt-vetett 
Minket  egy  csillagnak  fénye  vezetett. 
Még  szerelmet  is  egy  lénynek  aldozank  — 
Neked  éltünk,  érted  égtünk,  jó  hazánk! 

Oh,  midőn  a  két  közember  homlokát 
Néma  bánat  mély  redői  ráncolák  : 
Aki  látta,  nem  gondolta,  jól  tudom,  ^ 

Hogy  keservünk  téged  gyászol,  drága  hon. 

És  ha  néha  jobb  időkben  a  pohár 
Bútemetni  köztünk  kézről-kézre  járt : 
Ott  is  a  hon  éltetését  zengte  szánk, 
Ott  is  a  hon  megvetőit  átkozánk. 

Messze  vagy  most,  messze  tőlem,  jó  barát! 
De  ne  nyomd  el  a  reménynek  szép  szavat, 
Mely  hitetve  súgja,  hogy  megjő  a  kor, 
Hol  szivünk  hév  ölelés  közt  összeforr. 


S  él  az  isten,  s  tudni  fogja,  hogyha  él ; 
Mit  szenvedtem,  s  te  bajtárs,  mit  szenvedtél ; 
Él  az  isten,  aki  annyi  bánatért 
Tán  megadja  akkor  a  várt  pályabért. 
(Mezöberény.) 


KÉT  VÁNDOR. 

Hónán  kül  a  fiú,  A  hegy  sor  elmarad. 

Honában  a  watak  Az  ifjú  s  a  patak 

Magas  hegytk  között  Sík  róna  téréin 

Együtt  vánc.orlanak.  Tovább  vándorlanak. 

De  míg  az  ifjú  megy  De,  ifjú  és  pataki 

Csüggedt  lépésivel,  Oly  gyorsan  szerepet 

Sziklákon  a  patak  A  róna  téréin 

Gyorsan  sikamlik  el  ;  Miért  cseréltetek? 

S  a^z  ifjú  ajkain  Hallgatnak  a  habok, 

Míg  néma  csend  honol,  S  ballagva  lejtenek, 

Az  illanó  vizár  Míg  gyors  szökés  között 

Víg  hangokat  danol.  Az  ifjú  dalt  zeneg. 

Az  elnémult  patak 
Hónát  vesztette  el ; 
A  dalra  kelt  fiú 
Ismét  honára  lel. 
(Pápa.) 


A  BOROZÓ. 

Gondűző  borocska  mellett 
Vígan  illan  életem  ; 
Gondűző  borocska  mellett. 
Sors,  hatalmad  nevetem. 


És  mit  ámultok?  ha  mondom, 
Hogy  csak  a  bor  istene, 
Akit  én  imádok,   aki 
E  kebelnek  mindene. 

És  a  bor  vidám  hevében 
Füttyentek  rád,  zord  világi 
Szívemet  hol  annyi  kínnak 
Skorpiói  szaggaták. 

Bor  taníta  húrjaimra 
Csalni  nyájas  éneket  ; 
Bor  taníta  elfeledni. 
Csalfa  lyányok,  titeket. 

Egykor  majd  borocska  mellől 
A  halál  ha  űzni  jő  : 
Még  egy  korty  —  s  nevetve  dúlok 
Jégöledbe,  temető! 
(Pápa.) 


FURCSA  TÖRTÉNET. 

♦öcsém  uram,  vigyázzon  magára, 
Vagy  inkább  az  oldalbordájára  ; 
Fiatal  is,  szép  is  a  menyecske  —  _ 
Ugy  segéljen,  kutya  van  a  kertbe'. » 

,Bátyám  uram,  mit  nem  kellé  hallanom: 
Szomorú  az  eset,  ha  úgy  vagyon  ; 
No  de  míg  másnak  fúja  kásáját. 
Meg  ne  égesse  a  maga  száját.' 

«öcsém  uram!  mit  gondol,  az  égre? 
Az  én  öregem  ezt  már  túllépte  .  .  .  .» 
,Hja.  a  sót  vén  kecske  is  megnyalja.^ 
Hanem  ez  csak  úgv  van  mondva,  tudin. 


így  az  agg  szomszéd  jó  indulatja 
öccse  urát  gyakran  látogatja  ; 
S  sohasem  hiányzik  ilyetén  lecke  : 
Fiatal  is,  szép  is  a  menyecske. 

Történik,  hogy  a  jó  szomszéd  bátya 
öccs'  urától  elmarad  sokára. 
Megtudni,  hogy  mi  ennek  az  oka, 
öccse  ura  hozzája  ballaga. 

S  akközben,  hogy  ballagott  hozzája. 
Már  készült  is  erősen  reája. 
Mit  feleljen?  ha  majd  szól  a  lecke: 
Fiatal  is,  szép  is  a  menyecske. 

De  most  ez  egyszer  a  szomszéd  bátya 
Jó  tanácsával  elő  nem  álla  ; 
Hanem,  ülvén  a  kemence  mellett, 
Nagy  szomorún  ilyen  szókat  ejtett  : 

«öcsém  uramnak  igaza  vala. 
Mikoriban  azt  mondotta,  hogy  a.  .  .» 
S  felsikolt  felesége  magzatja, 
S  a  jó  öreg  —  mit  tegyen?  —  ringatja. 
(Dunavecse.) 


ELSŐ  SZEREPEM. 

Színésszé  lettem.   Megkapám 
Az  első  szerepet, 
S  a  színpadon  először  is 
Nevetnem  kelletett. 

Én  a  szerepben  jó  izün 
S  szivemből  nevetek  ; 
Pályámon,  oh  úgy  is  tudom, 
Leend  ok  sírni  még. 
(Székesfejérvár.) 


VADONBAN. 

Éj  leng  alá  a  mély  vadonra, 
S  az  út  majd  jobb-,  majd  balra  tér  ; 
Lépteim  bolyongva  tévedeznek  — 
Ki  lesz  előttem  hü  vezér? 

A  menny  ivén  ugyan  fölöttem 
Ragyognak  égő  csillagok, 
De  vajh  talál-e  célra  pályám, 
Ha  lángjaiknak  hinni  fog? 

Az  égi  fények  ezredénél 
A  lyanyszem  tündöklőbb  vala, 
S  mégis,  ki  hittem  sugarának. 
Hajh  engem  mégis  megcsala! 
(Veszprém) . 

FELKÖSZÖNTÉS. 

Miljom  átok!  bort  a  billikomba. 
Részegítő,  lánghnllámu  bort! 
Mely  keservet  és  bút  martalékul 
A  felejtés  örvényébe  hord. 

Bort  öblébe  váltig  a  kehely nek, 
Bort  elembe  szakadatlanul! 
Ide  nézzen  a  puszták  homokja, 
És  ha  nem  tud  inni,  megtanul. 

Kedvben  ég  e  csont  velője  már  is, 
És  eremben  a  kéj  habja  forr  ; 
Idv  neked,  te  mámorok  homálya! 
Idv  neked,  te  mámor  anyja,  bor! 

Hah,  e  kancsó  a  mesés  világnak 
Feneketlen  hordája  talán? 
Bort  belé!  mert  nem  szívelhetem,  ha 
Puszta  szájjal  ásitoz  reám  ; 


Bort  belé!  hogy  felköszöntsön  ajkain  — 
Éljen  a  nemeskeblü  barát. 
Ki  midőn  a  vész  harangja  zúgott, 
Szent  hűséggel  nyujtá  jobb  karát  ; 

Éljen  a  világ  dicső  folyása.  .  . 
És  az  élet ...   és  a  szép  világ . . . 
S  az  igazság  védpalástja,  meh-  az 
Üldözöttnek  menedéket  ád  ; 

Éljen  a  szív  biztató  vezére, 
A  varázsdalt  pengető  remény  ; 
Éljen  a  menny,  a  pokol  és  minden. 
Minden  éljen...   oh  csak  vesszek  én! 
(Pápa.) 

DISZNÓTORBAN. 

Nyelvek  és  fülek . . .  csend,  Valamint  e  sültre 

Figyelem !  A  mi  szánk  : 

Szóm  fontos  beszédre  Mosotyogjon  a  sors 

Emelem.  Szája  ránk  ; 

Halljátok,  mit  ajkim  S  pályánk  áldásával 

Zengenek  ;  öntse  le, 

Egyszersmind  az  ég  is  Mint  e  kását  a  zsír 

Hallja  meg.  özöne. 

Hosszan  nj-uljon,  mint  e  S  életünk  fölé  ha 

Hurkaszál,  A  halál 

Életünk  rokkáján  Romboló  torát  meg- 

A  fonál.  Ülni  száll : 

Egy  gömböc  legyen  a 
Magas  ég. 

És  mi  a  gömböcben 
Töltelék  I 

(Székesfejérvár.) 


MI  HASZNA   HOGY  A  CSOROSZLYA 

Mi  haszna,  hogy  a  csoroszlya 
Az  ugart  fölhasogatja? 
Hogyha  magot  nem  vetsz  bele. 
Csak  kóróval  leszen  tele. 

Hejh  kis  leány,  pillantatod 
Mélyen  a  szivembe  hatott  ; 
Mint  a  földet  a  csoroszlya, 
Azt  keresztülhasogatta. 

De  hiába  hasogatta, 
Azért  csak  bú  terem  rajta! 
Ültesd  bele  szerelmedet, 
Ügy  nő  rózsa  tövis  helyett. 

(Pápa.) 


JÁRNAK,  KELNEK  SOKAN  ZÖLD 
ERDŐBEN  .  .  . 

Járnak,  kelnek  sokan  zöld  erdőben  ; 
Vagyon  a  nap  épen  lemenőben, 
Rózsákat  fest  utósó  sugara 
Dombtetőre,  lombok  sudarára. 

De  veszik  ők  mindezt  csekélyebbnek, 
Semhogy  rajta  megörvendezzenek  ; 
Párosult  két  vadgalamb  bugása  — 
Ebben  fakad  örömök  forrása. 

Járok,  kelek  én  is  zöld  erdőben. 
Nap  lementén  van  gj'önyörüségem. 
Nap  lementén,  nap  piros  sugarán, 
Amint  játszik  a  lombok  sudarán. 


Csak  ne  volna  galambok  bugása  — 
Ebben  fakad  bánatom  forrása  ; 
Mert  ha  látom  szép  páros  voltokat, 
Megsiratnom  kell  árva  magamat. 
(Mezőberény.) 


HPRTOBAGYI  KOCSMÁROSNÉ  ,  .  . 

Hortobágyi  kocsmárosné,  angyalom! 
Tegyen  ide  egy  üveg  bort,  hadd  iszom, 
Debrecentől  Nagy-Hortobágy  messze  van, 
Debrecentől  Hortobágyig  szomjaztam. 

Szilaj  nótát  fütyörésznek  a  szelek, 
Lelkem,  testem  majd  megveszi  a  hideg : 
Tekintsen  rám,  kocsmárosné  violám! 
Fölmelegszem  kökényszeme  sugarán. 

Kocsmárosné,  hejh  hol  termett  a  bora? 
Savanyú,  mint  az  éretlen  vadalma. 
Csókolja  meg  az  ajkamat  szaporán. 
Édes  a  csók,  megédesül  tőle  szám. 

Szép  menyecske.  .  .  savanyú  bor.  . .  édes  csók. 
Az  én  lábam  ide  s  tova  tántorog  : 
öleljen  meg,  kocsmárosné  édesem! 
Ne  várja,  míg  itt  hosszában  elesem. 

Ejh  galambom,  milyen  puha  a  keble! 
Hadd  nyugodjam  csak  egy  kicsit  fölötte  ; 
Úgy  is  kemény  ágyam  lesz  az  éjszaka. 
Messze  lakom,  nem  érek  még  ma  haza. 
(Hortobágy.) 


1843. 
TÁVOLBÓL. 

Kis  lak  áll  a  nagy  Duna  mentében  ; 
Oh  mi  drága  e  lakocska  nékem!  ^ 
Könnyben  úszik  két  szemem  pillája, 
Valahányszor  emlékszem  reája. 

Bár  maradtam  volna  benne  végig! 
De  az  embert  vágyai  vezérlik  ; 
Vágyaimnak  sólvomszárnya  támadt, 
S  oda  hagytam  őslakom  s  anyámat. 

Kínok  égtek  a  szülőkebelben, 
Hogy  búcsúmnak  csókját  ráleheltem  ; 
S  kínja  lángi  el  nem  aluvának 
Jéggyöngyétől  szeme  harmatának. 

Mint  ölelt  át  reszkető  karával! 
Mint  marasztott  esdeklő  szavával! 
Oh,  ha  akkor  látok  a  világba : 
Nem  marasztott  volna  tán  hiába. 

Szép  reménvink  hajnalcsillagánál 
A  jövendő  tündérkert  gyanánt  áll  : 
S  csak  midőn  a  tömkelegbe  lépünk  : 
Venni  észre  gyászos  tévedésünk. 

Engem  is  hogy  csillogó  reményem 
Biztatott  csak,  minek  elbeszélnem? 
S  hogy  mióta  járom  a  világot, 
Bolygó  lábam  száz  tövisre  hágott. 

...Szép  hazámba  ismerősök  mennek, 
jó  anvámnak  tőlök  mit  izenjek? 
Szóljatok  be,  földiek,  iia  lészen 
Útazástok  háza  közelében. 

Mondjátok,  hogy  könnyeit  ne  öntse, 
Mert  fiának  kedvez  a  szerencse 
Ah,  ha  tudná,  mily  nyomorban  élek, 
Megrepedne  a  szíve  szegénynek  I 
(Pozsony.) 


AZ  ÉN  MÁTKÁM. 

Istenem,  be  várva  várom 
Azt  az  órát,  amidőn 
Kit  nekem  rendelt  a  végzet, 
A  leány  ölembe  jön. 

És  ugyan  ki  és  minő  lesz 
Majd  az  én  szerelmesem? 
Ugy  sovárgok  tudni,  mint  még 
Nem  sovárga  senki  sem. 

Szőke,  barna  lesz-e  fürté? 
Szeme  kék  vagy  fekete? 
Felnyuló-e,  mint  a  cédrus, 
Gömbölyü-e  termete? 

Szép  a  szőke,  szép  a  barna. 
Mind  a  kettő  szép,  ha  szép  ; 
Hátha  még  a  bájjal  aztán 
A  jóság  is  frigybe  lép! 

Isten,  ilyet  adjsza  nékem, 
S  nem  bánom  —  csak  ilyet  adjT- 
Akár  szőke,  akár  barna. 
Akár  kicsiny,  akár  nagy! 
(Pozsony.) 

dínomdánom. 

Hegedűszó,  furulyaszó,  cimbalom  .  ,  . 
Van-e  még,  kit  a  búbánat  terhe  nyom? 
Akinél  van,  igazítsa  el  a  bút, 
Nehogy  neki  mutassuk  meg,  hol  az  út? 

A  búbánat  gonosz  vendég,  rossz  madár, 
A  kebelbe  életet,  vért  lopni  jár. 
A  búbánat  szívet  rágó  ürgefi  ; 
Borral  lehet,  borral  kell  kiönteni. 

A  bor  éleszt,  a  bor  éget,  mint  a  csók  — 
Csókot,  lyányka,  hosszút,  édest,  lángolót! 
Csókod  lángja,  mint  a  napfény,  mennyei, 
Mely  az  élőfán  a  lombot  neveli. 

Lombon  fakad,  lombon  fejlik  a  virág, 
Lomb  ne'kül,  virág  ne'kül  mit  ér  az  ág? 
Hogyha  pusztán  s  szárazon  a  törzsök  áll. 
Hamar  éri  a  sodró  vész,  a  halál  .  .  . 

Hah  halál,  te  nagy  kérdésjel,  melyre  még 
Nem  felele  sem  idő,  sem  bölcseség. 
Mivel  áldasz,  mivel  versz  a  sír  után? 
Van-e  ott  is  élet  és  bor  és  leány? 

Mit  törődöm,  mit  tűnődöm  még  sokat! 
Élek  most,  és  ölelem,  mi  élvet  ad  ; 
S  mi  ad  élvet,  hogyha  nem  bor  és  leány? 
Éljen  a  lyány,  éljen  a  bor  .  .  .  húzd,  cigány! 
(Kecskemét.) 


JÖVENDÖLÉS. 

«Mondád,  anyám,  hogy  álmainkat 
Éjente  festi  égi  kéz  ; 
Az  álom  ablak,  melyen  által 
Lelkünk  szeme  jövőbe  néz. 

Anyám,  álmodtam  én  is  egyet, 
Nem  fejtenéd  meg,  mit  jelent? 
Szárny im  nö vének,  s  átröpültem 
A  levegőt,  a  végtelent.)) 

, Fiacskám,  lelkem  drága  napja, 
Napomnak  fénye!   örvendezz  : 
Hosszúra  nyújtja  élted  isten, 
Álmodnak  boldog  titka  ez'.  — 

És  nőtt  a  gyermek,  lángra  lobbant 
Meleg  keblén  az  ifjúkor, 
S  a  dal  malasztos  en^di  ;;  szívnek. 
Midőn  hullámzó  vére  forr. 

Lantot  ragadt  az  ifjú  karja, 
Lantjának  adta  érzetét, 
S  dalszárnyon  a  lángérzemények 
Madárként  szálltak  szerteszét. 

Égig  röpült  a  bűvös  ének. 
Lehozta  a  hír  csillagát, 
És  a  költőnek  sugarából 
Font  homlokára  koronát. 

De  méreg  a  dal  édes  méze  : 
S  mit  a  költő  a  lantnak  ad. 
Szivének  mindenik  virága. 
Éltéből  egy-egy  drága  nap. 

Pokollá  lett  az  érzelemláng, 
És  ő  a  lángban  martalék  : 
A  földön  őt  az  életfának 
Csak  egy  kis  ága  tartja  még. 

Ott  fekszik  ő  halálos  ágyon, 
Sok  szenvedésnek  gyermeke. 
S  hallá,  mit  a  szülő  bús  ajka 
Kínjának  hangján  rebege  : 


I? 


.Halál,  ne  vidd  el  őt  karomból, 

Ne  vidd  korán  el  a  fiút  ; 

Soká  Ígérte  őt  éltetni 

Az  ég  .  .  .  vagy  álmunk  is  hazud?...' 

«Anyám,  az  álmok  nem  hazudnak 
Takarjon  bár  a  szemfödél  : 
Dicső  neve  költő  fiadnak, 
Anyám,  soká,  örökkön  él.» 
(Kecskemét.) 

L NÉ. 


Én  alkotóm!  mindenható  vagy  : 
Hozd  vissza  a  pillantatot. 
Midőn  e  hölgy  a  szerelemnek 
Első  tüzére  g\'úladott  ; 
Midőn  ajkán  a  vallomásnak 
Első  szent  hangja  reszkete, 
S  ott  én  legyek,  kit  csókra  hi  föl 
Édes  kedves  tekintete! 

S  mit  adjak  érte?  .  .  .  E  húsz  éves 
Életnek  vedd  el  tavaszát, 
A  szép  remények  tündérföldét, 
Mit  lelkem  a  jövőben  lát  ; 
S  ha  nyilik  út  embernek  égbe, 
És  üdvösséget  osztasz  ott  : 
E  túlvilági  üdvességből 
Végy  el  egy  drága  századot ! 
(Pest.) 

HALÁLVÁGY. 

Sírt  nekem,  sírt  és  koporsót, 
Mélyen  fekvőt  föld  alatt! 
Hol  nem  élnek  érzemények, 
Hol  nincs  többé  gondolat. 


Petőfi  Sándor  munkái.  1. 

Oh  fej,  oh  kebel,  te  kettős 
Átok  életem  felett! 
Mért  kínozni  lángcsapásu 
Ostorokkal  engemet? 

Mért  a  vágy  e  lázas  agyban, 
Szállni  csillagok  fölé? 
Hogyha  őt  a  sors  haragja 
Földön  csúszni  rendelé. 

Vagy  ha  száll  e  vágyak  szárnya. 
Mért  nincs  rajta  égi  toll? 
Mely  vigyen,  hol  a  magasban 
Halhatatlanság  honol! 

És  ha  puszta  nékem  üdvben 
E  világ,  mért  a  kebel? 
Megteremtve,  hogy  lakóul 
örömet  fogadjon  el. 

Vagy  ha  van  szív,  mely  a  kéjben 
Föllobogva  érzene, 
Mért  reám  e  jégtekintet? 
Boldogságnak  istene! 

Sírt  nekem,  sírt  és  koporsót, 
Mélyen  fekvőt  föld  alatt. 
Hol  nem  élnek  érzemények. 
Hol  nincs     többé  gondolat  .  .  . 
(Kecskemét.) 

FARKASKALAND. 

.Pajtás,  te  ettél,  véres  a  fogad 
S  mi  szenvedünk  éhségi  kínokat. 

Mogorva  a  tél,  puszta  a  határ  ; 
Rajt'  a  vihar  légparipája  jár  ; 

Csak  ember  és  állatnak  nincs  nyoma. . . 
De  most  beszélj  :  hol  volt  a  lakoma?' 

így  kérdi  társát  a  farkassereg, 
Kit  érkezéskor  idvezeltenek. 

A  jóllakott  nem  késik  szólani, 
És  tőle  ily  beszédet  hallani : 

«Ott  a  vityilló  pusztaközepen, 
Él  a  juhász  és  felesége  benn. 

A  ház  mögött  pedig  terül  az  ól, 
Honnan  juhoknak  bégetése  szól. 

E  lakhoz  éjszakának  idején 

Két  utazó  suhant.  Egy  úrfi  s  én. 

A  pásztoméra  titkon  foga  fájt, 
Az  úrfinak,  s  én  éhezem  a  nyájt. 

Ott  sompolygott  ő  a  kunyhó  előtt. 
Juhot  nem  kaptam  én...   megettem  őt.* 
(Kecskemét.) 


PÁLNAPKOR. 

Itt  van  a  tél,  a  hideg  tél 

Közepe, 

Zúgolódik  az  idő  kinn 

ízibe. 

Zúgolódjék!  egyéb  dolga 

Nincs  neki  ; 

Úgy  akarja,  hagyjuk  kedvét 

Tölteni. 


Hisz  nekünk  ez  úgy  sem  árthat, 

Igaz-e? 

Meg  nem  fázunk  —  jó  meleg  van 

Ide  be. 

A  kandallón  pattog  a  fa. 
Ég  a  tüz, 

S  a  kulacsnak  kotyogása 
Fagyot  üz. 

Hát  a  csók  piros  menyecskék 

Ajakán? 

Az  hevíti  ám  az  embert 

Igazán. 

Háborogj  hát,  isten  adta 

Ideje! 

Föl  nem  vesszük  .  .  .  víg  barátim. 

Igaz-e? 

(Kecskemét.) 


MATILDHOZ. 

Mért  vagy  hozzám  olyan  idegen? 
Mért  tekintesz  rám  oly  hidegen? 
Hidegen,  mint  téli  napsugár, 
Melynek  mosolya  is  faggyal  jár. 

Be  sokat  szeretnék  mondani, 
S  alig  merlek  megszólítani ; 
Alig  merlek  nézni,  hejh  pedig 
Elnéznélek  világ  végéig! 

Emelj  föl  magadhoz  engemet. 
Fogadd  el  neked  szánt  lelkemet, 
Annyibul  ha  megérdemli  tán  : 
Hogy  szeretni  képes  igazán. 


Oh,  szerelmem  forró  szerelem, 
Forróbb,  mint  a  dél  nyárközepen  ; 
Ha  a  nap  ily  tűzzel  sütne  ránk, 
Rég  elégett  volna  a  világ. 
(Debrecen.) 


ÉN. 

A  világ  az  isten  kertje  ; 

Gyom  s  virág  vagytok  ti  benne 

Emberek! 

Én  a  kertnek  egy  kis  magja, 

De  az  úr  ha  pártom  fogja  : 

Benne  gyom  tán  nem  leszek. 

Tiszta  e  kebelnek  mélye  ; 

Égi  kéz  lövelt  beléje 

Lángokat. 

És  a  lángok  szüzén  égnek 

Szent  oltárul  az  erénynek 

El  nem  romlott  szív  alatt. 

Nem  építek  sors  kegyére, 
Tűrök,  mit  fejemre  mére. 
Jót,  rosszat  ; 

Mit  ma  ád,  elveszi  holnap  ; 
Majd  megadja,  amit  elkap  — 
Jellemképe  változat. 

Mint  a  róna,  hol  születtem, 
Lelkem  útja  tetteimben 
Egyenes  ; 

Szavaimmal  egy  az  érzet, 
Célra  jutni  álbeszédet 
Tétovázva  nem  keres. 

És  az  ég  szivem  földébe 
Drága  fádat  ülteté  be, 
Szerelem ! 

Koszorúba  fűzöm  ágit, 
Koszorúm  szerény  virágit 
A  hazának  szentelem. 
(Kecskemét.) 

BARÁTIMHOZ. 

Nos,  fiúk,  nem  szólt  a  szarka 

HázfödiJteken? 

Vagy  ki  álmodá  meg,  hogy  ma 

Vendégtek  leszen? 

De  mi  a  kő!  mért  e  hosszú 
Méla  bámulás? 

H'sz  én  vagyok,  ha  nem  csalódom, 
Én  és  senki  más. 

Vagy  feledve  már  talán  a 
Régi  jó  barát? 
Nem  hihetem,  hogy  reátok 
Illenék  e  vád. 

A  szövetség,  meljoiek  szála 
Minket  összefont, 
Áll,  amíg  csak  vért  bir  a  szív 
És  velőt  a  csont. 

No  de  kissé  meglepett  tán 
Jöttöm,  úgy-e  bár? 
Hja,  öcséim,  velem  a  sors 
Furcsa  táncot  jár. 

Köztem  s  közte  folyton  folyva 
Tart  a  háború, 

S  majd  lenyom,  majd,  mint  a  pelyhet. 
Végtelenbe  fú. 

De  azért  nem  csüggedünk  ám. 
Aki  lelke  van! 
Szembeszállók  őkelmével 
Bátran,  sziláján. 

S  tán  ha  látja  sors  komám,  hogy 
Csüggedés  nem  ért  : 
Egykor  annál  bőkezűbben 
Nyújtja  majd  a  bért. .  . 

Eh,  de  mit  most  okoskodni! 
Csapjatok  kezet ; 
Jó  barát  markába  csapni 
Kedves  élvezet. 

S  mely  bennünket  ily  váratlan 
Együvé  hozott, 
Áldomással  ünnepeljük 
A  pompás  napot! 
(Pápa.) 


SZEGET  SZEGGEL. 

Jaj,  a  hátam,  jaj,  a  hátam 

Oda  van ! 

Szomszéd  bácsi  kiporozta 

Csúfosan. 

Átkozott  a  görcsös  fütykös 

Somnyele! 

Mellyel  engem  oly  pogányul 

Csépele. 

Mért  is  tart  hát  kertet  s  benne 

Körtefát? 

És  az  isten  rá  gyümölcsöt 

Minek  ád? 


Csábitólag  kandikált  a 

Körte  rám  ; 

Csábjait  ki  már  sehogy  sem 

Állhatám. 

Átugortam  a  palánkon  — 

Átesem! 

Hogy  megingott  bele  májam 

És  vesém. 

S  nem  elég  ez  ;  szomszéd  bácsi 

Rajta  kap, 

S  akkor  jött  még  a  valódi 

Haddelhadd. 

Én  teremtőm!  mért  is  értem 

E  napot? 

Megrakott,  hogy  minden  csontom 

Ropogott. 

Nesze,  monda,  nesze  másik, 

Harmadik! 

És  a  mindentudó  tudja, 

Hányadik. 

Jelenvolt  a  holdvilág  a 

Lakzinál  ; 

Búsan  nézte  :  szomszéd  bácsi 

Mit  csinál. 

Fellegekből  vett  magára 

Gyászmezet, 

És  megosztva  szenvedésem 

Könnyezett. 

ö,  csak  ő  nem  könyörűle 

Egyedül  ; 

Három  a  tánc!  monda,  s  egyre 

Hegedült,  — 

Hegedült  a  bottal  hátam 

Közepén, 

Keservesen,  siralmasan 

Jártam  én. 


....  De'szen  jól  van !  kiheverem 

Én  e  bajt, 

S  visszakapja  még  a  kölcsönt, 

Vissza  majd. 

Tudjuk,  hányat  vert  az  óra, 

Tudjuk  ám! 

ön  is  rak  a  tűzre  rossz  fát. 

Bácsikám. 

Ablakunkhoz  estenként  mért 

Sompolyog? 

Vettem  észre  hányadán  van 

A  dolog. 

Más  szemében  ő  a  szálkát 

Megleli, 

S  az  övében  a  gerendát 

Feledi. 

A  deákné  vászonánál 

Ö  se'  jobb  : 

Engem  dönget  a  lopásért 

S  szinte  lop  ; 

Lopni  jár  ő,  csókot  lopni 

Nénihez, 

Míg  anyánk  a  bibliában 

Levelez. 

Tegye  lábát  ablakunkhoz 

Ezután  : 

Fogadom,  nem  nézek  által 

A  szitán. 

Megugratni  vagy  anyánkat 

Hívom  át. 

Vagy  leöntöm  dézsa  vízzel 

A  nyakát! 

(Puszta-Palota.) 

ÉLÖ  HALOTT. 

Egem  ki  nem  derül,  Ellenség,  jó  barát, 

Ha  jő  a  kikelet  ;  Végeztem  veletek  ; 

Egem  be  nem  borúi,  Senkit  nem  gyűlölök. 

Ha  látom  a  telet.  Senkit  nem  szeretek. 

Mint  őszi  alkonyon  Nincs  semmi  örömem, 

A  félhomályu  köd.  Nincs  semmi  bánatom 

Fásult  egykedvűség  Érzelmim,  vágyaim 

Mereng  szívem  fölött.  Mind,  mind  elaltatom. 

Óhajtásim  közül 
Ébren  csak  egy  marad  : 
Aludjam  én . . .  minél 
Elébb...  a  föld  alatt. 
(Debrecen.) 

TEMETŐBEN. 

Fölhangolom  olykor  a  lant  idegeit, 
Megzengeni  téged,  o  kellemes  élet! 
-7-  Mert  kellemes  az,  noha  sok  sebet  ejt. 
És  rengetegekbe  nem  egy  uta  téved. 

De  bármi  magasra  törekszik  a  dal, 
BármJnt  csalogassam  az  életi  mézzel : 
Mélázva  örömtelen  hangjaival 
Mindenkor  a  sírban,  a  sírban  enyész  el. 

Kívánatos  a  tavasz  éke  nekem. 
Indulok  is  olykor  örülni  virághoz  ; 
S  míg  kertbe  röpíti  sugárit  a  szem. 
Lábam  temetői  keresztek  alá  hoz. 

Itt  élek  a  szív  komoly  álmainak 
A  halk  temető  moraj atlan  ölében  ; 
Akácai  lombja  rezegve  inog, 
Hintázza  az  est  fuvalom  ja  szelíden. 

A  szobrok  a  domború  hant  elején 
Mindannyi  betűi  egy  isteni  lapnak  ; 
Nagy  gondolatit  mikor  olvasom  én  : 
A  sírba,  a  sírbul  az  égbe  ragadnak. 

Bús,  tompa  harang  konog  a  faluban. 
Üj  gödröt  amott  komor  emberek  ásnak, 
Gyászhanga  kíséri  áhítatosan 
A  holtat  hónához  a  hamvadozásnak. 

Sejtése  szívemnek  aligha  csaland  : 
Nem  messze  lehet  már  keze  az  időnek, 
Mely  engem  is  ágyba  tesz  itten  alant, 
S  szememre  halál  örök  álmai  jönek. 

Isten  neki!  üssön,  ha  ütnie  kell, 
Mely  pályafutásom  elállja,  az  óra  ; 
Létem  fonalai,  szakadozzatok  el, 
Társim,  bucsucsókot  a  hervadozóra. 

S  mit  sorsom  elérni  nem  engede,  nem! 
Bár  vágyaimon  koszorúba  szövődék  : 
Isten  veled,  égi  virág . . .   szerelem ! 
S  föld  hajnali  csillaga,  napja...  dicsőség! 
(Gödöllő.) 


MEGUNT  RABSÁG. 

Mindent  elkövettem,  És  lettem  szelíd  láng. 

Amit  lehetett.  Min  melegszenek 

Jó  remény  fejében  Őszi  estén  békés 

Hogy  majd  megszeret.  Pásztoremberek. 

Féktelen,  szilaj  volt  Voltam  mélybe  omló 

Lelkem,  mint  a  tűz.  Bérci  zuhatag. 

Melyet  a  szél  meggyúlt  Habjaim  robajjal 

Háztetőkön  üz  :  Szakadoztanak  ; 

S  lettem  méla  csermely, 
Halk,  morajtalan. 
Kedvemet  lelő  a 
Part  virágiban. 

Voltam  sziklahomlok. 
Zordon  és  magas, 
Hol  lakott  mennydörgő 
Villám  s  büszke  sas  ; 

S  lettem  völgy  ölébe 
Rejtezett  berek. 
Melyben  csalogányok 
Búja  kesereg. 


Voltam ...  mi  nem  voltam ! 
Mivé  nem  levek! 
És  a  lyánka  most  is 
Csak  a  régi  még. 

Nem,  tovább  nem  űzöm! 
Mert  ez  drága  bér ; 
Tán  ily  áldozattal 
A  díj  föl  sem  ér. 

Szerelem,  lerázom 
Fölvett  láncodat. 
Kedves  lánc,  igaz,  de 
Mégis  lánc  marad. 


Most  hát  lelkem,   repdess 
Régi  szárnyadon. 
Merre  a  szabadság 
Végtelenje  von! 

(Debrecen.) 


LOPOTT  LO. 


Mint  a  porszem  szélvész 

Fuvatán, 

Röpül  a  legény  gyors 

Paripán. 

, Honnan,  atyafi,  oly 
Hevenyén?' 
♦Pusztáról  csikóval 
én. 

A  nyerítő  ménes 
Ott  legel ; 
Pejcsikómat  onnan 
Loptam  el. 


Túri  vásár  nincsen 
Messze  már  ; 
Szegény  legény  oda 
Lovon  jár.» 

,Ejh,  nem  úgy,  jó  földi, 

Nem  ugy  ám! 

Adja  kend  csak  vissza 

Paripám. 

Envim  a  ménes,  mely 
Ott  legel. 

A  csikót  kend  tőlem 
Lopta  el.'  — 

De  szavára  nem  hajt  «Föl  se  vegye  kárát, 

A  betyár  ;  Gazd'uram  ; 

Ö  kegyelme  már  jó  Hiszen  úgyis  elég 

Tova  jár.  Lova  van. 

Mégis  a  gazdának  Hejh,  csak  egy  szívet  bírt 

Vigaszul,  E  kebel  — 

Hátrafordulván,  így  Azt  is  a  kend  lyánya 

Válaszol  :  Lopta  el.» 

(Kecskemét.) 


SZEMREHÁNYÁS. 

Már  ezt  föl  nem  tettem  rólad. 
Szív  barátom! 

Te  ugyan  derék  legény  vagy. 
Amint  látom. 

Oh  te  szív,  te  szív,  te  csalfa. 

Háládatlan! 

Szólj  :  ki  véde  annyi  baj  közt 

Szakadatlan? 

Sorscsapási  buzogányok 
Súlya  ellen. 

Mondd,  ki  őrze?  mondd,  ki  óva? 
Nemde  mellem? 

Lám  e  mellnek  bizton  voltál 
Rejtekében, 
Bekeríte  csontfalával 
Bástyaképen. 

S  ím,  hogy  fordult  most  a  kocka, 

S  a  szerencse, 

Kis  szeszélye  víg  ajakkal 

Rád  köszönte  : 

Mostan  —  ahha,  háládatlan!  — 

örömedben 

Háborogva,  zajgva  tombolsz 

Őröd  ellen. 

Égsz,  dagadsz  .  .  .  alig  hogy  bírom 

E  keresztet !  .  .  . 

Mellemet  majd  meggyújtod,  majd 

Megrepeszted. 

(Pest.) 


KÖRDAL. 

Bús  az  ember,  ha  nincs  kedve  : 
Borba  van  a  kedvmag  vetve. 
Hát  azért  iszunk  mi  mindig. 
Meg  sem  állunk  tíz-husz  pintig. 

Van  minékünk  pincénk,  házunk. 
Mindazáltal  itt  tanyázunk. 
Itt  tanyázunk  nap  hosszában, 
Itt  tanyázunk  a  kocsmában. 

Itt  tanyázunk,  mert  van  nékünk, 
Mert  van  nékünk  feleségünk. 
Nyelves,  szájas  mind  az  asszony  : 
Rá  az  ember  hogy'  hallgasson? 

Van  minékünk  egy  kis  pénzünk, 
De  a  pénzre  mi  nem  nézünk  : 
Úgy  is  holtig  él  az  ember. 
Költeni  ha  mer,  ha  nem  mer. 

Hát  azért  csak  iddogálunk, 
Míg  fel  nem  kötik  az  állunk, 
Iddogálunk  nap  hosszában, 
Iddogálunk  a  kocsmában. 
(Pest.) 

AZ  UTÓSÓ  ALAMIZSNA. 

A  költő  és  a  sorsharag 
Egy  anyaméhből  született  ; 
Ikertestvérek  voltak^  ők, 
Együtt  bolygák  az  életet. 

Fa,  mint  most,  akkor  is  virult. 
Árnyában  sok  megnyugodott  ; 
De  használt  a  költőnek  is  : 
Ágáról  tört  koldusbotot. 

S  ezek  valának  társai  : 
Koldusbot  és  a  sorsharag  ; 
Elhagyja  minden  hűtlenül. 
Csak  e  kettő,  mi  hü  marad. 

És  lantja!  lantja  hova  lőn? 
Hisz  a  költőnek  lantja  van  .  .  . 
Igen  bizony,  volt  lantja  is. 
Mely  zenge  büvösbájosan. 

Megpendítette  húrjait 
Mennydörgő  éjben  egykoron, 
S  a  mennydörgésnek  ágyuja 
Elszenderült  e  hangokon. 

S  az  ég,  a  barna,  haragos. 
Midőn  danáját  hallaná  : 
Feledni  kezdé  a  boszút, 
S  csillagmosollyal  néze  rá. 

És  a  költő  megéhezett. 
És  emberek  közé  mene. 
Tudá  :   az  emberszív  kemény  ; 
De  vélte  :  lágyit  a  zene. 

S  mely  a  vihart  elaltatá, 
És  földeríté  az  eget, 
Elandalító  húrjain 
Az  ének  újra  zenegett. 

De  melyet  ég,  vihar  megért, 
A  dalt  ember  nem  érti  meg  .  .  . 
És  ím  a  lant  elszégyenül, 
S  fájdalmában  ketté  reped.   — 

Ez  volt  a  lant  története. 
A  költőbül  tovább  mi  lett? 
Soká  nyögé  —  nem  tudni,  hol?  — 
Az  inségterhes  életet. 

Egy  újabb  nemzedék  előtt 
Évek  multán  megjelenek. 
Nem  őszült  ő  meg  .  .  .  fürtéit 
A  gond,  a  bú  kitépte  rég. 

«Egy-két  garast,  egy-két  garast !» 
Halk  hangja  így  esedeze  ; 
S  mint  szélringatta  száraz  ág, 
Remegve  nyúlt  ki  két  keze. 

A  részvét  megkérdezte  őt  : 
,Ki  vag)',  nyomornak  embere! 
Kit  sujtoló  istenharag 
Ily  könyöretlen  megvere?' 

S  nevét  elmondja,  s  újra  esd  : 
«Egy-két  garast  .  .  .» —  .Megállj,  jövel, 
örök  dicsőség  gyermeke! 
A  bőség  szarva  födjön  el. 

Neved  ragyog,  miként  az  ég 
Csillagsugáros  éjfelén  ; 
Mely  egykor  árván  hangozék. 
Bámulja  lantod  a  jelen. 

Jövel  tehát!  jövel,  cserélj 
Bársonyt  e  koldusrongy  helyett 
Borostyán  koronázza  föd, 
Dús  asztalnál  legyen  helyed!' 

«0  szép  beszéd  .  .  .  o  köszönet ! 
De  én  semmit  sem  éhezem, 
És  nincsen  is  szükség  reá. 
Hogy  elcseréljem  rongy  mezem. 

És  a  borostyán  ...  oh  mi  szép. 
Mi  jó  lehet  lángifjunak  ; 
De  száraz  törzsön  a  galyok 
Többé  meg  nem  fogamszanak. 

Hanem  ha  dobsz  egy-két  garast 
Fogaddsza  hálaszózatom  ; 
Mert  pénzre  vár  az  asztalos  .  .  . 
Koporsómat  csináltatom.)) 
(Pest.) 


MERENGÉS. 

Jó  Petőfi,  te  sem  félhetsz. 
Hogy  két  vállad  valahogy 
A  szerencse  áldásának 
Nagy  terhétől  összerogy. 

Adománya  mindössze  is 
E  lantocska  és  a  dal. 
Mit  belőle  búsan,  vígan 
Érzelmid  játéka  csal. 

Hátha  így  találna  szólni 
Egy  tündérvilági  hang  : 
«Nos,  fiam,  mi  kell?  jó  kedvem 
íme  mindent  megadand.» 


Pető6  Sárdor  munkái.  1. 

Mondaná,  hogy  :  «Rád  ruházom 
A  bubáját,  a  varázst, 
Daljaid,  mivé  kívánod. 
Azzá  testesülni  lásd. 

Hogyha  kell  hír  :  minden  hangod 
Egy  borostyángaly  legyen, 
Míg  Petrarca  koszorúja 
Nem  vet  árnyat  fürtiden. 

—  Hisz  Petrarca  és  Petőfi 
Félig-meddig  már  rokon  ; 
Annál  inkább  osztozhatnak 
A  borostyánlombokon.  — 

Hogyha  kincs  kell  :  mind  megannyi 
Gyönggyé  válik  éneked, 
Mígnem  gyönggyel  rakhatod  ki 
Gombod,  sarkantyúszeged.* 

Mit  felelnél  mindezekre, 
Mit  felelnél,  jó  fiú? 
Tudom  én  szived  bibéjét, 
Tudom,  a  szél  honnan  fú. 

Te  bizony  csak  ezt  felelnéd  : 
Szép  a  hír  és  jó  a  kincs  ; 
És  hogy  őket  ne  kívánnám. 
Abból  ugyan  semmi  sincs. 

De  ha  már  ezermesterré 
Engeded,  hogy  válhatom  : 

—  Van  a  hírnél,  van  a  kincsnél 
Egy  igézőbb  hatalom  ; 

Mint  csillagfüggés  az  égen 
Változatlan,  végtelen, 
Ugy  függ  rajta  és  csak  rajta 
Vágyban  égő  kebelem!  — 

Hadd  legyen  hát  egy  lépvessző, 
Egy  kalitka  énekem, 
S  a  legszebb  madárt  .  .  .  egy  lyányka 
Szívét  fogja  meg  nekem. 
(Üödöllö.) 


ÉRIK  A  GABONA  .  .  . 

Érik  a  gabona  Érik  szerelmem  is, 

Melegek  a  napok,        Mert  forró  a  szívem 
Hétfőn  virradóra  Légy  to  aratója. 

Aratásba  kapok.  Édes  ej(yetlenem! 

(Pest.) 


KI  VAGYOK  ÉN  ?  NEM  MONDOM  MEG 

Ki  vagyok  én?  nem  mondom  meg  ; 
Ha  megmondom  :  rám  ismernek. 
Pedig  ha  rám  ismernének. 
Legalább  is  felkötnének. 

Nincs  a  fokos  a  kezemben. 
Hogyha  kéne  verekednem  ; 
Nyerges  lovam  messze  legel, 
Nem  t'ok  futni,  ha  futni  kell. 

Hogy  is  tudnék  futni  mostan? 
Mikor  a  fejem  tele  van  ; 
Nem  csak  fejem,  de  szívem  is  — 
A  bor  meg  a  leány  hamis. 

Ha  elhagyom  galambomat, 
Kialuszom  mámoromat, 
S  rajtam  ütnek  a  hadnagyok  : 
Majd  megmondom,  hogy  ki  vagyok! 
(Pozsony. 

3* 

LÁNGGAL  ÉGÖ  TEREMTETTE 

Lánggal  égő  teremtette! 
Nagy  a  harag  a  szivembe'; 
Úgy  háborgók,  úgy  hánykódom, 
Mintha  volnék  a  Balaton. 

Viszontagság  az  életem, 
Ezer  bajba  keveredem, 
Hogyha  leányszemem  volna, 
Egy  pár  kendőt  tele  sírna. 

Eh,  a  sírás  nem  kenyerem! 
Kinek  tetszik,  pityeregjen. 
Én  eg}'  nagyot  káromkodom, 
Ügy  csillapul  a  haragom. 
(Pozsony.) 


BEFORDULTAM  A  KONYHÁRA 

Befordultam  a  konyhára, 
Rá  gyújtottam  a  pipára  .  .  . 
Azaz  rá  gyújtottam  volna, 
Hogyha  már  nem  égett  volna. 

A  pipám  javában  égett, 
Nem  is  mentem  én  a  végett! 
Azért  mentem,  mert  megláttam. 
Hogy  odabenn  szép  leány  van. 

Tüzet  rakott  eszemadta, 
Lobogott  is,  amint  rakta  ; 
Jaj  de  hát  még  szeme  párja. 
Annak  volt  ám  nagy  a  lángja! 

Én  beléptem,  ő  ram  nézett, 
Aligha  meg  nem  igézett ! 
Égő  pipám  kialudott. 
Alvó  szívem  meggy úladott. 
(Pest.) 


A  SZERELEM,  A  SZERELEM  .  .  . 

A  szerelem,  a  szerelem, 
A  szerelem  sötét  verem  ; 
Bele  estem,  benne  vagyok, 
Nem  láthatok,  nem  hallhatok. 

Őrizem  az  apám  nyáját, 
De  nem  hallom  a  kolompját  ; 
Rá  rá  megy  a  zöld  vetésre. 
Hejh  csak  későn  veszem  észre. 

Tele  rakta  édes  anyám 
Eleséggel  a  tarisznj'ám  ; 
Elvesztettem  szerencsésen. 
Lesz  módom  a  böjtölésben. 

Édes  apám,  édes  anyám, 
Ne  bízzatok  most  semmit  rám, 
Nézzétek  el,  ha  hibázok  — 
Tudom  is  én,  mit  csinálok! 
(Székelyhíd.) 

A  VIRÁGNAK  MEGTILTANI 
NEM  LEHET  .  .  . 

A  virágnak  megtiltani  nem  lehet, 
Hogy  ne  nyíljék,  ha  jön  a  szép  kikelet 
Kikelet  a  lyány,  virág  a  szerelem, 
Kikeletre  virítani  kénytelen. 

Kedves  babám,  megláttalak,  szeretlek! 
Szeretője  lettem  én  szép  lelkednek  — 
Szép  lelkednek,  mely  mosolyog  szelíden 
Szemeidnek  büvösbájos  tükrében. 

Titkos  kérdés  keletkezik  szivemben  : 
Mást  szeretsz-e,  gyöngyvirágom,  vagy  engem? 
Egymást  űzi  bennem  e  két  gondolat, 
Mint  ősszel  a  felhő  a  napsugarat. 

Jaj  ha  tudnám,  hogy  másnak  vár  csókjára 
Tündér  orcád  tejben  úszó  rózsája  : 
Bujdosója  lennék  a  nagy  világnak, 
Vagy  od'ainám  magamat  a  halálnak. 

Ragyogj  reám,  boldogságom  csillaga! 
Hogy  ne  legyen  életem  bús  éjszaka  ; 
Szeress  engem,  szívem  gyöngye,  ha  lehet. 
Hogy  az  isten  áldja  meg  a  lelkedet. 
(Debrecen.) 


NEM  MEGYEK  EN  INNEN  SEHOVA 

Nem  megyek  én  innen  sehova, 
Noha  sorsom  itten  mostoha  ; 
Hát  ha  volna  még  mostohább  is, 
Nem  maradnék-e  itt  tovább  is? 

Nagyon  kedves  nekem  ez  a  hely  ; 
Elmegy  majd  a  tavasz,  menjen  el. 
Elmehet  a  nap,  a  csillagok  .  .  . 
De  én  nem  mék,  én  itt  maradok. 

Fa  vagyok  én,  lelkem  a  gyökér. 
Gyökér  nélkül  a  fa  meg  nem  él  ; 
S  hogy  téphetném  azt  ki  földéből, 
Ide  való  mátkám  szivéből? 

Azért  nem  mék  innen  sehova, 
Noha  sorsom  igen  mostoha  ; 
De  ha  volna  még  mostohább  is, 
Megmaradnék  itten  tovább  is. 

(Debrecen.) 


SÍKOS  A  HÓ,  SZALAD  A  SZÁN 

Síkos  a  hó,  szalad  a  szán, 
Esketőre  viszik  babám, 
Esketőre  viszik  szegényt 
Mások  kivánsága  szerént. 

Hajh,  ha  mostan  hó  lehetnék  : 
A  szán  alatt  beroskadnék  ; 
Fölfordulna,  s  kedves  babám 
Még  egyszer  átkarolhatnám  — 

Átkarolnám,  ajakára 
Csókot  nyomnék  utójára, 
S  melegétől  hü  szivének 
Elolvadnék  .  .  .  úgy  halnék  meg! 
(Debrecen.) 


KERESZTÚTON  ÁLLOK  .  .  . 

Keresztúton  állok.  Akármerre  megyek, 

Merre  tartsak?  Mindegy  nekem  : 

Ez  kelet  felé  visz,  Mindenütt  szomoni 

Az  nyugatnak.  Az  életem. 

Mért  nem  tudom,  hol  vár 
A  halál  rám? 
Hogy  egyenesen  azt 
Választhatnám ! 
(Miskolc.) 

KIS  FURULYÁM  SZOMORÚFŰZ  ÁGA 

Kis  furulyám  szomorúfűz  ága, 
Temetőben  szomorkodik  fája  ; 
Ott  metszettem  azt  egy  sírhalomról, 
Nem  csoda,  hogy  oly  siralmasan  szól. 

Ott  hunytál  le,  kedves  szép  csillagom! 
Ragyogásod  többé  nem  láthatom. 
Hogy  ne  volna  hát  sötét  világom! 
Hogy  volna  hát  élni  kívánságom! 

Haza  ballag  nyájam  estefelé, 
Én  ballagok  a  temető  felé, 
Kél  a  holdnak  halavány  orcája. 
Kél  furulyám  epedő  nótája. 

Addig  epeszt  a  bánat  engemet, 
Addig,  addig  nyögöm  keservemet : 
Míg  egyszer  a  hanggal  egyetemben 
Lelkem  is  a  másvilágba  reppen. 
(Diószeg.) 


TEMETÉSRE  SZÓL  AZ  ÉNEK 

Temetésre  szól  az  ének, 
Temetőbe  kit  kisérnek? 
Akárki!  már  nem  földi  rab. 
Nálam  százszorta  boldogabb. 

Itt  viszik  az  ablak  alatt  ; 
Be  sok  ember  sírva  fakadt! 
Mért  nem  visznek  engemet  ki, 
Legalább  nem  sírna  senki. 
(Debrecen.) 

HEJH  NEKEM  HÁT  VIGASZTALÁST 
MI  SEM  AD? 

Hejh  nekem  hát  vigasztalást  mi  sem  ad? 
Bánatomban  le  kell  innom  magamat. 
Az  irgalmát,  ide  avval  a  borral! 
A  bú  vagy  én,  de  eg3dkünk  belehal. 

Ügy  sem  tetszik  ez  a  világ  én  nekem  ; 
Sok  már,  amit  életemben  szenvedtem. 
Nagyon  is  sok  e  parányi  életre ! 
Annyi  baj  közt  kinek  volna  még  kedve? 

Nem  vagyok  én  gyökeres  fa,  virágzó, 
Hanem  vagyok  letörött  ág,  fonnyadó  ; 
Nem  vagyok  én  az  örömnek  rózsája, 
De  vagyok  a  szomorúság  gyászfája. 

Én  előttem  ilyen  élet  nem  élet, 
Hol  az  ember  de  semmit  sem  remélhet. 
Volna  bár  e  pohár  borban  halálom, 
Hogy  lehetne  bajaimtól  megválnom  I 
(Pest.) 

1844. 
HONFIDAL. 

Tied  vagyok,  tied,  hazám! 
E  szív,  e  lélek  ; 
Kit  szeretnék,  ha  tégedet 
Nem  szeretnélek? 

Szentegyház  keblem  belseje. 
Oltára  képed. 

Te  állj,  s  ha  kell  :  a  templomot 
Eldöntöm  érted  ; 


S  az  összeroskadó  kebel 
Végső  imája  : 
Áldás  a  honra,  istenem, 
Áldása  rája!  — 

De  én  nem  mondom  senkinek, 
Ki  nem  kiáltom  : 
Legkedvesebbem  hogy  te  vagy 
A  nagy  világon. 

Titkon  kisérem  lépteid, 

S  mindegyre  híven  ; 

Nem,  mint  az  árny  az  utazót, 

Csak  jó  időben. 

De  mint  az  árnyék  nő,  midőn 
Az  est  közelget  : 
Nő  búm,  ha  sötétedni  kezd, 
Hazám,  fölötted. 

És  elmegyek,  hol  híveid 
Pohárt  emelve 
A  sorstól  új  fényt  esdenék 
Szent  életedre  ; 

S  kihajtom  egy  cseppig  borát 
A  telt  üvegnek. 
Bár  keserű  .  .  .  mert  könnyeim 
Belé  peregnek! 

(Debrecen.) 


ELMONDANÁM  .  .  . 

Elmondanám  :  «Megállj,  leányka. 
Megállj,  virágom,  csillagom! 
Egy  istenadta  szívet  bírok  ; 
Nesze,  ha  kell,  neked  adom». 

Elmondanám,  hogy  :  «Szívem  tenger, 
Uralkodjál  e  tengeren! 
Jól  jársz  vele,  mert  a  legszebb  gyöngy, 
A  hűség  gyöngye  itt  terem*. 

Elmondanám,  hogy  :  «Tiszta  fényét 
E  gyöngy  örökre  tartja  meg». 
Elmondom  ezt,  s  többet  ennél  ; 
De  nem  mondom,  mert  nincs  kinek, 
(üebrecen.) 


TÉL  VEGÉN. 

örültök  úgy-e  a  kies  tavasznak? 
Maholnap  eljő,  s  annyi  élvet  ad! 
A  réteken  majd  méhek  táboroznak, 
Megostromolni  a  virágokat. 

S  amíg  elszántan  ütközetre  mégyen 
A  szűz  bimbók  mézéhes  ellene  : 
Csicserg  a  szomszéd  lombozat  hüsében 
Madárajakról  lelkes  harczene.  — 

Elzárkoztában  a  kihalt  kebelnek 
Engem  virág,  dal,  méh  sem  érdekel . .  . 
óhajtásim  mégis   mi  végre  kelnek? 
Hogy  menjen  a  tél,  menjen  gyorsan  el. 

Én  a  tavaszt  csak  annyiból  kivánom, 
Mert  melegebbek  lesznek  a  napok, 
S  mint  mostan,  akkor  hűlt  rideg  tanyámon 
Kopott  ruhámban  fázni  nem  fogok. 
(Debrecen.) 

A  DAL. 

Bölcsőben  sír  az  éber  csecsemő ; 
Bölcső  előtt 

A  dajka  zeng  —  el  szokják  a  dalok 
Altatni  őt. 

Sok  szenvedésem  síró  gyermeke 

A  fájdalom  ; 

Dalt  dalra  költök  —  dalaimmal  őt 

Elaltatom. 

(Debrecen.) 

FÜTTY. 

Adta  finnyás  közönsége! 
Csúnyaság,  amit  mivel  : 
Minden  este  megköszönti 
Társaságunk,  füttyivei. 

És  aztán  a  füttyök  mellett 
Milyen  a  jövedelem? 
A  szinész  elébb-utóbb  is 
Csak  megszökni  kénytelen. 

Ejh,  egy  rókát  kétszer  nyúzni, 
Ez,  urak,  még  sem  megyén  ; 
Már  ha  fütty  van,  legalább  hát 
Tele  színházban  legyen! 
(Debrecen.) 

VÉGSZÓ  ***HOZ. 

Isten  veled,  te  elpártolt  barát. 
Veszett  ebként  ki  szívem  megmarad, 
Isten  veled  ; 

Fogadd  a  vett  sebért  emlékül, 
Mely  fölszivárog  belsejébül. 
Lelkemnek  vérét,  könnyemet. 


45 


Nem  a  legelső  rajtam  már  e  seb, 
De  egyik  sem  volt  fájóbb,  mérgesebb 
A  sok  között, 

Melyet  vétkes  könnyelműséggel 
A  hütelenség  fegyverével 
Bennem  baráti  kéz  ütött. 

Dúsgazdg  bánya  a  tapasztalás,^ 
Melyből  sok  ember  életkincset  ás  — 
Nem  én,  nem  én! 

Gyönyörszomjas  szívem. .  .  remélve. . . 
Az  annyiszor  megnyílt  örvénybe 
Hanyatthomlok  rohan,  szegény. 

Remény,  remény,  mért  vagy  te  szép  virág? 

Téged  nekünk  az  ég  miért  is  ád? 

Azért-e  csak? 

Hogy  hervadandó  kelyhed  légyen, 

Hova  csalódás  éjjelében 

Szemünk  harmatjai  hulljanak... 

De  nem  panaszlok,  bár  keblem  teli, 
S  az  elfojtás  még  inkább  neveh 
Búm  tengerét  ; 

Ügy  is  ki  tudja?  hogyha  hallnád 
Lelkem  kiáradó  fájdalmát : 
Talán  már  meg  sem  értenéd. 

Nem  is  kivánom  megtérésedet, 
Akár  óhajtod,  akár  m^egveted 
Üj  frigyemet. 
Az  istenség  is  tehetetlen 
Eggyé  bűvölni  e  kebelben 
A  szertezúzott  láncszemet . . . 

Nem  láncszem  az,  nem!  egy  világ  vala. 

Melynek  napjául  a  hit  lángola, 

A  drága  hit! 

Rájött  a  végitélet  napja, 

S  már  semmi  föl  nem  támaszthatja 
Ledúlt  világom  romjait. 

Isten  veled  hát,  elpártolt  barát, 
Ki  ábrándim  ködét  elzavarád. 
Isten  veled! 

Fogadd  a  multakért  emlékül 
Megcsalt  barátság  gyötrelmétül 
Utószor  omlott  könnyemet. 
(Debrecen.) 


A  NEMES. 

Deresre  húzzák  a  gazembert, 
Bűnét  botokkal  róni  le  ; 
Lopott,  rabolt,  és  tudj'  az  ördög, 
Még  mit  nem  mívele. 

De  ő  kiált  ellenszegülve  : 
((Hozzám  ne  nyúljatok! 
Nemes  vagyok...  nincs  nemesembert 
Botozni  jogotok)). 

Hallottad  e  szót,  meggyalázott 
ősének  szelleme? 
Most  már  őt  húzni  nem  deresre  : 
Akasztófára   kellene! 
(Debrecen,) 


HALVÁNY  KATONA. 

Volt  a  honvédő  legénység 
Harcra  készülőben  ; 
Volt  egy  ifjú  a  sereg  közt, 
Halovány  szinében. 

«Hát  kendnek  tán  az  inába 
Szállt  a  bátorsága?* 
Kérdi  egy  tiszt  gúnyolón,  «hogy 
Képe  olyan  sárga». 

, Tiszt  uram',  felelt  az  ifjú, 
,Már  az  az  én  gondom  : 
Merthogy  olyan  sárga  képem? 
És  azt  meg  se'  mondom. 

Még  ma  úgy  is  kipiroslik. 
Hogyha  nem  egyébtől  : 
A  kardomról  rája  feccsent 
Ellenség  vérétől.' 

(Debrecen.) 


SZOMJAS  EMBER  TÜxNÖDÉSE 

Ejnye,  mi  az  istennyila! 
Üres  már  a  ládafia? 
Üres  ám  — 
Jaj  pedig  be  ihatnám! 

Száraz  kút  a  gégém  csapja, 
Süti  a  szomjúság  napja  ; 
Még  meggyúl. 
Ha  rá  boreső  nem  hull. 

Hm,  biz  a  nem  tréfa  volna, 
A  felhőből  hogyha  folyna 
Boreső  — 
Volna!  itt  a  bökkenő. 

Volt  a  szőlőben  határom, 
De  eladtam  tavaly  nyáron, 
S  az  ára 
Garatomon  lejára. 

A  kocsmából  meg  már  régen 

Kikopott  az  emberségem  ; 

« Addsza  —  ne!» 

Ilyen  szépen  főznek  le. 

.  .  .  Valami  jutott  eszembe! 

Zálogul  majd  azt  teszem  be. 

Előre, 

Hitvesem  fejkötője! 

Jaj  de  hisz  már  sírba  zártam 
Szerelmetes  hitestársam, 
S  ott  véle 
Nyúgoszik  fej  kötője. 

Oh  miért  is  emlékezem 
Halálodra,  én  kedvesem? 
Könny  gördül 
Azonnal  két  szemembül. 

Hátha  könnyeimnek  árja, 
Uram  bocsa' !  borrá  válna  : 
Akor  még  — 

Hejh,  akkor  többet  sírnék! 
(Debrecen.) 


EGER  MELLETT. 

Hol  jó  bort  érezek,  betérek  ; 
Ne^térnék  hát  Egerbe? 
Ha  ezt  a  várost  elkerülném. 
Az  isten  is  megverne. 

Egy  úttal  azt  is  megtekintem 
Hol  vitt  Dobó  nagy  lelke  ; 
És  felköszöntöm,  aki  őt  oly 
Dicsőn  megénekelte. 

S  ha  majd,  amint  hiszem,  a  bortól 
Hatalmas  kedvem  lészen  : 
Még  verset  is  csinálok  —  Pesten 
Eladhatom  jó  pénzen. 

Áll  a  határzat,  áll  erősen, 
Be  kell  Egerbe  mennem! 
Mert  ennyi  édes  vonz-erőnek 
Szivem  nem  állhat  ellen. 
(Andornak.) 

EGRI  HANGOK. 

Földön  hó,   felhő  az  égen  — 

Hát  hiszen  csak  hadd  legyen ! 

Rajta  nincsen  mit  csodálni, 

Télen  ez  már  így  megyén. 

Én   ugyan   nem  is  tudnám,   hogy 

Tél  vagyon, 

Ha  ki  nem  pillantanék  az 

Ablakon. 

Itt  benn  ülök  a  melegben, 

Környékez  sok  jó  barát, 

Töltögetve  poharamba 

Egri  bércek  jó  borát. 

Jó  barátok,  jó  borocska  — 

Kell-e  más? 

Kebleinkben  a  kedv  egy-egy 

Óriás. 

Kedvemnek  ha  magja  volna  : 

Elvetném  a  hó  felett, 

S  ha  kikelne  :  rózsaerdő 

Koszorúzná  a  telet. 

S  hog3dia  földobnám  az  égre 

Szívemet, 

Melegítné  a  világot 

Nap  helyett!  — 


Pető&  Sándor  munkái.  I. 

Ide  látszik  a  hegy  is,  hol 

Dobó  a  hír  könyvibe 

Nagy  neve  örök  betűit 

Török  vérrel  irta  be, 

Hejh,   az  volt   ám  még  az  ember, 

Biz  az  ám! 

Mig  olyan  lesz,  sok  viz  elfoly 

A  Dunán. 

Elvirult  már  a  magyarnak 
Tett  virágos  tavasza! 
Hosszú  gyáva  tespedésben 
Pang,  sínlődik  a  haza. 
Megjövend-e  még  az  elszállt 
Kikelet?^ 

Lesz  viránv  e  régtől  puszta 
Hon  felett?  .  .  . 

Eh  de  hagyjuk,  hagyjuk  ezt  most  1 

Ügy  is  ritkán  vígadok  ; 

E  napot  ne  háborítsák 

Legalább  a  bánatok. 

A  sopánkodásnak  ugy  sincs 

Sikere, 

S  mit  tehet  mást  a  lant  gyönge 

Embere? 

El  tehát  a  hon  bajával. 

Most  ez  egyszer  el  vele! 

A  kitört  bút  minden  ember 

Új   pohárral  öntse  le. 

Üj  pohár  bort  hát,  barátim, 

Uj   pohárt! 

S  ismét  újat,  az  előbbi 

Ha  lejárt. 

így!  ...  de  ím,   mit  veszek  észre? 
Egy  század  minden  pohár  ; 
A  jelen  hátam  mögött  van, 
Lelkem  a  jövőben  jár. 

A  jövőben  vígan  élek, 
Boldogon ! 

Mert  nem  árva  már  az  egykor 
Árva  hon. 

(Eger.) 

JAVULÁSI  SZÁNDÉK. 

Mikor  térsz  már  az  eszedre,  te  Sándor? 
Tivornya  éjjeled  és  napod  ; 
Az  istenért!  hiszen  az  ördög  elvisz, 
Ha  még  soká  így  folytatod. 

Szeretetreméltó  barátom, 
Nézd  meg  csak  a  tükörben  magadat  ; 
Hát  ember  az,  akit  ott  látsz?  mennykő! 
Tükröd  kisértetet  mutat. 

Fiú,  légy  hát  okosabb  valahára. 
Szedd  rendbe  rendtelen  életedet ; 
Hidd  el  kedves  pajtásom,  az  ember 
Korhelység  nélkül  is  ellehet. 

Naponként  egy  messzely  borocska, 
Én  úgy  hiszem,  ennyi  untig  elég. 
S  mi  a  szerelmet  illeti :  jobb  lesz 
Talán  szeretők  helyett  feleség. 

De  mit  beszélek?  mit  beszéltem! 
Messzely  borocska  és  feleség? 
Én  és  feleség,  én  és  messzely  bor? 
No  hisz  csupán  az  kellene  még! 

ó  nem,  nem!  engem  a  rendes  élet 
Időnek  előtte  megölne,  tudom  ; 
Költő  vagyok,  költőileg  kell 
Végig  rohannom  az  életuton! 

(Pest.) 

4* 

BETEGSÉGEMBEN. 

Megmondtam  úg3'^-e?  :  térj  eszedre 
S  te  nem  fagadtad  szavamat ; 
Tovább  üzéd  eszeveszetten 
Az  ostobáskodásokat. 

Most  szépen  vagy,  szépen ...  de  úgy  kell 
Az  ilyen  szeleverdinek! 
Hanem  mit  prédikálok?  késő 
Eső  után  a  köpönyeg. 

Amint  van,  úgy  van  ;  most  a  dolgon 
Már  változtatni  nem  lehet. 
És  legjobb,  amit  tehetek,  ha 
Előveszem  türelmemet. 

Ah,  türelem!  reád  lelkemnek 
Valóban  nagy  szüksége  van  ; 
Itten  heverni  a  kórágyon. 
Kínok  között,  magányosan! 

Lám,  irtózám  a  házasságtól. 
Mondám,  hogy  nem  kell  feleség  ; 
Pedig  egy  szép,  egy  hü  menyecském 
Ha  volna  most,  mi  jól  esnék! 

Hozzám  hajolna,  édes  ajka 
Elcsókolná  fájdalmamat. 
És  ölelése  enyhet  adna. 
Minőt  az  orvosság  nem  ad.  — 

S  tán  eddig  is  azért  ejtek  csak 
Nő  elleni  beszédeket, 
Mivelhogy  senki,  senki  nem  volt. 
Nem  volt,  ki  engem  szeretett. 

S  ha  lenne...  oh,  ha  lenne!  érzem, 
Szeretni  tudnék  végtelen!  — 
Megérem-e,  hogy  nekem  is  lesz 
Szép  csendes  házi  életem? 
(Pest.) 

FÜRDIK  A  HOLDVILÁG  AZ  ÉG 
TENGERÉBEN  .  .  . 

Fürdik  a  holdvilág  az  ég  tengerében, 
Méláz  a  haramja  erdő  közepében  ; 
Sürü  a  füvön  az  éj  harmatozása, 
De  sűrűbb  két  szeme  könnyének  hiiUása. 

Baltája  nyelére  támaszkodva  mondja  : 
♦Mért  vetettem  fejem  tilalmas  dolgokra! 
Édes  anyám,  mindig  javamat  akartad  ; 
Édes  anyám,  mért  nem  fogadtam  szavadat? 

Elhagytam  házadat,  földönfutó  lettem, 
Rablók,  fosztogatók  közé  keveredtem  ; 
Most  is  köztök  élek  magam  szégyenére, 
Ártatlan  utasok  nagy  veszedelmére. 

Elmennék  én  haza,  itt  hag\mám  ezeket, 
örömest  itt  hagynám!  de  most  már  nem  lehet 
Édes  anyám  meghalt .  .  .  kis  házunk  azóta 
Régen  összeroskadt  ...  s  áll  az  akasztófa.^ 
(Pest.) 


A  CSAPLÁRNÉ  A  BETYÁRT 
SZERETTE  .  .  . 

A  csaplárné  a  betj'árt  szerette, 
De  a  betyár  őtet  nem  szerette. 
Csapiaménak  örökbe  vett  h'ánya 
Volt  a  betyár  egész  boldogsága. 

A  csaplárné  ezt  megirigyelte. 
Irigységből  a  leányt  elverte. 
Elverte  a  háztól  a  világba  ; 
Pedig  ott  kinn  tél,  fagy  volt  javába. 

A  szegény  lyány  ment  egy  kis  darabot. 
Aztán  leült,  ültében  megfagyott, 
Esett  ez  a  betyárnak  tudtára, 
S  csapiáménak  lett  kínos  halála. 

Betyár  ezért  hóhérkézre  került, 
De  nem  bánta  ő,  még  inkább  örült  ; 
Mert  mióta  a  lyányt  elvesztette  : 
Pipa  dohányt  sem  ért  az  élete. 
(Pest.) 


MEGY  A  JUHÁSZ  SZAMÁRON 

Megy  a  juhász  szamáron, 

Földig  ér  a  lába  ; 

Nagy  a  legény,  de  nagyobb 

Boldogtalansága. 

Gyepes  hanton  furulyáit. 
Legelészett  nyája. 
Egyszer  csak  azt  hallja,  hogy 
Haldoklik  babája. 

Fölpattan  a  szamárra, 
Haza  felé  vágtat  ; 
De  már  későn  érkezett, 
Csak  holttestet  láthat. 

Elkeseredésében 
Mi  telhetett  tőle? 
Nagyot  ütött  botjával 
A  szamár  fejére. 

(Kúnszentmiklós.) 

VÁNDORELET. 

(Barabás  rajzához.) 

Szent  Kleófás! 

Milyen  karaván  .  .  . 

Nem  lehet  más, 

Mint  oláhcigány  ; 

Avvagy  e  szép  utazási  rend 

S  pőre  purdék  serge  mit  jelent? 

Ott  húzódik  a  diszes  csapat 
Hosszú   sorban   zöld  erdő   alatt  ; 
A  családfő  vén,  kehes  lovon, 
Kit  kötőfékszárnál  fogva  von 
Üggyel-bajjal  egy  izmos  legény  .  .  . 
No  hisz  izzad  még  az  is  szegény! 
Mert  bizony  már  régen  lehete, 
Hogy  gabancuk  a  csikófogat 
Elhullatta  .  .  .  s  most  mi  élete? 
Koplalásban  tölt  gyásznapokat. 
Ily  esetben  aztán  ép  erő 
Nem  tudom,  hogy'  volna  nyerhető. 
S  ami  több,  ki  rája  nehezül, 
Nem  csak  a  jó  dádé  egyedül  : 
Oldalain   egy-egy  tarisznya  lóg, 
S  mindenikben  rajkók  láthatók  ; 
Ki-kidugván  borzas  fejőket, 
Pityeregnek  szörnyű  éneket, 
Mert  helyök  nem  legkényelmesebb  ; 
A  gyaloglás?  még  keservesebb! 
Ugy  sipognak,  mint  az  orgona, 
S  tudja  isten,  meddig  tartana? 
De  nagyapjok  hátra-hátra  rúg, 
S  meglapulnak  szépen  a  fiúk. 

Megy  megettök  férj,  menyecske,  lyány 
Egymás  mellett  és  egymás  után. 


56 


Ki  bagóz,  ki  füstöt  ereget, 
Képezőleg  terhes  felleget, 
Mely  szemet  rág.  s  fojtja  a  tüdőt. 
Tán  dohányuk  paprikában  főtt. 

Leghátul  kócmadzagon  pedig 
Egy  lopott  malac  hetvenkedik. 
Boldogulni  nem  lehet  vele! 
Sejti   tán,   hogy  napja  alkonyul, 
Azért  viseli  magát  rosszul. 
De  segít  a  meszelő  nyele, 
Mellyel  a  derék  családanya 
Nagy  vitézül  neki  rohana. 

így  intéznek  bátor  lépteket 
Faluvégtől  falu  végéig. 
Ily  hős  népet  mi  sem  rettegtet  .  .  . 
Csak  a  szél!   ezt  megsüvegelik. 
S  okosan!   mert  e  kaján  elem 
Mértéken  túl  emberségtelen. 
Néha  rajok  amidőn  akad  : 
Súg  fülökbe  olyan  dolgokat, 
Hogy  lábszárok  is  remeg  bele, 
Mintha  volna  nyárfa  levele. 

De  a  szél  úr  könnyű  szekerén 
Gyors  lovakkal  más  vidékre  hajt  : 
Régi  kedvök  ismét  ott  terem, 
S  farba  rúgnak  minden  földi  bajt. 
(Pest.) 


SZERELEM  ÉS  PIPADAL. 

Szeretlek  én  téged,  pipám! 
És  a  dohányt,  mely  benned  ég  ; 
Hogy  is  ne?  füstöd  fellege, 
Miként  galambom  szeme,  kék. 

Szeretem  én  galambomat, 
Miként  szeretem  a  dohányt  ; 
Hogy  is  ne?   pipa  és  leány 
Érettem  égnek  egyaránt. 

S  miként  a  lyány  szem  s  mint  a  füst, 
Nem  kék-e  a  menny  födele? 
S  miként  ezek,   a  mennyfödél 
—  Csillagtüzben  —  nem  lángol-e? 

Hasonmásául  alkotá 
Az  ég  e  kettőt  én  nekem. 
Hogy  látva  őket,  lássam  azt, 
Kitől  boldogságom  nyerem. 
(Pest.) 

FÜSTBE  MENT  TERV. 

Egész  utón  —  haza  felé  — 
Azon  gondolkodám  : 
Miként  fogom  szólítani 
Rég  nem  látott  anyám? 

Mit  mondok  majd  először  is 
Kedvest,   szépet  neki? 
Midőn,  mely  bölcsőm  ringatá, 
A  kart  terjeszti  ki. 

S  jutott  eszembe  számtalan 
Szebbnél  szebb  gondolat, 
Mig  állni  látszék  az  idő. 
Bár  a  szekér  szaladt. 

S  a  kis  szobába  toppanék  .  .  . 
Röpült  felém  anyám  .  .  . 
S  én  csüggtem  ajkán  . . .  szótlanul . . . 
Mint  a  gyümölcs  a  fán. 
(Dunavecse.) 

EGY  ESTÉM  OTTHONN. 


Borozgatánk  apámmal ; 
Ivott  a  jó  öreg, 
S  a  kedvemért  ez  eg3'szer  — 
Az  isten  áldja  meg! 

Soká  nem  voltam  otthonn, 
Oly  rég  nem  láta  már, 
Úgy  megvénült  azóta  — 
Hja,  az  idő  lejár. 

Beszéltünk  erről,  arról. 
Amint  nyelvünkre  jött ; 
Még  a  színészetről  is 
Sok  más  egyéb  között. 

Szemében  «mesterségem» 
Most  is  nagy  szálka  még  ; 
Előítéletét  az 
Évek  nem  szüntetek. 

«No  csak  hitvány  egy  élet 
Az  a  komédia !» 
Fülemnek  ily  dicsérést 
Kellett  hallgatnia. 

«Tudom,  sokat  koplaltál. 
Mutatja  is  szined. 
Szeretném  látni  egyszer, 
Mint  hánysz  bukfenceket.* 

Én  műértő  beszédit 
Mosolyg\'a  hallgatám  : 
De  ő  makacs  fej !  föl  nem 
Világosi  thatám. 


Továbbá  elszavaltam 
Egy  bordalom  neki ; 
S  nagyon-nagyon  örültem, 
Hogy  megnevetteti. 

De  ő  nem  tartja  nagyra, 
Hogy  költő  íia  van  ; 
Előtte  minden  ilyes 
Dolog  haszontalan. 

Nem  is  lehet  csodálni! 
Csak  húsvágáshoz  ért ; 
Nem  sok  hajszála  hullt  ki 
A  tudományokért. 

Utóbb,  midőn  a  bornak 
Edénye  kiürült. 
Én  irogatni  kezdtem, 
Ö  meg  nyugodni  dűlt. 

De  ekkor  száz  kérdéssel 
Állott  elő  anyám  ; 
Felelnem  kellé  —  hát  az 
írást  abban  hagy  ám. 

És  vége-liossza  nem  lett 
Kérdezgetésinek  ; 
De  nekem  e  kérdések 
Olyan  jól  estének. 

Mert  mindenik  tükör  volt, 
Ahonnan  láthatám  : 
Hogy  a  földön  nekem  van 
Legszeretőbb  anyám! 


(Dunavecse.) 

EBÉD  UTÁN. 

Ugy   jól   laktam,   hogy   még! 
Egyet  nyújtózom,  és 
Aztán  tied  vagyok. 
Imádott  heverés! 


Oh  kedves  pamlagom, 
Be  áldott  puha  vagy! 
Ki  téged  föltalált, 
Az  volt  ám  még  az  agy. — 

Kölyök,  pipát  ide  .  .  . 
Siess,  a  nagyapád! 
Nincs  rútabb  valami. 
Mint  az  a  lomhaság. 

Add  errébb,  hát  ökör! 
Én  nyúljak  érte  tán? 
Nem  elég  tőlem,  hogy 
Föltátom  rá  a  szám?   — 


Istentelen  legye! 
Ingerkedik  velem  .  .  . 
Kergesd  el  .  .  .  a  kutya 
Ott  ül  a  fülemen. 


Az  ember  élete 
Méreggel  van  tele  ; 
Csodák  csodája,  hogy 
Meg  nem  pukkad  bele. 

Húzd  a  függönyt  odább 
Azon  az  ablakon  ; 
Hadd  lám,  az  épités 
Ott  kinn  meddig  vagyon? 

Á,  szépecskén  halad. 
Munkálnak  mindenütt .  .  . 
De  tedd  b'  az  ablakot, 
A  nap  szemembe  süt. 


Disznó  forró  idő!  .  .  . 
No  semmi  ;  legalább 
Ki  ott  kinn  dolgozik. 
Nem  hűti  meg  magát. 
(Dunavecse.) 


MAGÁNY. 


Messze,  messze  a  világ  zaj  átül 
E  kis  faluban, 
Itt  kivánok  én  élni  ezentúl 
Csendben,  boldogan. 

Boldogan!  mert  hajh  a  nagyvilágban 
Boldog  nem  valék  ; 
Üldözött  az  utcán  és  szobámban 
A  föld  és  az  ég. 

Nem  volt  biztos  sem  napom,  sem  éjem 
Vad  hiúz-szemek 
Támadásra,  elfogásra  készen 
Egyre  lestenek. 

összeszedtem  végre  sátorfámat, 
S  szépen  megszökém, 
S  itt  vagyok,  hol  a  nap  újra  támad 
Éltem  bús  egén. 

Szent  magány!  hegyláncaid  tetőin 
Át,  nem  látnak  ők, 
Szívtelen,  rémarcu  üldözőim 
...  A  hitelezők. 

(Dunavecse.) 


ZSUZSIKÁHOZ. 

Ne  hozd,  ne  hozd  azt  a  bort,  kis  leány! 

Hisz  már  a  nélkül  is  részeg  vagyok  — 

Megrészegített  kellemed. 

Fölfordította  eszemet. 

Nem  ihatom . . .  nem  kell . . .  sok,  ami  sok. 

Vagy  a  borban  szerelmet  hozsz  talán? 
Azt,  angyalom? . . .  szerelmedet? . . .  nekem? 
Ügy  addsza  azt  a  poharat. 
Iszom,  mig  egy  csepp  sem  marad. 
Legyen  bár  méreg,  addsza,  lenyelem! 
(Dunavecse.) 

ÉJJEL. 

Kinézek  én,  benéz  a  hold 
Szobámnak  ablakán  ; 
Sugarait  szerelmesen 
Mosolygva  hinti  rám. 

Szegény  bohó!  mit  kandikálsz 
Olyan  szerelmesen? 
Avvagy  talán  azt  gondolod, 
Hogy  képedet  lesem? 

Eszem  ágába'  sincs  biz  a, 
Hogy  téged  nézzelek. 
Isten  hírével  elmehetsz   — 
Mit  gondolok  veled! 

Ott  általellenben  lakik 
Az  én  kedves  babám  ; 
Azt  várom  én,  ha  valahogy 
Még  megpillantanám. 
(Dunavecse.) 


IVÁS  KÖZBEN. 

Hányadik  már  a  pohár?  .  .  .  csak 

ötödik? 

Teremt'  úgyse!  becsülettel 

Működik. 

Máskor  megfe-felelek  kétannyinak  : 

S  lábaim  most  már  öttől  is  ingának. 

Ing  a  lábam,  a  nyelvem  meg 

Elakad  — 

Torkom  a  therpomyléi 

Szorulat, 

Ledionas  a  bor,  mely  lecsepege, 

Gondolatim  Sex  .  .  .  Rex  .  .  .  Xerxes  serege. 

Sehogy  sem  tom'  kifejezni 

Magamat  — 

Azt  hiszitek,  hogy  talán  a 

Bor  miatt? 

Ne  higyétek,  édes  atyámfiai, 

Nekem  a  bor  nem  szokott  megártani. 

Nekem  a  bor  hogymikép  is 

Ártana? 

Hát  hiába  voltam  volna 

Katona? 

Úgy  biz,  aki  fölmarkolta,  katona  -- 

Még  pedig  bakancsos  voltam  valaha. 

Zöld  haj  tokás,  sárga  pitykés 

Közlegény  .  .  . 

Egész  a  közlegénységig 

Fölvivém ! 

Jó  :  bakancsom  hogy  hamar  lerúghatám. 

Még  idővel  degradáltak  volna  tán. 

Tyhű,  látjátok,  ott  az  könnyen 

Megesik, 

Mert  a  katonai  pálya 

Fene  sik  ; 

Legkivált  az  oly  félének,  mint  magara. 

Kinek  kissé  akaratos  feje  van. 

Útmutatást  nekem  ne  is 

Adjatok, 

Szent  Dávid  hárfájára  sem 

Hallgatok ! 

Orrnál  fogva  senki  engem  nem  cibál,  — 

Azt  cselekszem,  ami  tetszik  .  .  .  tudja  Pál, 

Mit  kaszál. 

...  Eh,  de  én  itt  egyre-másra, 
Mint  malom. 

Csak  darálok,  csak  darálok, 
S  szomjazom. 

Adjatok  bort!  a  malom  jól  nem  megyén  ; 
Hogyha  nincs  nedv,  ami  hajtsa,  bőviben. 

Hagy  igyam  hát!  hogy  forogjon 

Kerekem  — 

Meg  sem  állok,  csak  a  kancso- 

Feneken. 

Bárha  mindjárt  —  amint  Falstafí  szólana  - 

Bárha,  mondom,  egy  mérföldig  tartana. 

Hol  is  hagytam?  .  .  .  tudja  gólya  .  .  . 

Úgy,  igaz! 

A  malom  volt  az  utoso  .  .  . 

Vagy  nem  az?  -     i  ■ 

Mit  is  mondtam  a  malomról  ...  en  bizon 

Hogyha  présbe  csavarítnak  sem  tudom. 

Annyi  szent :  a  szemem  héja 
Oly  nehéz, 

Mint  malomkő  ...  tán  az  álom 
Környékez. 

Elég  is  ma  a  tivornya,  ágyba  hat! 
Álmodozzuk  folytatását  ...  jó  'jszkát! 
(Debrecen.) 


vízen. 

Beszélgetnek  sajkámmal 
A  fecsegő  habok  ; 
Feszítem  a  lapátot, 
Hogy  szinte  izzadok. 

Anyám,  ha  mostan  látnál. 
Tudom,  hogy  mondanád  : 
«Az  istenért!  ...  ha  feldőlsz 
Nem  féled  a  halált ?» 

Apám,   ha  mostan  látnál, 
Tudom,   hogy  mondanád  : 
«Az  ördög  hurcol  arra. 
Szaggatni  a  ruhád. » 
(Dunavecse.) 

ÁLMODOM-E? 

Álmodom-e?  Akár  leány, 

Vagy  látok  igazán?  Akár  tündér  lenne, 

S  akit  látok,  I\Iit  bánnám  én. 

Tündér-e  vagy  leány?         Csak  belém  szeretne! 
(Dunavecse.) 

BOLDOGTALAN  VOLTAM  .  .  . 

Boldogtalan  voltam  Boldogtalan  leszek 

Teljes  életemben  ;  Koporsóm  zártáig  ; 

Csak  az  vigasztal,  hogy  Csak  az  vigasztal,  hogy 

Meg  nem  érdemeltem.  Nincs  messze  odáig. 

Hiába  biztattok. 
Hiába  beszéltek  — 
Tudom  azt  az  egyet. 
Hogy  nem  soká  élek. 
(Debrecen.) 

GYÖNGE  VAGYOK  .  .  . 

Gyönge  vagyok,  lelkem  testem 

Fáradt. 

Vessétek  meg  nekem  azt  az 

Ágyat. 

Vesd  meg,  rózsám,  hadd  feküdjem 

Bele, 

Hadd  pihenjem  ki  magamat 

Benne. 

Istenem!  mi  van  ezen  az 

Ágyon? 

Mindenütt  nyom,  minden  felől 

Fázom. 

Nem  vetette  rózsám  meleg 

Keze  ; 

Vetette  a  halál  hideg 

Keze. 

(Pest.) 


MI  FOLY  OTT  A  MEZŐN  .  .  . 

Mi  foly  ott  a  mezőn?  Hadd  folyjon  a  pataki 

Patakvíznek  gyöngye  —  Habjai  mentében 

Hát  szeretőm  arcán?  Piros  rózsa  fejlik 

A  búbánat  könnye.  A  zöld  mezőségen. 

De  könnyed  ne  folyjon, 
Lelkem  ícis  leánya! 
Elhervad  a  könnytől 
Orcáid  rózsája. 
(Pest.) 


MI  NAGYOBB  A  NAGY  SZENT- 
GELLÉRTHEGYNÉL .  .  . 

Mi  nagyobb  a  nagy  Szentgellértheg^Tiél? 
Mi  mélyebb  a  mély  Duna  vizénél? 
Dunaviznél  mélyebb  mély  szerelmem. 
Szentgellértnél  nagyobb  nagy  szerelmem. 

Dunaparton  fűbe  heveredtem, 
Halásztak  a  halászok  mellettem, 
Kihalásztak  sok  apró  kis  halat, 
Hálójukban  alig  hogy  megakadt. 

Petőfi  Sándor  munkái,  l,  5 

Ha  azt  tudnám,  hogy  az  én  hálómba 
Valami  nagyon  nagy  hal  akadna, 
Akkora,  hogy  berántana  engem  ; 
Nekem  is  volna  halászni  kedvem. 
(Pest.) 


ELVENNÉLEK  ÉN,  CSAK  ADNÁNAK 

Elvennélek  én,  csak  adnának. 
De  hiába  szólok  anyádnak! 
Megtagadja  tőlem  kezedet ; 
Nem  tudom,  az  oka  mi  lehet. 

Olyan  háborodott  az  elmém! 
Sokszor  sírnék,  ha  nem  szégyelném. 
Mért  nem  vagyok  felhő  az  égen? 
Sírnom  akkor  nem  volna  szégyen. 

Miért  nem  termettem  búzának! 
Aratás  van,  most  levágnának  ; 
Nem  kellene  soká  szenvednem 
Ebben  a  keserves  életben. 
(Pest.) 


PUSZTÁN  SZÜLETTEM  .  .  . 

Pusztán  születtem,  a  pusztán  lakom. 
Nincs  födeles,  kéményes  hajiokom  ; 
De  van  cserényem,  van  jó  paripám  ; 
Csikós  vagyok  az  alföldi  rónán. 

Szőrén  szoktam  megülni  a  lovat, 
Ha  ide  vagy  oda  utam  akad  ; 
Nem  szükséges  a  nyereg  a  hátán  — 
Csikós  vagyok  az  alföldi  rónán. 

Gyócs  a  gatyám,  patyolat  az  ingem  ; 
Nem  vettem,  a  rózsám  varrta  ingyen. 
Hejh,  maholnap  az  én  piros  rózsám 
Csikósné  lesz  az  alföldi  rónán. 
(Kúnszentmiklós.) 

NEM  NÉZEK  ÉN,  MINEK  NÉZNÉK  ? 
AZ  ÉGRE  .  .  . 

Nem  nézek  én,  minek  néznék?  az  égre  ; 
Belenézek  kedvesem  kék  szemébe. 
Kedvesemnek  kék  szemében  van  egem, 
Onnan  süt  rám  tiszta  napfény  melegen. 

Nekem  ez  a  világ  nem  is  kellene. 
Ha  nem  volna  kedvesem  két  kék  szeme  ; 
Ez  az  egy  szép,  ami  van  a  világon. 
Ezen  a  rút,  ezen  a  csúf  világon. 

Ne  nézzetek  kedvesemnek  szemébe! 
Ne  ejtsetek  engemet  a  kétségbe! 
Féltve  őrzöm,  féltve  őrzöm  kincsemet, 
A  leggyönyörűségesebb  kék  szemet. 
(Pest.) 

A  FALUBAN  UTCAHOSSZAT  .  .  . 

A  faluban  utcahosszat 
Muzsikáltatom  magamat  ; 
Tele  palack  a  kezembe'. 
Táncolok,  mint  veszett  fene. 

Húzd  rá  cigány,  siralmasan. 
Hogy  magamat  kisírhassam. 
De  majd  ott  az  ablak  alatt 
Húzzatok  valami  vigat. 

5* 


68 


Ott  lakik  az  én  csillagom, 
Az  én  bujdosó  csillagom, 
Aki  tőlem  elbujdosott, 
S  világát  mással  éli  most. 

Hejh  cigán\^ok,  itt  az  ablak 
Most  a  leges-legvigabbat ! 
Ne  lássa  az  a  csalfa  lyány. 
Hogy  búsulok  csalfaságán. 
((Dunavecse. 


NEM  VER  MEG  ENGEM  AZ  ISTEN 

Nem  ver  meg  engem  az  isten, 
Hogy  szeretőt  mást  kerestem. 
Te  hagytál  el,   nem  én  téged  ; 
Délibáb  volt  a  hűséged. 

Iskolába  nem  járattak, 
Olvasni  nem  tanítottak. 
De  szemedből  kiolvasom. 
Hogy  szivedben  bánat  vagyon. 

Mért  búsulsz?  tán  megbántad  már, 
Hogy  engemet  megbántottál! 
Sohse  búsulj !   úgy  is  késő  ; 
Ami  elmúlt,  vissza  nem  jő. 

Találtam  már  mást  magamnak. 
Találj   te  is  mást  magadnak  ; 
Éljed  világodat  vele. 
Áldjon  meg  az  isten  vele. 
(Debrecen.) 


KERÉNYI  FRIGYESHEZ. 

Szerelmetes  barátom,  jó  napot! 
(Vag3'  estét . . .  amint  e  firkát  kapod) 
Hát  hány  hét  a  világ  Eperjesen? 
Hallom,  hogy  szenvedtél  keservesen. 
De  csak  hogy  már  bajod  végén  vagyon! 
örvendek  én  ezen,  pedig  nagyon  ; 
Mert,  oh  barátom,  azt  elhiheted, 
Hogy  szörn\'ü  mód  szeretlek  tégedet. 
Már  ismeretlen  is  szerettelek, 
Hát  még  mióta  rusztiztam  veled! 
T'od,  a  Komlóban,  persze  hogy  tudod  ; 
Hogy  is  feledhetnéd  azt  a  napot? 
Én  részemről  csak  el  nem  feledem, 
Legyen  bár  Matuzsálem-életem. 

Nos  hát  te  jól  vagy,  hál'  istennek!  Én? 
Mint  gazdag  városban  szegény  legény. 
Másfél  hete,  hogy  őket  elhagyám, 
Kiknél  valék,  apám  és  jó  an^^ám. 
Apám  kibékült  ;  volt  is  rája  ok  : 
Hiszen  szinész  már  többé  nem  vagyok, 
örül  ő  —  de  olyasmit  érzek  én. 
Mit  a  paradicsomnak  küszöbén 
Almát-evett  ősünk  érezhetett. 
Midőn  belőle  kikergettetett. 
Ott  éltem  volna  én  a  színpadon 
Kín  és  gyönyör  közt . . .  hírben . . .  szabadon. 
Dicső  álom  volt.  Volt!  Már  elmula. 
Boruljon  rá  felejtés  fátyola. 

Mint  mondám,  itt  vagyok  másfél  hete, 
Másodmagammal  jöttem  én  ide. 
Tudod,  ki  az,  ki  Pestre  elkísért? 
A  bú  —  egy  szép  kis  szőke  gyermekért. 
Szegényke!  titkolá,  hogy  értem  ég. 
Midőn  búcsúzni  hozzá  elmének. 

Oly  szomorúan  pillantott  felém  ; 

S  ösztönszerűleg  én  megölelem. 

És  csókot  érzék,  forrót,  ajkamon, 

És  könnyet  érzék,  forrót,  arcomon.  — 

Én  nem  tudám,  hogy  őtet  szeretem, 

De  amidőn  megindult  szekerem, 

S  elgondolám,  hogy  végkép  elhagyom  : 

Elkezde  fájni  a  szívem  nagyon. 

Mi  egymáséi  soha  nem  leszünk. 

Egymást  feledni  lesz  talán  eszünk. 

Egyébiránt  időm  honn  jól  telek. 
Vers,  pajtikám,  hó!  vers  termett  elég! 
Nem  vagyok  én  verseknek  szükiben. 
Bár  pénzem  jőne  olyan  könnyeden. 
A  pénz,  a  pénz!  ez  ám  a  bökkenő. 
Ez  életünkben  a  szekérkenő. 
Nélküle  a  kerék  lassan  forog, 
S  forgása  közben  szörnyen  nyikorog. 
Azonban  érte  nem  töröm  magam  ; 
Jelenleg  is  —  amennyi,  annyi  —  van. 
Naponként  jön,  miből  eszem  s  iszom  ; 
A  holnapról  én  nem  gondolkozom, 
S  ha  a  jövőbe  vetem  is  szemem  : 
Vagyon  dolgában  bizonyára  nem  ; 
Azt  kérdezem  magamban  legfölebb  : 
Mikor  mulathatok  megint  veled? 
Veled  s  a  többiekkel,  akiket, 
Mint  téged,  oly  őszintén  szeretek. 

Ti  vagytok  nékem  minden  örömem  ; 
Emlékezetben  legyetek  velem, 
Míg  a  boldogság  szép  órája  üt  : 
Hol  ismét  áldomásozunk  együtt! 
(Pest.) 

sírom. 

Hogyha  én  majd  meghalok, 
Nem  leszen  kő  síromon  ; 
Egy  kis  fcjfa  lesz  a  jel, 
Ahová  teszik  porom. 

De  ha  megkövül  a  kín, 
Mely  most  elhat  lelkemig  : 
Alacsony  sirom  fölött 
Pyramíd  emelkedik. 

(Dunavecse.) 


POHARAMHOZ. 

Különben  én  becsüllek,  oh  pohár! 
Csak  egy  van  benned,  amit  restelek  : 
.\zt  restelem  csak  benned,  oh  pohár! 
Hogy  olyan  könnyen  kihörpentelek. 

Ha  én  te  néked  volnék,  oh  pohár! 
Ki  nem  fogynék  a  borból  sohasem  ; 
.•\ztan  ha  nékem  volnál,  oh  pohár! 
Innál  belőlem  véges-végtelen. 
(Dunavecse.) 


színbírálat. 

Hogy  játszottak?  ne  is  kérdezzétek! 
\'étek  volt  ma  őket  nézni,  vétek. 
Ily  kontárkodás  mégis  gyalázat ; 
Csaknem  megszalasztották  a  házat. 
Semmi  tüz  egyben  sem,  semmi  lélek! 
Mint  íajankók,  úgy  álltak  s  beszéltek 

A  darab  is  rossz,  silány  végképen. 
Untató  a  legnagyobb  mértékben. 
Ásitottam,  hányat  és  minőket! 
S  oly  sötét  volt,  tán  világ  sem  égett. 


(Hol  maradhatott  az  a  kis  lyány?  hol? 
Üres  volt,  amelybe  jár,  a  páholy.) 
(Pest.) 


DEÁKPÁLYÁM. 

Diligenter  frequentáltam 
Iskoláim  egykoron, 
Secundába  ponált  még  is 
Sok  szamár  professorom. 

A  poesisből  is  ebbe 

Estem  inter  alia! 

Absurdum  pedig,  de  nagy,  hogy 

Ennek  kelljen  állnia. 

El  sem  obliviscálnak,  mert 
Ha  occasióm  akadt  : 
Kutyaliter  infestáltam 
E  jó  dominusokat. 

Egynek  pláne  ...  no  de  minthogy 

Szerelemhistória, 

Talán  jobb  lesz  in  aeternum 

Sub  rosa  maradnia. 

Csak  denique  mi  közöttünk 
Sine  fine  folyt  a  per, 
S  consilium  abeundi 
Lett  a  vége  breviter. 

Ergo  mentem,  és  vagáltam 
A  hazában  szanaszét  ; 
Verte  tandem  a  bal  combom 
Kard  .  .  .  azaz  hogy  panganét. 

(Dunavecse.) 


GAZDÁLKODÁSI  NÉZETEIM. 

Jertek,  barátim,  van  egy-két  forintom, 
Hágjunk  nyakára,  a  rézangyalát! 
Mit  a  jövendő !  arra  semmi  gondom  ; 
A  jó  isten  majd  eztán  is  csak  ád. 
Azért  szerezzem  a  pénzt,  hogy  legyen? 
Azért  szerzem,  hogy  eligyam  s  eg}'em. 

Mert  oh  barátim,  a  terített  asztal 

Dicsőbb,  mint  Ádám-Éva  édene  ; 

Ez,  ami  búban  engemet  vigasztal. 

Ennél  virít  a  lét  kietlené. 

Szerzem  tehát  a  pénzt,  nem  hogy  legyen, 

Hanem  azért,  hogy  eligyam  s  egyem. 

Emberségemre!  nincs  szánandóbb  pára, 
Mint  kit  fukarság  nyavalyája  bánt  ; 
Halmozva  kincset  kincse  halmazára. 
Küzd,  fárad,  izzad,  s  él  koldus  gyanánt. 
Nekem  nem  kell  a  pénz  csak  hogy  legyen  ; 
Megszerzem  én,  hogy  eligyam  s  egyem. 

Azt  mondják  e  rend  érdemes  vitézi  : 

Ki  nem  zsugorgat,  míg  nyújt  a  jelen, 

A  múltat  könnyen  búslakodva  nézi 

öreg  korának  szűk  időiben. 

S  én  még  sem  szerzem  a  pénzt,  hogy  legyen 

Csupán  azért,  hogy  eligyam  s  egyem. 


Megnyugtat  egykor,  tán  ha  semmim  sem  lesz, 

Hogy  ameddig  volt,  jól  éltem  vele  ; 

De  most  ha  mennék  éhen  őseimhez, 

Nem  lenne  sírom  nyugalom  helye. 

I'^bből  indulva,  nem,  hogy  meglegyen, 

De  szerzek  pénzt,  hogy  eligj^am  s  egyem. 

Menjünk  tehát,  és  e  néhány  forinton 
Élvezzük  a  jót,  mennyiben  lehet ; 
Meg  sem  jövünk,  szent  Jóllakásra  mondom, 
Mig  egy  rósz  pótra  nyomja  zsebemet  — 
Mert  nem  szerzem  én  e  pénzt,  hogy  legyen  ; 
Azért  szerzem,  hogy  eligyam  s  egyem. 
(Dunavecse.) 


VIZET  ISZOM. 

Figyeljetek  reám. 
És  oh  bámuljatok! 
Mert  nem  mindennapi 
Amit  most  hallotok. 
E  dolgon  magam  is 
Nagyon  csodálkozom, 
De  mégis  szent  igaz  ; 
Nem  bort  .  .  .  vizet  iszom, 
Vizet  bizon. 

A  szőlőkert  tavaly 
Elverte  tán  a  jég? 
Vagy  a  dér  csipte  meg 
S  bor  nem  termett  elég? 
Nem  volt  se  jég,  se'   dér. 
Bor  terme  gazdagon, 
De  mindazáltal  én 
Nem  bort  .  .  .  vizet  iszom, 
Vizet  bizon. 

Vagy  tán  azt  vélitek  : 

Hogy  szomjas  nem  vagyok? 

Dehogy  nem!  szomjaim 

Krisztustalan  nagyok. 

S  kizárólag  pedig 

A   borra  szomjazom, 

De  mindazáltal  én 

Nem  bort  .  .  .  vizet  iszom. 

Vizet  bizon. 

Hogy  rajta  senki  ne 
Csigázza  az  eszét. 
Megfejtem  röviden 
E  találós  mesét  : 
Én  a  bort  rendesen 
Kocsmából  hozatom, 
Most  pénzem  nincs  —  vizet, 
S  nem  bort,  azért  iszom. 
Azért  bizon! 

(Pest.) 


ISTVÁN  ÖCSÉMHEZ. 

Hát  hogymint  vagytok  otthon,  Pistikám? 
Gondoltok-e  úgy  néha-néha  rám? 
Mondjátok-e,  ha  estebéd  után 
Beszélgetéstek  meghitt  és  vidám, 
Mondjátok-e  az  est  óráinál: 
Hát  a  mi  Sándorunk  most  mit  csinál? 
És  máskülönben  hogy  van  dolgotok? 
Tudom,  sokat  kell  fáradoznotok. 
örök  törődés  naptok,  éjetek. 
Csakhogy  szükecskén  megélhessetek. 
Szegény  atyánk!  ha  ő  úgy  nem  bízik 
Az  emberekben  :  jégre  nem  viszik. 
Mert  ő  becsületes  lelkű,  igaz  : 
Azt  gonddá,  hogy  minden  ember  az. 


És  e  hitének  áldozatja  lett, 
Elveszte  mindent,  amit  keresett. 
Szorgalmas  élte  veritékinek 
Gyümölcseit  most  más  emészti  meg. 
Mért  nem  szeret  úgy  engem  istenem, 
Hogy  volna  mód  sorsán  enyhítenem? 
Agg  napjait  a  fáradástul  én 
Mily  édes-örömest  felmenteném. 
Ez  fáj  nekem  csak,  nyugodt  éltemet 
Most  egyedül  ez  keseríti  meg. 
Tégy  érte,  amit  tenni  bír  erőd  ; 
Légy  jó  fiú,  és  gyámolítsd  őt. 
Vedd  vállaidra  félig  terheit, 
S  meglásd,  öcsém,  az  isten  megsegít. 
S  anyánkat,  ezt  az  édes  jó  anyát, 
Ó  Pistikám,  szeresd,  tiszteld,  imádd! 
Mi  ő  nekünk?  azt  el  nem  mondhatom, 
Mert  nincsen  rá  szó,  nincsen    fogalom  , 
De  megmutatná  a  nagy  veszteség  : 
Ha  elszóHtná  tőlünk  őt  az  ég. . . 

E  néhány  sorral  érd  be  most,  öcsém. 
Én  a  vidámság  hangját  keresem, 
És  akaratlan  ilyen  fekete 
Lett  gondolat jaimnak  menete  ; 
S  ha  még  tovább  fonnám  e  fonalat, 
Szívem  repedne  a  nagy  kín  alatt. 
Más  levelem  majd  több  lesz  és  vidám. 
Isten  megáldjon,  édes  Pistikám! 
(Pest.) 


CARMEN  LUGUBRE. 

Meghalt . . .  ki? . . .  azt  mit  kérditek! 
Hisz  a  név  ugy  sem  teszi  meg  ; 
Hazánknak  ...  oh  nem!  a  világnak 
Egy  ritka,  példás  férfia. 

Kinek  szent  fogadása  tartá  : 
Vizet  soha  nem  innia. 

Ö  most  békével  alhatik 

Sírjában  ítéletnapig  ; 

Mert   ama  boldog  öntudattal 

Dugá  fejét  a  föld  alá  : 

Hogy  a  vizet  ugyan  használta 

(Mosdásra),  de  meg  nem  ívá. 

Nagyon  szűken  termett  ta\aly 
A  bornemü  dicső  ital. 
És  ez  lett  megölő  betűje 
A  szilárd  lelkű  férfinak  ; 
Szomjan  halt,   ahogy  pincéjéből 
Minden  borok  kifogytanak. 

És  engem,  nem  tagadhatom, 
Kínos  sejtésnek  terhe  nyom. 
Ha  jövendőben  következnek 
Borban  szűkölködő  napok  : 
Miként  e  sírba  dőlt  nagy  férfi, 
Még  magam  is  úgy  járhatok. 
(Pest.) 

HATTYÚDALFÉLE. 

Bizony,  bizony  csehül  vagyunk! 
Mellem  szorul,  majd  megfúlok, 
S   szivem   táján   valami   rág  .  .  . 
Belőled  én,   árnyékvilág. 
Aligha  el  nem  patkolok. 

Hányszor  kívántam  a  halált! 
És  most,  midőn  már  közeleg. 
Midőn  féhg  rám  lehelé  : 
Olyanformán  vagyok  vele. 
Mint  a  mesében  az  öreg. 

Hiába!   bármi  a  halál, 

Az  élet  nála  többet  ér. 

Van  ottan  béke  —  semmi   más  ; 

Van  itten  bú  —  de  vígadás 

Kéjében  is  pezseg  ám  a  vér. 

S  én  már  maholnap  elhagyok 
örömeket,   fájdalmakat. 
Most  gomblyukamban  a  virág, 
S  ha  újra  zöldül  a  világ  : 
Talán  sircm  halmán  fakad. 

S  ti  majd,   ti  jó  fiúk,  kiket 
Hozzám  barátság  lánca  köt, 
Kikkel  most  annyi  éjszakát 
Fölségesen  virasztok  át  : 
Gyászoltok  a  halott  fölött. 

De  én  azt  mondom,  társaim. 
Hogy  engem  ne  gyászoljatok  ; 
Természetünktől  az  elüt  — 
Mert  tudjátok,  velem  együtt, 
Ti  mind  víg  fickók  voltatok. 

Jertek  ki  hozzám  legfölebb, 
S  ha  állótok  sirom  körül  : 
Vigan  hangoztassátok  itt 
Holt  cimborátok  dalait 
A  múlt  idők  emlékéül! 
(Dunavecse.) 

ÁRVALYÁNYHAJ  A  SÜVEGEM 
BOKRÉTÁJA  .  .  . 

Arvalyányhaj  a  süvegem  bokrétája, 

Árva  leány  a  szerelmem  violája  ; 

Azt  magamnak  kinn  a  pusztán  szakasztottam, 

Ezt  magamnak  a  faluban  választottam. 

Gyönyörű  kis  szőke  leány  a  kedvesem, 
De  hogy  jó  lesz,  még  abban  sem  kételkedem. 
A  kék  virág  tiszta  búza  között  terem, 
Mátkámnak  is  kék  virág  van  a  szemiben. 
(Lacháza.) 


AZ  ÉN  TORKOM  ÁLLÓ  MALOM 

Az  én  torkom  álló  malom  ; 
Úgy  őröl,  ha  meglocsolom, 
Árva  szívem  a  molnárja, 
Bánatot  hord  garatjára. 

Az  én  feleségem  torka 
Valóságos  pergő  rokka  ; 
Hejh  az  én  jó  feleségem 
Pörpatvart   fon  azon  nékem. 

Zúg,  ha  őröl,   zúg  a  malom  .  .  . 
Csak  hadd  zúgjon,  locsolgatom  ; 
Zúgjon,  zúgjon  —  ne  halljam  meg, 
Hogy  kincsem  rokkája  pereg. 
(Dunavecse.) 


HÍRŐS  VÁROS  AZ  AAFÖDÖN 
KECSKEMÉT  .  .  . 

(Tisza-Duna  közti  táj  beszéd  szerint.) 

Hírős  város  az  aafődön  Kecskemét, 
Ott  születtem,  annak  őszöm  könyerét. 
A  búzáját  magyar  embör  vetötte, 
Kakastéjjee  szép  mönyecske  sütötte. 

Nincs  én  néköm  mestörségöm,  nem  is  kö, 
Van  azé  jó  keresetöm,  jobb  se  kő, 
Vót  is,  van  is,  lössz  is,  hiszöm  istenöm, 
Míg  utast  lát  a  pusztába  két  szömöm. 

Omáspej  a  nyergös  lovam,  nem  vöttem, 
Szögény  legény  szép  szörivee  szőröztem. 
Csillagos  a  feje,  kese  a  lába  — 
Mőgeresztőm,  a  szél  sem  ér  nyomába. 

Ezön  járok,  mint  kiskiráj,  kényősen, 
Borjúszáj as  ingom  lobog  szélősen, 
Süvegőm  a  jobb  szőmömön  viselőm, 
Mindőn  embör  előtt  mőg  se  emelőm. 

Be-benézök  a  bugaci  csárdába, 
öszőm,  iszom  kedvem  szerint  rovásra  ; 
ölégségős  hitelőm  van  ott  nékőm. 
Megfizetők,  becsületőm  nem  sértőm. 

A  vármőgye  embőreit  pej  lovam 
Csak  ojan  jól  megősmeri,  mint  magam. 
Ha  érkőznek,  nagyot  nyerít  —  rá  termők  ; 
S  ha  rajt  vagyok,  gyühetnek  má  ő  keemök! 
(Debrecen,) 


TE  SZIVEMNEK 
SZÉP  GYÖNYÖRŰSÉGE . 

Te  szivemnek  szép  gyönyörűsége. 
Mért  van  szivednek  kőkeménysége? 
Csakugyan  meg  akarsz, 
Meg  akarsz  ölni  hát? 
Vagy  mért  nem  enyhíted 
Szeretőd  fájdalmát? 

Szeretőd  vagyok  én,  hű  szeretőd, 
Elmondhatom  isten,  ember  előtt ; 
De  azt  is  mondhatom. 
Hogy  ez  a  világ  nagy, 
S  a  világon  te  a 
Legkegyetlenebb  vagy. 
(Dunavecse.) 


DE  MÁR  NEM  TUDOM, 
MIT  CSINÁLJAK  .  .  . 

De  már  nem  tudom,  mit  csináljak? 
Meginnám  borát  az  országnak. 
S  mentül  több  az,  amit  megiszom, 
Annál  iszonyúbban  szomjazom. 

Mért  nem  tesz  az  isten  most  csodát? 
Változtatná  borrá  a  Tiszát, 
Hadd  lehetnék  én  meg  a  Duna  : 
Hogy  a  Tisza  belém  omlana! 
(Tokaj.) 


MONDOM,  NE  INGERKEDJETEK 
VELEM  .  .  . 

Mondom,  ne  ingerkedjetek  velem! 
Nem  ismeritek  a  természetem. 
Ha  föltámad  haragom  szélvésze, 
Nem  marad  el  fejek  beverése. 

Jó  a  tréfa,  jó  a  maga  helyén, 
De  bosszant,  ha  a  mértéken  túlmén, 
S  ki  megboszant,  legyen  az  akárki, 
Megtanítom  keztyübe'  dudálni. 

Petőfi  Sándor  munkái    I.  " 

De  te,  kis  tyány,  mit  huzódol  tőlem? 
Hiszen  ezt  én  nem  neked  beszélem  ; 
Gyere  mellém,  eszem  a  szépséged, 
A  világért  sem  bántalak  téged! 
(Pest.) 

MEREDEK  A  PINCEGÁDOR  .  . 

Meredek  a  pincegádor, 
Nehéz  teher  ez  a  mámor. 
Haza  felé  mendegéltem. 
Terhem  alatt  összedőltem  — 
összedőltem ! 

Elnyúltam  a  föld  színére, 
Megeredt  az  orrom  vére, 
Ha  ott  tégla  nem  lett  volna  : 
Orrom  vére  nem  folyt  volna  — 
Nem  folyt  volna! 

Nem  járnék  én  a  pincébe 
Jó  időbe',  rósz  időbe'.  .  . 
De  tehetek  is  én  arról. 
Hogy  oly  igen  jó   az  a  bor  — 
Jó  az  a  bor! 

(Dunavecse.) 

HEJH  BÜNGÖZSDI  BANDI  .  .  . 

Hejh  Büngözsdi  Bandi,  istentelen  zsivány! 
Mért  sikkasztottad  el  az  én  jó  paripám? 
Te  bitangolsz  mostan  drága  szép  lovamon 
Hóhér  kössön  hurkot  átkozott  nyakadon! 

Hejh  Büngözsdi  Bandi,  istentelen  zsivány! 
Mért  csábítottad  el  az  én  kedves  babám? 
Te  öleled  most  szép  szeretőm  valahol  — 
Füljön  rósz  lelkeddel  a  mélységes  pokol! 

De  mi  haszna  van  az  átkozódásoknak  .  .  . 
Imádkozzál,  Bandi,  hogy  meg  ne  kapjalak  ; 
Mert  ha  megkaphatlak  —  mennykő  üssön  beléd! 
Megemlegeted  a  magyarok  istenét. 
(Pest.) 


KIS  MENYECSKE, 
SZÉP  KIS  MENYECSKE  .  .  . 

Kis  menyecske,  szép  kis  menyecske! 
Hejh,  miért  vagy  te  már  menj^ecske? 
Ha  te  még  nem  volnál  menyecske  ; 
Nem  volnék  én  kétségl  eesve. 

Nem  választottál  meg  uradnak, 
Mert  nem  vagyok  se'  szép,  se'  gazdag, 
Van  most  urad,  módos,  takaros  — 
Módos,  takaros,  de  haragos. 

Nem  tudom,  szereted-e  őtet? 
De  tudom,  nem  szeret  ő  téged. 
Nemcsak  hogy  szerelmet  nem  ismer. 
Szegény  menyecske,  még  meg  is  ver. 

Ha  megunod  ezt  az  életet. 
Tedd  a  kezembe  a  kezedet. 
Menjünk  ki  a  Duna  partjára. 
Ugorjunk  egj'ütt  a  Dunába! 

'Pest.) 

EZRIVEL  TEREM  A  FÁN  A  MEGGY 

Ezrivel  terem  a  fán  a 

Meggy  ... 

Feleségem  van  nekem  csak 

Egy; 

6* 

De  mikor  még  ez  az  egv  is 

Sok! 

Előbb  utóbb  sírba  vinni 

Fog. 

Furcsa  isten  teremtése 

Ö! 

Reszketek,  ha  közelembe 

Jő. 

Megteszek  mindent,   amit  csak 

Kér, 

Még  is  mindig  dorgálás  a 

Bér. 

Már  ilyesmit  is  gondoltam 

Én  : 

Megverem  .  .  .  bírok  vele,  hisz 

Vén. 

De  mikor  a   szemem  közé 

Néz  : 

Minden  bátorságom  oda 

Vész. 

Három  ízben  volt  már  félig 

Holt; 

Jaj   istenem!   be  jó  kedvem 

Volt. 

De  az  ördög  soh'sem  vitte 

El; 

Oly  rósz,  hogy  az  ördögnek  sem 

Kell. 

(Pest.) 

EZ  A  VILÁG  AMILYEN  NAGY  .  . 

Ez  a  világ  amilyen  nagy. 

Te,    galambom,    oly   kicsiny   vagy  ; 

De  ha  téged  bírhatnálak, 

A  világért  nem  adnálak! 

Te  vagy  a  nap,  én  az  éjjel. 
Teljes  teli  sötétséggel  ; 
Ha  szivünk  összeolvadna, 
Rám  be  szép  hajnal  hasadna! 

Ne  nézz  reám,   süsd  le  szemed  — 
Elégeti  a  lelkemet! 
De  hisz  úgy  sem  szeretsz  engem, 
Égjen  el  hát  árva  lelkem! 
(Pest.) 

KATONA  BARÁTOMHOZ. 

Ha  előttem  a  multat  kitárja 
Képzeményini  hü  panorámája  : 
Katona  barátom! 
Tével3'gő  szememnek 
Elfáradt  sugara 
Képeden  pihen  meg. 

Oh  ez  a  múlt!  pusztaság  vidéke. 
Mely  felett  hő,  tikkasztó  nap  ége. 
Te  a  pusztaságban 
Árnyékos  fa  voltál, 
Új   erőt  szereztem 
Enyhe  sátorodnál. 

Kedvezett  a  jó  szerencse  nékem  : 

Túljövék  a  szomorú  vidéken. 

De  itt  is  nagyobb  volt 

A  bú  örömömnél  : 

Mit  használt,  hogy  jöttem? 

Ha  te  nem  jöhettél. 

S  amióta  sors  parancsolatja 

Közös  utunk  ketté  ágaztatta, 

Évek  érkezének, 

Évek  távozának. 

És  még  csak  hirét  sem 

Hallhatók  egymásnak. 

El  vagyok  már  szívedben  feledve? 
Vagy  jutok  még  néha  tán  eszedbe? 
Vagy,   miként  emlékem 
Rajzol  egyre  téged, 
Szinte  rajzol  engem 
Nem  múló  emléked? 
(Dunavecse.) 


BUCSU  A  színészettől. 

Adom  tudtára  mindazoknak. 
Kiket  tán  sorsom  érdekel, 
Hogy  tiszta  látkörét  j  övömnek 
Sötét,  nehéz  köd  lepte  el. 
Eddig  Thalia  papja  voltam. 
Most  szerkesztő-segéd  leszek. 
Isten  veled,  regényes  élet! 
Kalandok,  isten  veletek! 

Szép  élet  a  színészi  élet, 
Ki  megpróbálta,  tudja  jól. 
Bár  ellene  a  balítélet 
Vak  órjásának  nyelve  szól. 
Hogy  én  lelépek  a  színpadról. 
Szívem  nagyon,  nagyon  beteg  — 
Isten  veled  regényes  élet! 
Kalandok,  isten  veletek! 

Igaz,  hogy  ottan  a  rózsának 
Sokkal  nagyobb  tövise  van. 
De  oly  rózsákat,  mint  ott  nőnek. 
Máshol  keresni  hasztalan. 
Mindezt  szivemben  igazolják 
Két  évi  emlékezetek. 
Isten  veled,  regényes  élet! 
Kalandok,  isten  veletek! 

Mert  nem  lesz  már  nekem  kalandom 
Pedig  e  nélkül  a  világ 
Előttem  untató,  kietlen, 
Egyalakú,  nagy  pusztaság. 
Ki  egy  országon  átfuték,  most 
Egy  kis  szobában  ülhetek  — 
Isten  veled,  regényes  élet! 
Kalandok,  isten  veletek! 

De  sorsom  egykor  még  ezt  mondja, 
Ha  majd  rám  megbékülve  néz  : 
«Eredj,  ahonnan  számüzélek, 
Légy  ami  voltál,  légy  szinész!* 
Hát  addig  is,  míg  újra  elzárt 
Menyországomba  léphetek  : 
Isten  veled,  regényes  élet! 
Kalandok,  isten  veletek! 
Pest.) 


KEDVES  VENDEGEK. 

Oh  ez  az  ostoba  falusi  nép! 
írják,  hogy  majd  feljőnek  Pestre.  Szép. 
S  meglátogatnak.  Még  szebb.  Jőjetek. 
Hanem  meg  is  szököm  előletek. 
Pompás  mulatság  lenne.   Képzelem. 
Bejárnák  Tolnát,  Baranyát  velem. 
Vezetném  őket,  mint  nyájt  a  szamár. 
Jaj,  ha  tudnák,  mint  várom  őket  már. 

Jeles  család  is.  Annyit  mondhatok. 
Körében  borzasztóan  mulatok. 
A  táti,  ez  derék  legény.  Derék. 
Az  embert  mostan  is  magázza  még. 
S  mily  érdekes  hallgatni,  hogyha  szól 
Trágyárul,  béresekről,  gyapjúról. 


És  kérdi  tőlem  :  hogy  kel  most  a  zab?  .  . 

A  búza?...  árpa?...  széna?...  krumpli?...  bab?. 

Költői  dolgok  mindenek  felett. 

Csak  ugy  hizik  tőlök  a  képzelet. 

A  mami,  ez  már  művelt  egy  személy, 

Még  az  irodalomról  is  beszél. 

Könyvtára  van  szobája  ablakán, 

A  könyvtár  dísze  Szigvárt,   Kártigám. 

És  a  kisasszony,  oh  be  kellemes, 

Mint  a  sült  rák,  olyan  szemérmetes. 

Mindig  pirul.  S  mi  bájjal  társalog  ; 

«Igen    s  «nem»  nála  az  egész  dolog. 

Vígan  vagyunk.  Valóban.  Ha  ezek 
Meglátogatnak,  majd  lesz  élvezet. 
(Pest.) 


A  BOLDOG  PESTIEK. 

Hiába  is  dicséritek 

A  szép  természetet! 

Az  tart  legföljebb  veletek, 

Ki  rósz  gombát  evett. 

Szegény,   szegény  falusiak 

S  kisvárosbéliek ! 

Mi  élünk  csak  valódilag, 

Mi  boldog  pestiek! 

Lakásunk  fényes  palota  ; 
Mindent  találni  benn. 
Mit  a  mesterség  adhata, 
Hogy  légyen  kényelem. 
Selyem,  rugalmas  pamlagunk 
Lágy  hintaként  remeg  ; 
Egész  török  basák  vagyunk 
Mi  boldog  pestiek! 


És  minden  nap  véghez  viszünk 

Nagy  epicuri  tort, 

Hol  étket  és  italt  nekünk 

Sok  cifra  szolga  hord  ; 

Míg  a  zenének  hangjai 

Vígan  fölzengenek, 

Lelkünk  elandalítani,   — 

Mi  boldog  pestiek! 

Hát  a  színház?   a  táncterem 
És  több  efféle  hely? 
Kapunk  alatt  hintó  terem, 
S  mint  a  villám  visz  el. 
így  múlik  éjünk  és  napunk. 
Nincs  híja  semminek, 
Míg  végre  csődöt  nem  kapunk 
Mi  boldog  pestiek! 
(Pest.) 


ELSÓ  SZERELMEM. 


Virány  a  múlt,  szorgalmatos  méh 
A  hü  emlékezet  ; 
Meghozza  méz  gyanánt  szívembe 
Első  szerelmemet. 

Csak  hozza  is!  mert  az  nekem  hajh 
Mindig  mi  jól  esek  ; 
Hiszen  e  prózai  világban 
Nincs  más  költőiség. 

Mint  iskolás  fiú,  gazdámnak 
Lyányát  szerettem  én, 
S  boldog  valék,  mert  a  lyánykától 
Viszont  szerettetem. 

Mint  szeretett  ő!  az  ebédnél 
Tálalni  ő  szokott, 
S  mindenkor  én  elembe  tette 
A  legjobb  falatot. 

És  uzsonára  kaptam  tőle 
Sonkát  s  más  egyebet. 
Mit  szép  szerével  a  kamrából 
Kihozni  lehetett. 

Ha  jött  az  este,  s  holdvilág  volt : 
A  kertbe  illanánk, 
És  ott  a  kertben,  ottan  várt  csak 
Az  üdvek  üdve  ránk! 

Csend  volt ;  méláza  a  természet 
Nagy  ünnepélyesen. 
Csak  a  békák  kuruttyolának 
A  szomszéd  réteken. 

Mi  e  regényes  helyezetben 
Érzelgénk  boldogan  ; 
Mondók,  hogy  :  ejnye,  hogy  süt  a  hold. 
Be  szép  egy  este  van! 

...Ah,  szép  idők!  ti  elmulatok 
És  mindörökre  tán, 
Már  nem  terem  számomra  többé 
Sem  sonka,  sem  leány. 
(Pest.) 

AMBRUS  GAZDA. 
I. 

Merre  oly  nagy  széllel,  Ambrus  gazda? 
«A  kocsmába,  ilyen,  olyan  adta! 
Megharagított  a  feleségem. 
Haragom  most  borral  szelídítem. 

S  azzal  járt  csak  jól  e  nyelves  asszony, 
Hogy  tovább  nem  is  maradtam  otthonn! 
Mert  ha  még  soká  darál  előttem, 
Nem  hiszem,  hogy  nyelvét  ki  nem  tépem.» 

Hah,  rósz  asszony,  roszabb  szolgálója! 
Ambrus  gazdáról  e  pletykát  szórja  : 
Otthonn  ülne  ő,  de  felesége 
Kivetette  őt  a  ház  elébe. 

II. 

Ambrus  gazda  hcsleg  iddogála, 
Míg  a  bakter  tízet  nem  kiálta. 
Ekkor  fölkelt  és  haza  kotródott, 
S  tudja  isten,  most  miként  pusztít  ott. 

Á,  de  íme,  újra  visszatére  — 
Ambrus  gazda,  mi  jutott  eszébe? 
«Hát  lármázni  kezde  feleségem  ; 
S  lármázott,  míg  végig  nem  keféltem. 
Ekkor  hátat  íordíték  a  háznak.^ 
Reggeüg  most  otthonn  nem  is  látnak. » 

* 

Gaz  szolgáló  !  csak  nem  nyugszik  nyelve. 
Másnap  már  meg  e  hírt  terjesztgette  : 
Ambrus  gazda  honn  volt  s  visszatére. 
Mert  nem  ereszté  be  felesége. 
(Pest.) 

AZ  ALFÖLD. 

Mit  nekem  te  zordon  Kárpátoknak 
Fenyvesekkel  vadregényes  tája! 
Tán  csodállak,  ámde  nem  szeretlek, 
S  képzetem  hegy- völgyedet  nem  járja. 


Lenn  az  alföld  tengersík  vidékin 
Ott  vagyok  honn,  ott  az  én  világom  ; 
Börtönéből  szabadult  sas  lelkem. 
Ha  a  rónák  végtelenjét  látom. 

Felröpülök  ekkor  gondolatban 
Túl  a  földön  felhők  közelébe, 
S  mosolyogva  néz  rám  a  Dunától 
A  Tiszáig  nyúló  róna  képe. 

Délibábos  ég  alatt  kolompol 
Kis-Kunságnak  száz  kövér  gulyája; 
Deleléskor  hosszú  gémű  kútnál 
Széles  vályú  kettős  ága  várja. 

Méneseknek  nyargaló  futása 
Zúg  a  szélben,  körmeik  dobognak, 
S  a  csikósok  kurjantása  hallik 
S  pattogása  hangos  ostoroknak. 

A  tanyáknál  szellők  lágy  ölében 
Ringatózik  a  kalászos  búza, 
S  a  smaragdnak  eleven  színével 
A  környéket  vígan  koszorúzza. 

Ide  járnak  szomszéd  nádasokból 
A  vadludak  esti  szürkületben. 
És  ijedve  kelnek  légi  útra, 
Hogyha  a  nád  a  széltől  meglebben. 

A  tanyákon  túl  a  puszta  mélyén 
Áll  magányos,  dőlt  kéményü  csárda ; 
Látogatják  a  szomjas  betyárok, 
Kecskemétre  menvén  a  vásárra. 

A  csárdánál  törpe  nyárfaerdő 
Sárgul  a  királydinnyés  homokban  ; 
Oda  fészkel  a  visító  vércse. 
Gyermekektől  nem  háborgatottan. 

Ott  tenyészik  a  bús  árvalyanyhaj 
S  kék  virága  a  szaniárkenycrnek  ; 
Hűs  tövéhez  déli  nap  heveben 
Megpihenni  tarka  gyíkok  térnek. 

Messze,  hol  az  ég  a  földet  éri. 
A  homálvból  kék  gyümölcsfák  orma 
Néz  s  megettök.  mint  halvány  kodoszlop. 
Egy-egy  város  templomának  tornya.    - 

Szép  vagy,  alföld,  legalább  nekem  szép! 
ítt^ringatták  bölcsöm,  itt  szulettem. 
Itt  boruljon  rám  a  szemfodel,  itt 
Domborodjék  a  sir  is  fölöttem. 
(Pest.) 

SZOBÁMBAN. 

Esős  idő  van  ;  szürke  a  menny. 
Mint  a  bakancsos-köpönyeg.     _ 
Arról  szó  sincs,  hogy  kidenüjon. 
Sétálni  hát  már  nem  megyek. 

Mit  kéne  tennem?  feleséget 
A  jó  isten  még  nem  adott ; 
Ha  feleségem  vobia :  vele 
Majd  eltréfálnám  a  napot. 

Pipára  gyújtok  s  az  esőnek 
Halk  susogását  hallgatom^ 
És  végig  szállok  gondolatban 
A  messze  fekvő  multakon. 

Sokon  mentem  már  én  keresztül. 
Sok  iót  értem  de  több  rosszat, 
I  nagyrészt  magamnak  kell  köszomiom. 
Hogy  megvalljam  az  igazat. 

Könnyelműség,  könnyelműség!  ez 
Gyakorta  oly  lépésre  vitt, 
Melynek  később  vásott  fogakkal 
Ettem  fanyar  gyümölcseit. 

De  bátran  mondom  :  más  hibám  nincs 
A  könnyelműségen  kivűl, 
S  ez  majd  a  maga  idejében 
Az  ifjúsággal  elröpül. 

Viszontagságos  életemnek 
Egy  hü,  igaz  barátja  van. 
Egyetlen  ő,  ki  nem  hagyott  el 
Balsorsom  háborúiban. 

Velem  volt  ő,  míg  a  hazában  , 

Bujdosva  jártam,  mint  a  vad. 
És  i  Ittam  a  forrás  vizéből, 
S  alvám  a  szabad  ég  alatt ; 

Velem  volt  ő,  míg  a  hazán  túl 
Naponti  négy  krajcár  díjért 
Hiven  fogyasztám  a  katonák 
Sületlen,  sótlan  kenyerét ; 

Velem  volt  ő,  míg  a  könyükkel 
Sózott  színészi  kenyeret 
Megpaprikázták  bosszúsággal 
Ármánykodó  gazemberek. 

Ez  egy  barátom  a  költészet. 
Ö  volt  mindenkor  én  velem. 
Verseltem  én  minden  bajom  közt 
A  színpadon  s  az  őrhelyen. 

Leend-e  haszna  verseimnek! 
Túlélik-e  majd  apjokat? 
Ragyognak-e  holdként  fölöttem. 
Ha  sírom  éje  befogad?. . . 

De  már  derül!  szivárvány  támad 
Amott  a  rákosi  mezőn,  , 

Sétára  hát!   ...csak  el  ne  csip]en 
Valamelyik  hitelezőm. 
(Pest.) 


EST. 


A  nap  lement, 
Eljött  a  csend. 
Szellőüzött 
Felhők  között 
Merengve  jár 
A  holdsugár. 
Mint  rom  felett 
A  képzelet, 
A  városi 
Nem  élvezi ; 
Falun  keresd  : 
Mi  szép  az  est. 
Utcára  mén 
Leány,  legény, 
S  dalolni  kezd  ; 
Hallván  a  neszt, 
Dalol  vele 
A  íülmile 
Lágy  éneket 
A  lomb  megett. 
A  kert  alól 
Furulya  szól ; 
A  pásztor  ott 
Tüzet  rakott  ; 


S  míg  elterül 
A  tüz  körül, 
S  megszólal  a 
Bús  furulya: 
ökre  lova 
Jár  tétova. 
És  harmatos 
Füvet  tapos. 
Akközben  a 
Kert  ajtaja 
Halkan  kinyíl; 
Miként  a  nyíl 
Oda  suhan 
Víg-boldogan 

A  pásztor,  és 

Van  ölelés,^ 

Van  csókolás  — 

Ki  volna  más 

Ki  eljőve? 

Mint  szép  hive. 

Mulassatok, 

Ti  boldogok ! .  . . 

Mért  köztetek 

Nem  lehetek? 


(Pest.) 

EGY  TELEM  DEBRECENBEN. 

Hejh  Debrecen, 

Ha  rád  emlékezem ! .  .  . 

Sokat  szeved.em  én  te  benned, 

És  mind  a  mellett 

Oly  jól  esik  nekem, 

Ha  rád  emlékezem.  — 

Pápista  nem  vag^^ok, 
És  mégis  voltak  böjtjeim,  de  nagyok. 
Jó,  hogy  az  embernek  csont    oga  van, 
Ezt  bölcsen  rendelek  az  istenek, 
Mert  hogyha  vas  lett  volna  a  fogam, 
A  rozsda  ette  volna  meg. 

Aztán  a  télnek  kellő     közepében 

Kifogya  szépen 

A  fűtöszalmám, 

S  hideg  szobában  alvám. 

Ha  fölvevém  kopot  gubám, 

Elmondhatám, 

Mint  a  cigány,  ki  a  hálóból  néze  ki : 

«Juj,  be  hideg  van  oda  ki'!» 

S  az  volt  derék, 

Ha  verselék! 

Ujjam  megdermedt  a  hidegben, 

És  ekkor  mire  vetemedtem? 

Hát  mit  tehettem  eg3'ebet? 

Égő  pipám 

Szorítgatám, 

Míg  a  fagy  végre  engedett. 

Ez  ínségben  csak  az  vígasztala, 
Hogy  ennél  már  nagyobb  Ínségem  is  vala. 
(Pest.) 

A  CSAVARGÓ. 

önkénytelen  az  ember,  Betérek  Debrecenbe 

Mindenre  születik,  Bolond  Istók  gyanánt, 

Mint  a  magasb  hatalmak  S  tovább  megyek,  ha  ittam 

Ott  fönn  elvégezik,  Bort  és  öleltem  lyányt. 

Fölöttem  is  határzott  Ma  itten,  holnap  ottan. 

Az  égi  végzemény  :  Csak  ez  az  élemény . . . 

Csavargónak  születtem ,  Csavargónak  születtem  : 

Csavargó  vagyok  én.  Csavargó  vagyok  én. 

Igaz,  most  a  cudar  sors 
Rútul  bánik  velem  : 
Lekötve  hivatalhoz 
Tengődöm  egy  helyen. 
De  nem  tart  ez  sokáig, 
így  biztat  a  remény  ; 
Mint  voltam  eddig,  újra 
Csavargó  leszek  én.  . 
(Pest.) 

A  RÉGI  JÓ  GVADÁNYL 

Kegyelmednek  már  rég  pihen  a  pennája, 
Kegyelmednok  régen  megnyílt  a  sír  szája, 
Hol  békességgel  a  föltámadást  várja. 
De  még  most  is  kedves  nekem  a  munkája. 

Nincs  abban  sok  cifra  poétái  szépség. 
De  vagyon  annál  több  igaz  magyar  épség, 
S  nagy  mértékben  áztat  bélyegzi  elmésség, 
Azért  is  olvasni  lelki  gyönyörűség. 

Sok  számos  poéta  vagyon  mostanában. 
Fogyasztják  a  tintát  nagy  Magyarországban 
Sokan,  de  nem  írnak  úgy,  mint  hajdanában 
A  kegj^elmetek  jó  régi  világában. 

Petőfi  Sándor  munkái.  I.  7 

Ember  azt  sem  tudja,  hol  tanultak  nyelvet? 
Beszedjek,  nem  tudni,  magyar-e  vagy  német? 
Magyar  constructio  végkép  elenyészett, 
S  nagy  szomorúsággal  lehet  nézni  eztet. 

Szomorú  dolog  ez  s  valóságos  csúfság  ; 
Gyötri  leikeiket  gyalázatos  hivság, 
Hívságtól  üldözve  a  calamust  fogják. 
S  édes  anyánk  nyelvét  szörnyen  megrongálják. 

Illendőképen  aki  nem  tud  beszélni 
És  fundamentumos  magyarsággal  élni, 
Ki  kellene  minden  olyat  küszöbölni, 
Nem  kellene  hagyni  magyar  nyelvet  ölni. 

Ha  kegyelmed  mostan  sírból  föltámadna, 
S  ilyen  magyarságot  könyvekből  olvasna  : 
Élni,  jól  tudom,  hogy  nem  igen  kívánna, 
De  halottaihoz  újra  visszaszállna. 

Nyugodjék  kegyelmed  csendes  békességgel! 
Appetitusomat  ha  korcs  magyarok  el- 
Rontják  :  mulatok  a  kegyelmed  könyvével, 
Könyvének  igazi  magyar  beszédjével. 
(Pest.) 


AZ  UTÁNZÓKHOZ. 

Azt  gondoljátok  :  a  költés  szekér, 
Mely  ballag  széles  országutakon? 
Sas  a  költés  ;  hol  nem  járt  senki  sem, 
ö  arra  indul,  fennen  szabadon. 

S  az  élhetetlen  nyomorú  csoport 
Azt  lesi  gyáván  :  merre  nyílik  ut? 
S  ha  nyílik  aztán,  mint  éhes  kutya 
A  konc  után,  a  kezdett  útra  fut. 

Fogj  tollat  és  írj,  hogyha  van  erőd 
Haladni,  merre  más  még  nem  haladt  ; 
Ha  nincs  :  ragadj  ekét  vagy  kaptafát, 
S  vágd  a  földhöz  silány  dorombodat! 
(Pest.) 

ÉLET,  HALÁL. 

Boldog,  kinek  fejére 
Az  ég  oly  sorsot  mért, 
Hogy  bor-  s  leányért  éljen 
És  haljon  a  honért. 

(Pest.) 

EGRESSY  GÁBORHOZ. 

Megénekellek!  ...  de  te  léssz  oka, 

Ha  énekem  tán  szabadon  nem  szárnyal  : 

Lerészegítéd  szomjas  lelkemet 

Művészetednek  édes  italával. 

Megénekellek  .  .  .  ámbár  vakmerőség 

így  fölhangolni  kis  nádsípomat. 

Legyen  mentségem,  hogy  amilyen  gyönge, 

Oly  szívbül-ömlő  tiszta  hangot  ad. 

Gyakran  nem  érti  emberét  a  kor  ; 
Nagyot  teremt  nagy  lelke  erejébül. 
És  ez  bukása!  népét  fölviszi 
Olyan  magasra,  honnan  az  leszédül. 
Még  jó,  ha  költőt  ér  e  balszerencse, 
Az  ész  holt  fénye  egykor  föllobog, 
S  feltámadását  fogják  ünnepelni 
\''ilágosabban  látó  századok. 

Egészen  más  a  színész  végzete. 
Lekötve  csügg  ő  egy  rövid  bilincsen  — 
Ez  a  jelen  ;  csak  erre  számolhat, 
Mert  a  jövőhöz  semmi  köze  nincsen. 


Ha  a  jelennek  biztos  fövényébe 
Le  nem  bocsátá  híre  horgonyát  : 
Elmegy  nevével  az  idő  hajója, 
És  menni  fog  az  örökléten  át. 

Vakon  mért  tartja  a  sors  korodat, 
Hogy  meg  ne  értsen?  nemzetem  művésze! 
Avvagy  —  kivéve  egy-kettőt  talán  — 
Méltányolólag,  lelkesedve  néz-e? 
Születtél  volna  boldogabb  hazában, 
Hol  érdemeknek  kedvezőbb  az  ég : 
Dicsőségednek  fén3'es  ragyogása 
Egy  fél  világra  elsugárzanék. 

Eljőnek  ők,  és  néznek  hidegen, 

És  tőled  egyre  csak  nagyot  kivannak ; 

Nem  értik  azt  ők,  mily  kis  száma  van 

A  sikerűlés  remek  órájának. 

A  költő  ír,  csak  hogyha  kedve  tartja, 

A  képiró,  ha  kedve  tartja,  fest  .  .  . 

És  a  színészt  befogják  az  igába, 

Habár  halállal  sújtja  őt  az  est. 

S  mit  szóljak  arról,  aki  ellened 
Viseltetik  rút  pártos  szenvedéllyel? 
Ki  koszorúd,  mit  néhányan  fonánk. 
Dühös  kezekkel  tépné  szerteszéjjel! 
Oh  mert  van  ilyen,  és  pedig  nem  egy  van 
Hogy  is  ne  volna  .  .  .  magyarok  vagyunk, 
A  párt,  a  párt  és  mindörökké  csak  párt 
Sok  század  óta  átkos  jelszavunk.  — 

S  mindekkorig  te  el  nem  csüggedél, 
A  zsibbadásnak  terhe  nem  lepett  meg. 
Hogy  ily  kevés,  ily  kétes  bére  van 
Sok  átvirrasztott,  puszta  éjjelednek. 
De  nem,  jutalmad  nem  fog  elmaradni! 
Megtisztuland  az  érzet  és  az  ész, 
És  eljövend  a  méltánylás  idője, 
Midőn  mindnyájunknak  kedvence  léssz. 
(Pest.) 


TOMPA  MIHÁLYHOZ. 

Hát,  fiú,  olvastam  azt  a  verset, 
Amelyet  te  én  hozzám  csináltál 
Valahol  a  bártfai  forrásnál, 
S  mondhatom,  hogy  nagy  örömet  szerzett. 

Sok  szépet  elmondtál  e  levélben, 
(Ne  véld,  hogy  hizelgéskép  beszélem,) 
De  legjobban  az  gyönyörködtetett, 
Hogy  a  bort,  öcsém,  te  is  szereted. 

Ejhj  be  derék  gyerek  vagy  te,  Miska! 
Mért  nem  ölelhetlek  össze-vissza?  .  .  . 
Látszik  :  deák  vagy  és  kálomista. 
Aki  a  vizet  nagy  kínnal  issza. 

Ember  a  lelked  is,  atyámfia! 
Imádkozzunk  a  bor  istenéhez, 
S  hagyjuk  a  világot  papolnia. 
Hogy,  ki  a  bort  .szereti,  ez  és  ez. 

Haszontalan  világ  ez  a  mai  ; 
Egyátaljában  nem  tetszik  nékem. 
Jőjünk  csak  mi  össze!  .  .  .  fenn  az  égben 
örömkönnyeket  sír  Csokonai. 

Egyébiránt  ne  gondold  barátom. 
Hogy  én  valami  vad  fickó  vagyok, 
Mihelyest  a  bor  szinét  meglátom  ; 
Nem  én!  csak  ugy  csendesen  vigadok. 

S  ha  bizalmas  ember  van  mellettem. 
Mosolyogva  a  bús  múlt  időket 
Elbeszélem,  hogy  mennyit  szenvedtem, 
Mint  majd  egyszer  elbeszélem  néked. 

Hidd  el,  csodálkozni  fog.sz  fölötte, 
Hogy  huszonkét  éves  ember  ennyi 
Bajon  magát  keresztül  törhette, 
S  nem  bírta  őt  a  baj  sírba  tenni. 

Az  igaz,  most  jobb  az  állapotom, 
Bár  a  legjobbnak  ezt  sem  mondhatom ; 
Hanem  úgy  csak  állok,  hogy  ha  véled 
Találkoznám,  megvendégelnélek. 

De  miért  is  nem  jössz  egj'^szer  hozzánk? 
Majd  meglátnád,  milyen  jól  mulatnánk! 
Messze  vagy,  de  én  baka  koromban 
Hetvenhétszer  annyit  gyalogoltam. 

Siess  hát,  mert  ha  sokáig  késel, 
Élted  napjáig  megemlegeted  ; 
Én  rontok  hozzád,  s  akkor  jaj  neked  : 
Agyonszorítlak  egy  öleléssel! 

(Pest.) 


ÉJSZAKÁIM. 

Még  úgy  csak  megjárja,  ha  az  ég 
Fellegetlen,  holdas,  tisztakék, 
Ablakomra  rá  könyökölök, 
Hosszú  szárból  sürün  füstölök, 
S  elmerengek  majdnem  reggehg... 
Nekem  ebben  nagy  kedvem  tehk. 
De  mikor  hold,  csillag  nem  ragyog. 
Akkor  én  végkép  oda  vagyok. 
A  tyúkokkal  el  nem  alhatom. 
Hát  galléron  csíp  az  unalom, 
S  összenyaggat  irgalmatlanul . . . 
Az  időm  fut,  mint  a  sánta  nyúl. 
Véghetetlen  kínom  közepett 
Mit  tehetnék  ekkor  egyebet? 
A  tintába  mártom  tollamat. 
Vagyis  :  megpendítem  lantomat, 
S  kong  belőle  oly  szeráfi  dal, 
Hogy,  ki  hallja,  rögtön  szörnyet  hal. 

Én  azonban  folytatom  dalom, 
Míg  az  álom  és  az  unalom 
Egymással  fölöttem  hajba  kap, 
S  csakugyan  az  első  markosabb.  — 
Máskép  múlnak  éjeim  bezeg, 
Majd  ha  feleségre  szert  teszek. 
(Pest.) 

FURFANGOS  BORIVÓ. 

Megiszom  én  a  bort,  mert  szeretem, 
De  néha  megy  belém  nagy  nehezen  ; 
Azonban  rajtam  nem  fog  ki  soha, 
Minden  dolognak  van  oka-foka. 

«A  kancsó  zsarnokszív»  —  azt  gondolom 
«Ki  kell  belőle  a  vért  ontanom !» 
S  e  gondolatra  kancsóm  kiürül, 
Készítették  bár  feneketlenül. 
(Pest.) 

TAKARÉKOSSÁG. 

Akármikép  csűrjük,  csavarjuk, 
Szép,  aki  gazdálkodni  tud  ; 
Ilvennek  aztán  az  adósság 
Nem  köt  nyakára  háborút  ; 

Nem  szurkol,  ha  bizonyos  utcán 
Világos  nappal  menni  kell, 
Hetykén  tekinthet  jobbra-balra, 
Találkozzék  akárkivel ; 

Nem  mondja,  amidőn  javában 
Cseng  a  kocsmában  a  pohár : 
((Barátim,  megbocsássatok,  de 
Mennem  kell  otthon  munka  vár*, . . . 

S  a  többi! szóval,  mátul  fogva 

Takarékos  fiú  leszek, 

Minden  garast  úgy  megbecsülök, 

Miként  apám,  a  jó  öreg. 

Hejh,  csakhogy  én  az  efféléket 
Mindig  pénzfogytán  fogadom  ; 
S  amint  pénzem  jön  :  akkor  ismét 
Hegyen-völgyön  lakodalom. 
(Pest.) 


PINTY  ÚRFI. 

Én  nem  panaszlok  sorsom  ellen, 
Mi  ördögért  panaszlanék? 
Lehet-e  kegyesebb  irántam. 
Mint  amilyen  kegyes  az  ég?. 
Nekem  jutott  a  nagy  szerencse 
Pinty  úrfit  énekelni  meg! 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

Pinty  úrfinak  fillére  sincsen. 
Tán  a  nagyapjának  se'  volt  ; 
Amit  telt  erszénynek  neveznek. 
Távol  van  tőle,   mint  a  hold. 
Azért  magát  föl  nem  akasztja, 
De  még  csak  nem  is  kesereg. 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

Asztalt  számára  nem  terítnek, 
S  ki  hinné?   éhen  még  se'   vész 
Ha  enni  kell,  a  vendéglőkbe 
Bekullog  ismerősihez. 

S  egy-eg}'  falatka  innen,  onnan  . 
Böndőjét   ekkép  tölti   meg. 
Pinty  úrfi   a  maga  nemében 
Hat  puszta  falu  környékében 
A  legpáratlanabb  gyerek. 

Mikép  teszen  szert  öltözetre? 
Ez  is  igen  eredeti  : 
Bál-  és  egyébre  a  ruhákat 
Ügy  kölcsön  elkéregeti  ; 
Csakhogy  többé  ezen  ruhákat 
Nem  látják  a  jó  emberek. 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 

Hol  a  szállása?   azt  nem  tudjuk 
De  ő  fennen  dicsekszi  el  : 
Milyen   pompás  szobái  vannak  I 
És  amit  ő  mond,  hinni  kell. 
Bár  kávéházakban  gyakorta 
Olyan  Pinty-féle  szendereg  : 
Pinty  úrfi   a  maga  nemében 
Hat  puszta  falu  környékében 
A  legpáratlanabb  gyerek. 

És  ilyen  ő  tetőtül  talpig, 
Tökéletes  képmása  ez  ; 
Magának  és  kedves  honának 
Roppant  becsületet  szerez. 
Kiáltson  föl  hát  minden  ember  : 
Tartsák  meg  őt  az  istenek! 
Pinty  úrfi  a  maga  nemében 
Hat  puszta  falu  környékében 
A  legpáratlanabb  gyerek. 
(Pest.) 

SZEMFÁJÁSOMKOR. 

Teremtő  isten!  szemeimre 
A  vakságot  tán  csak  nem  küldöd? 
Mi  lesz  belőlem,   hogyha  többé 
Nem  láthatok  lyányt  s  pipafüstöt! 
(Pest.) 

A  NAPHOZ. 

Panaszom  van  kelmed  ellen, 
Hallja  kelmed,  nap  uram! 
Mi   dolog  az,   sugarával 
Bánni  olyan   fukaran? 

Elballag  kelmed  fölöttem 
Minden   istenadta  nap, 
Kis   szobám  kelmédtől  még   is 
Egy  sziporka  fényt  se'   kap. 

Oly  sötét  van  benne,  mint  a  .  .  . 
Majd  kimondtam,   hogy  mibe'  ; 
Legyen   egy  kis  embersége, 
S  nézzen  kelmed  néha  be. 

Hiszen  azt,   hogy  versírás  a 
Mesterségem,   tudja  tán. 
Azt  is  tudja,  ily  esetben 
Nem   lehet   pompás  szobám  ; 

Hogy   ne   tudná,    'sz'    hajdanában 
Kelmed  szinte  lantot  vert. 
Még  mikor  le  nem  rudalták 
Az  Olympról  Jupitert. 

Szánjon  meg  ^ehát  kegyelmed, 
Kedves  collega  uram, 
S  mátul  fogva  sugarával 
Ne  bánjék  oly  fukaran. 

(Pest.) 

HA. 

Ha  kalapomnak  szőre  volna, 
És  jobbra-balra  nem  konyulna  : 
Én  volnék  a  derék  legény! 
Arszlánnak  is  beilleném. 

Ha  már  nem  volna  vagy  két  éve, 
Hogy  a  mellényem  meg  van  véve  ; 
Én  volnék  a  derék  legény! 
Arszlánnak  is  beilleném. 

Ha  volna  több,  mint  egy  kabátom, 
Mit  hordanom   kell  télen,   nyáron  : 
Én  volnék  a  derék  legény! 
Arszlánnak  is  beilleném. 

Ha  a  nadrágom   alja.   térde 
Nem  volna  oly  nagyon  megsértve  : 
Én  volnék  a  derék  legény! 
Arszlánnak  is  beilleném. 

Ha  a  csizmámnak  talpa,  sarka 
Nem  kérdené,  hogy  hol  a  varga? 
Én  volnék   a  derék  legény! 
Arszlánnak  is  beilleném. 

Ha  majd  e  ha,  ha,  ha,  ha  meg  ha 
Elpusztul  tőlem   a  pokolba  : 
Én  leszek   a  derék  legény!  ^ 
Mindjárt  arszlánnak  illem  én. 
(Pest.) 

A  NAP  HÁZASÉLETE. 

A  nap  házas  legény. 

Tudjátok? 

Hanem  szegény 

Fején 

Ez  épen  a  nagy  átok 

Mert  a  papucskormány  terhét  nyögi : 
Rósz  felesége  annyi  bút  szerez  neki. 
Természetes  hát,  hogy  a  jó  öreg 
A  bort  nem  veti  meg, 
A  bort,  mely  minden  bajnak  orvoslója, 
A  bort,  mely  a  szívből  a  bút  kiszórja. 
De  otthon  inni  nem  merészel, 
Mert  ekkor  kész  a  pör  a  feleséggel. 
Azonban  tud  magán  segíteni. 
Midőn  az  égen  a  szokott  utat  teszi  : 
Csak  arra  vár, 

Hogy  fellegekbe  öltözzék  a  láthatár, 
Ekkor  nem  félve, 
Hogy  őt  meglátja  felesége, 
Bebaktat  egy  közeleső 
Kocsmába, 

S  iszik,  mint  a  kefekötő. 
Bújába'!  — 
Ha  jön  az  est, 
S  a  felleg  oszlani  kezd, 
Látjátok  őtet,  amint  mámorosan 
Piros  pofával  az  égről  lezuhan. 
(Pest.) 


SZERELEM  VÁNDORAI. 

Kél  a  hold,  az  éj   lovagja. 
Hold  kíséretében. 
Mint  hűséges  apród,  a  kis 
Esti  csillag  mégyen. 

Indulóban  vagyok  én  is, 
S  nem  megyek  magamban  ; 
Holddal  esti  csillag,  vélem 
Égő  szerelem  van. 

Csak  eredj,   hold,  csak  eredj   a 
Barna  éjszakához  ; 
Megyek  én  is,  megyek  én  is 
Barna  kis  leányhoz. 

(Pest.) 


HALÁLOM. 

A  halál  két  neme  áll  előttem, 
Nem  tudom,  hogy  melyiké  leszek  ; 
Nem  tudom,  pedig  szeretném  tudni  : 
Éhen   vagy   szomjan   halok-e   meg? 

(Pest.) 


MI  LELT? 

Nem  tudom,  mi  lelt  ma  engem? 
Jó  kedvemben  nincs  határ  : 
Danolhatnék,  fütyölhetnék, 
Egyikhez  sem  értek  bár. 

Összeverem  a  bokámat, 
Noha  nem  szól  muzsika; 
A  szobám  világos  ámbár 
Nap  nem  süt  belé  soha. 

Még  a  füst  is  rózsaszínű, 
Melyet  rósz  cserép  pipám 
Legroszabb  kapadohányból 
Kii'ld  keresztül  a  szobán. 

A   szivem  ver,   mintha   benne 
Háborogna  szerelem  ; 
Pedig  egy  leány  sem   váltott 
Csak  egv  jó  szót  is  velem. 


S  annál  megfoghatlanabb  ez, 
Mert  zsebemnek  zord  egén 
Pénzfogyatkozásnak  éje 
Űl  sötéten,   feketén   . 

Szóval  :  a  világ  előttem 
Egy  szép  tulipán-bokor  .  .  . 
Kár,  hogy  addig  lesz  csak  az,  míg 
Kimegy  fejemből  a  bor! 

(Pest.) 


IGYUNK! 

Akinek  nincs  szeretője, 

Bort  igyék. 

S  hinni  fogja,  hogy  minden  lyány 

Érte  ég. 

És  igyék  bort  az,  akinek 
Pénze  nincs, 
S  az  övé  lesz  a  világon 
Minden  kincs. 

És  igyék  bort  az,  akinek 

Búja  van, 

S  a  bú  tőle  nyakra-főre 

Elrohan. 

Sem  szeretőm,   sem  pénzem. 

Csak  bánatom  ; 

Másnál  háromszorta  többet 

Ihatom. 

(Pest.) 

DÁRIDÓ  UTÁN. 

Ez  volt  aztán  az  éjszaka! 
Bort  többé  soh'se  lássak, 
Ha  életemben  párja  volt 
Ennek   az  áldomásnak. 

Egész  mohácsi  ütközet 
Ment  végbe  ott  közöttünk  ; 
Igaz,   hogy  a  török  a  bor, 
És  a  magyar  mi  lettünk. 

Hanem  még  az  is  igaz  ám, 
Hogy  harcoltunk  vitézül, 
Kivált  mikor  már  a  király. 
Az  ész,   kidőlt  nyergébül. 

A  győzelmes  poharakat 
Dühhel  nyakon  ragadtuk, 
S  függtünk  letéphetetlenül. 
Mint  a  pióca,  rajtuk. 

Ha  oly  hosszú  lesz  életünk, 
Mint  kortyaink  valának. 
Megérjük  boldogabb  korát 
A  bús  magyar  hazának. 

íPest.) 

VERSEIM. 

A  költészet  fája  életem, 
Minden  versem  egy  levélke  rajt'. 
Fa,  levél  el  fog  hervadni  majd, 
A  felejtés  szele  rá  sóhajt. 

És  mivelhogy  elhervadni  fog. 
Ne  is  ápolgassam  én  e  fát? 
Más  hasznot  ha  nem  hajt  :  legalább, 
Amig  élek,  hüs  árnyékot  ád. 

;Pest.) 


HOZZA. 

Szent  borzalommal  nyújtom  ím  feléd 
Nem  földi  kéjtől  reszkető  kezem, 
S  enyém  vagy-e?  valóban  az  enyém? 
Nem  álmodom-e?   félve  kérdezem. 

Oh  nem,  nem  álom!  hallom  hangjaid. 

Az  andalító  édes  hangokat. 

És  arcaidnak  látom  liljomát, 

S  itt  pihensz,  hol  hév  szívem  dagad. 

Mennyit  nem  küzde  a  balsors  velem, 
Mig  valahára  mégis  engedett, 
Mig  a  dicső  percet  megérhetem, 
Hol  sajátomnak  mondlak  tégedet. 

Sajátom  vagy!  s  e  boldogságomat 
Kinek,  vajon  kinek  köszönhetem? 
Isten  megáldja  kedves  verseim! 
Ök,  ők  szereztek  meg  téged  nekem. 

Engedd,  hogy  még  egyszer  nézzek  reád, 
S  szorítsanak  szivemhez  e  kezek! 
És  most ...  és  most . .  .jer  a  zsebembe,  pénz. 
S  menjünk,  először  is  csizmát  veszek. 

(Pest.í 

SOVÁNY  ÖSZ. 

Megköszönöm  az  ilyen  őszt, 

Alázatosan  köszönöm! 

Egész  világ  örül,   vigad. 

Csak  én  nekem  nincsen  örömöm. 

Iszik  boldog,  boldogtalan, 

Szüret  van  úton,  útfelén, 

És  én  isten  kegyelmiből 

A  száraz  kortyokat  nyelem. 

Búsan   Budára   kullogok. 
Megállok  a  vár  tetején  ; 
Nagyszálnak  borszülő  hegye 
Távolból  kékellik  felém. 
Nagyszálnak  borszülö  hegye 
Sok  jó  napot  szerzett  nekem  ; 
Hanem  mi  haszna?   hogyha  most 
A  száraz  kortyokat   nyelem. 

Mint  holmi  falusi  bíró, 
Leteszem  a  két   könyököm, 
Remélve,   hogy  tán  valahogy 
Majd  búmat   versben   kinyögöm. 
Hiába  minden   fejtörés! 
Nem  boldogul  a  vers  velem, 
Hogy  is  verselhetnék?    midőn 
A  száraz  kortyokat  nyelem. 

Nagy  bosszúsan,  nagy  álmosan 
Az  ágyba  vágom  magamat, 
S  hejh  a  szüret!   ezt  mormogom 
Fülig  a  takaró  alatt. 
És  a  szüretről   álmodom 
S  a  borról  minden  éjjelen  ; 
Másnap  megint,   mint   azelőtt, 
A  száraz  kortyokat  nyelem. 

Csak  menne  már  el  a  szüret, 
Csak  menne  a  pokolba  már! 
Hozná  meg  isten   a  telet. 
Hideg  házban   húzzam   ki   bár. 
Vagy  meglövöm  magam,  vagy  a 
Duna  leszen   fekvő  helyem. 
Ha  a  jövő  szüretkor  is 
A  száraz  kortyokat  nyelem. 
(Buda.) 


Petőfi  Sándor  munkái.  I. 

CSOKONAI. 

Egy  kálomista  pap  s  Csokonai 
Egymásnak  voltak  jó  barátai. 
Kilódul  egyszer  Debrecenből 
S  a  jó  barát  előtt  megáll, 
S  :  ihatnám,  pajtás!  így  kiált  föl 
Csokonai  Vitéz  Mihály. 

«No  ha  ihatnál,  hát  majd  ihatol, 
Akad  még  bor  számodra  valahol, 
Ha  máshol  nem,  tehát  pincémben  ; 
Ottan  nem  egy  hordó  bor  áll». 
Szólott  a  pap  s  leballag  véle 
Csokonai  Vitéz  Mihály. 

«Ihol  ni,  uccu!»  fölkiált  a  pap, 
Amint  egy  hordóból  dugaszt  kikap  ; 
«Szaladj  csapért!  ott  fönn  felejtem; 
Szaladj  öcsém,  de  meg  ne  állj !» 
És  fölrohan  lóhalálában 
Csokonai  Vitéz  Mihály. 

A  likra  tette  tenyerét  a  pap  ; 

Csak  vár,  csak  vár,  hogy  jön  talán  a  csap, 

S  a  csap  nem  jött  és  a  pap  morgott  : 

«De  mi  az  ördögöt  csinál. 

Hol  a  pokolba  marad  az  a 

Csokonai  Vitéz  Mihály ?» 

Tovább  nem  győzte  várni  a  csapot. 
Otthagyta  a  hordót  (a  bor  kifolyt), 
Fölmén  a  pincéből  a  házba, 
De  ott  fönn  senkit  nem  talál. 
Csak  késő  este  érkezett  meg 
Csokonai  Vitéz  Mihály. 

Hát  a  dologban  ez  volt  az  egész  : 
Kereste  ott  fönn  a  csapot  Vitéz, 
Zeget-zúgot  kikutat  érte, 
De  csak  nem  jön  rá,  hogy  hol  áll. 
És  így  csapért  szomszédba  mégyen 
Csokonai  Vitéz  Mihály. 

A  szomszédban  valami  lakzi  volt. 
Elébe  hoztak  ételt  és  italt ; 
És  ím  az  étel  és  bor  mellett 
És  a  zenének  hanginál 
Csapot,  papot  mindent  felejtett 
Csokonai  Vitéz  Mihály. 
(Pest.) 


VOLNÉK  BAR  .  .  . 

Volnék  bár  sivatag  bús  szigete 
A  tenger  közepének. 
Hová  ember,  madár  nem  lépne  be  — 
Csak  tégedet  ne  ismernélek. 

Volnék  megdermedt  jégsziklája  bár 
A  messze  föld  végének. 
Mit  nem  melenget  lanyha  napsugár  - 
Csak  tégedet  ne  ismernélek. 

Volnék  bár  a  földöv  homokja,  hol 
A  nyári  nap  tüzének 
öröíc  sugara  égető  pokol  — 
Csak  tégedet  ne  ismernélek. 

Volnék  bár  hallgató  éjféleken 
Átokvert  kósza  lélek. 
Ki  még  koporsajában  sem  pihen  — 
Csak  tégedet  ne  ismernélek. 

Nem  volna  mérve  oly  nagy  terhe  rám 
A  kínnak,  szenvedésnek, 
Létem  keresztjét  jobban  hordanám  — 
Csak  tégedet  ne  ismernélek. 

S  mégis,  mégis.  .  .  nem  volna  életem, 
Az  örök  üdvességnek 
Magas  helye  sem  tetszenék  nekem, 
Ha  tégedet  nem  ismernélek. 
(Pest.) 


SZIVEM.  TE  ÁRVA  RABMADÁR 

Szivem,  te  árva  rabmadár! 
Kit  szűk,  szoros  kalitka  zár, 
Légy  csendesebben  odabenn. 
Ne  hánykolódjál  oly  igen  ; 
Ugy  megtalálod  sérteni 
Magad,  hogy  vér  fog  ömleni  .  .  . 
Vagy  üsd  meg  magadat  tehát, 
Jőjön  halálos  seb  reád ; 
Véreddel  majd  megírhatom 
Szerelmem  és  hattyúdalom. 
(Pest.) 


AZ  ÉN  SZERELMEM  .  .  . 

Az  én  szerelmem  nem  a  csalogány, 
Kit  fölkeltett  a  hajnalszürkület, 
Hogy  édes  ének  szóljon  ajakán 
A  nap  csókjától  rózsás  föld  felett. 

Az  én  szerelmem  nem  kies  liget. 
Hol  csendes  tóban  hattyúk  ringanak, 
Fehér  nyákok  mig  bókot  integet 
A  vízbe  néző  hold  sugárinak. 

Az  én  szerelmem  nem  nyugalmas  ház. 
Mit  kert  gyanánt  körül  a  béke  vett. 
Hol  a  boldogság  anyaként  tanyáz, 
S  tündér  leányt  szül :  a  szép  örömet. 

Az  én  szerelmem  rengeteg  vadon  ; 
A  féltés  benne  mint  haramja  áll, 
Kezében  tőr  :  kétségb'esés  vagyon. 
Minden  döfése  százszoros  halál. 

(Pest.) 


SZEMEK.  MINDENHATÓ  SZEMEK 

Szemek,  mindenható  szemek! 
Ne  nézzetek,  ne  nézzetek 
Reám  oly  hidegen,  oly  hidegen  ; 
Megöltök,  ez  halál  nekem. 
Halál  nekem! 

Vagy,  oh  mindenható  szemek! 
Csak  öljetek  meg,  öljetek, 
Aztán  mosolygjatok,  mosolygjatok, 
S  én  újólag  föltámadok. 
Föltámadok ! 

(Pest.) 


SZERELMEM  ZÚGÓ  TENGER  .  .  . 

Szerelmem  zúgó  tenger, 

De  most  zúgása  nem  ver 

Órjási  hánykódás  közt  földet  és  eget  : 

Elszenderült,  miképen 

A  gyermek  bölcsejében. 

Ha  hosszan  jajgatott  és  hosszan  könnyezett. 

A  sima  habtükörben 
Evez  föl  és  le  lelkem 
Szelíd  merengésnek  hintázó  csónakán  ; 
Partjáról  a  jövőnek 
Csattog  felém  lágy  ének  .  .  . 
Te  énekelsz,  remény,  te  kedves  csalogány! 
(Pest.) 


ÉLET,  HALÁL!  NEKEM  MÁR 
MINDEGY. 

Élet,  halál . . .   nekem  már  mindegy ! 
Ez  a  kétség  irtóztató  ; 
így  nem  mehet  tovább,  amint  megy. 
És,  «aki  mer,  nyer»  példaszó. 

Hozzá  megyek,  hozzá  kell  mennem. 
Előtte  szívem  fölnyitom. 
Hadd  lássa  meg,  mi  kín  van  bennem, 
S  hogy  azt  mind  érte  hordozom. 

S  ha  szenvedésem  látni  fogja, 

S  a  halvány  színt,  melyben  vagyok  ; 

Talán  meglágyul  indulatja. 

Talán  majd  szánakozni  fog. 

És  hátha  köny\'éből  szemének 
E  drága  sort  olvashatom  : 
Hisz  én  már  téged  rég  kisérlek. 
Van  érted  titkos  bánatom. 

És  hátha  csókja  szent  kulcsával 
Nyitand  számomra  majd  eget... 
Vagy,  mint  őrültet,  szolga  által 
Szobájából  majd  kilöket. 
(Pest.) 

A  BORHOZ. 

Oh  bor !  te  voltál  eddig  egy  barátom  ; 

De  látom, 

Hogy  már  kihalt  tüzed,  mely  értem  ége. 

S  frigyünknek  vége,  vége. 

Ha  eddig  hozzá  folyamodtam 

Bús  állapotban. 

Keresztelő  lett ...   a  búbánatot 

Vidámsággá  kereszteled. 

Mért  járulok  hiába  most  eléd? 

Varázserődet  mért  nem  mutatod? 

Fejem  nehéz. 

És  reszket  már  e  kéz, 

Mely  a  teli 

Pohárt  ajkamhoz  emeU  ; 

Ezt  befolyásod  eszközölte. 

De  nem  hatál  be  a  kebelbe  : 

A  lélek  ép. 

Nem  részegülhet  semmifélekép. 

A  múltnak  fekete 

Emlékezete 

—  Mint  Dejaníraköntös  —  rajta  van 

Letéphetetlenül.  minduntalan. 

Oh  bor! 
Ki  annyiszor 

Voltál  bajomnak  orvossága. 
Légy  most  is  az,  bár  utójára  : 
Feledtesd  el  velem  a  gúnymosolyt, 
Mely  lángszerelmem  jégjutalma  volt! 
(Pest.) 

A  KÜLFÖLD  MAGYARJAIHOZ. 

Ti  fekélyek  a  hazának  testén, 
Mit  mondjak  felőletek? 
Hogyha  volnék  tüz  :  kiégetnélek, 
Égetném  rossz  véretek. 

Nem  vagyok  tüz,  nincs  emésztő  lángom  ; 
De  van  édes  hangú  szóm, 
Mely  reátok  átkait  kiáltja. 
Átkait  irtóztatón. 

Annyi  kincse  van  hát  e  hazának. 
Hogy  nem  is  fér  benne  meg? 
Hiszen  e  hon,  e  boldogtalan  hon 
Oly  szegény  és  oly  beteg. 

És  ti  rablók,  amit  orvosságra 
Izzad  kínnal  e  haza  : 
Elhordjátok  idegen  bálványtok, 
A  külföld  oltárira. 

E  hazán,  mely  porban  esd  kenyérért, 
Nem  esik  meg  szívetek  ; 
Míg  ő  vért  sír,  poharaitokba 
Kinn  ti  a  bort  töltitek. 

És  csak  akkor  tértek  vissza,  már  ha 
Koldusbot  van  nálatok  : 
Kit  koldussá  tettetek,  hogy  tőle 
Ismét  koldulhassatok. 

Amiként  ti  e  szegény  hazából 
Magatok  száműzitek  : 
Vesse  úgy  ki  csontotokat  a  sír 
S  a  mennyország  lelketek! 
(Pest.) 

MÉRT  NEM  SZÜLETTEM  EZER  ÉV 
ELŐTT? 

Mért  nem  születtem  ezer  év  előtt? 
Midőn  születtek  Árpád  daliái, 
S  ragadva  kardot,  a  vérkedvelőt, 
A  nagy  világgal  mentek  szembeszállni. 

Beh  mondtam  volna  csataéneket, 
Versenyt  rivalgót  kürtjével  Lehelnek, 
Melynek  zugási  mennydörgéseket 
Vadul  kavargó  örvényökbe  nyeltek. 

Beh  fölvetettem  volna  magamat 
Hadvész  után  nyerítő  paripára, 
Keresni  a  sírt  vagy  babéromat 
Hazát  teremtő  harcok  viharába'. 

Beh  énekeltem  volna  diadalt. 
Vitézeimnek,  párducbőrre  dőlve. 
Midőn  az  ütközetmoraj  kihalt 
S  az  áldomás  csengése  jött  helyébe. 

Vagyok  henyélő  század  gyermeke. 
Hol  megdalolni  méltó  tárgyam  nincsen 
S  ha  volna  is.  mi  lenne  sikere? 
Sínlődik  a  nyelv  terhes  rabbilincsen. 

(Pest.) 


A  LEÁNYKÁKHOZ. 

Ne  haragudjatok  rám. 
Leánykák,   lelkeim! 
Hogy  oly  sokszor  beszélnek 
A  borról  verseim. 

Ti  nem  gondolhatjátok, 
Mily  bús  az  életem. 
Hogy  gyakran  a  keservek 
Keservét  szenvedem. 

Mig  olvassátok  tőlem 
A  tréfás  dalokat. 
Nem  sejtitek,  hogy  néha 
Szivem   maid  megszakad. 


S  lássátok,  szépeim!  ha 
A  bú  nekem  rohan, 
Mmt  felbőszült  oroszlán, 
Emésztő-szilajan  ; 

Ha  a  világ  előttem 
Éjjé  sötétedik, 
S  a  sötétséges  éjben 
Vihar  kerekedik. 

És  a  vihar  szivemben 
Dúl  irgalmatlanul  : 
Csak  a  bor,  amitől  ez 
Ismét  lecsillapúl. 

Lecsillapiíl  lassanként, 
Elzúg  a  fergeteg, 
S  én  újólag  vidám,  kék 
Eget  szemlélhetek  ; 

S  a  íölvidámult  égen 

A  régi  fényben  jár 

A  jó  kedv  holdja,   a  szép 

örömcsillagsugár. 

Ily  jótevő  orvosság 

A  szőlőnedv  nekem  ; 

Nem  egyszer  menté  meg  már 

Megunt,  bús  életem. 

Mert  gyakran  voltam  úgy,  hogy 
Csak  még  egy  pillanat  .  .  . 
S  most  pókháló  födözné 
Versíró  tollamat, 

Mig  én  magam  fekünném 
A  sírban  hidegen, 
S  a  föld  hideg  porával 
Vegyülne  tetemem  —  — 

Ne  haragudjatok  hát. 
Leánykák,  lelkeim! 
Hogy  oly  sokszor  beszélnek 
A  borról  verseim. 

(Pest.) 


SZÜLEIMHEZ. 

Hejh  édes  szülőimék, 
Gazdagodjam  meg  csak 
Akkor,  hiszem  istenem. 
Nem   panaszolkodnak. 

Minden  teljesülni  fog, 
Amit  csak  kivannak  ; 
Megelőzöm  vágyait 
Éd's  apám  s  an3''ámnak. 

Lesz  csinos  ház,   amiben 
Megvonúlnak  szépen  ; 
Pince  lesz  a  ház  alatt, 
Jó  bor  a  pincében. 

Meghihatja  éd's  apám 
Minden  jó  barátját  ; 
Borozás  közt  leiköket 
A   jó  kedvbe  mártják. 

Szép  kocsit  csináltatok 
Éd's  anyám  számára  ; 
Nem  kell,  hogy  a  templomo 
Gyalogosan  járja. 

Lesz  arany  szegélyzetü 
Imádságos  könyve, 
Krisztus  urunk  képe  lesz 
Szépen  metszve  benne. 

Pistinak  meg  majd   veszek 
Drága  paripákat, 
Rajtok  jó  Istók  öcsém 
Vásárokra  járhat. 

Végesvégül  lesz  nekem 
Dúsgazdag  könyvtárom  ; 
Akkor  majd  a  verseket 
Nem  pénzért  csinálom. 

Ingyen  osztom   azokat 
Szét  az  újságokba  ; 
Minden  szerkesztő,  tudom. 
Szívesen  fogadja. 

S   hogyha  szép  lyányt   kaphatok  : 
—  De  magyar  lelkűt  ám!   — 
Éd's  apám  táncolni  fog 
Fia  lakodalmán. 

így  élünk  majd  boldogan 
A  mulatságoknak, 
így  biz,   édes  szüleim  .  .  . 
Gazdagodjam  meg  csak! 

íPest.) 

KATONA  VAGYOK  ÉN  .  .  . 

Katona  vagyok  én,  kiszolgált  katona, 

Csak  káplár  sem  voltam,  mindig  közkatona. 

A  katonasághoz  ifjúságot  vittem. 

Ott  maradt  az,  haza  öregséggel  jöttem. 

Nagy  volt  pontosságom,  nagy  volt  a  hűségem. 
Nem  volt  reám  mérve  csak  egy  büntetés  sem. 
Mi  lett  a  jutalmam,  mikor  kiszolgáltam? 
A  generális  megveregette  vállam. 
(Pest.) 

NEM  TESZ  FÖL  A  LYÁNY  MAGÁBAN 
EGYEBET .  .  . 

Nem  tesz  föl  a  lyány  magában  egyebet, 
Csak  hogy  téged,  csalfa  legénj',  elfeled  ; 
Addig  feled,  addig  feled,  csak  feled, 
Mig  a  szíve  bánatában  megreped. 

(Pest.) 

FÉNYES  CSILLAG  .  .  . 

Fényes  csillag,  mondd  meg  nekem, 
Mért  nem  maradtál  odafenn? 
Mondd  meg,  arra  mi  ok  szolgál, 
Hogy  az  égről  lefutottál? 

«Csak  az  az  ok  szolgál  arra. 
Mert  ránéztem  galambodra  ; 
Sugaramnál  szebb  a  szeme, 
Boszankodás  kergetett  le.» 
(Pest.) 

GYERE  LOVAM  .  .  . 

Gyere  lovam,  hadd  tegyem  rád  nyergem! 
Galambomnál  kell  még  ma  teremnem. 
A  kengyelbe  most  teszem  bal  lábam, 
De  lelkem  már  a  galambomnál  van. 

Száll  a  madár,  tán  párjához  siet ; 
Sebesen  száll,  el  is  hagyott  minket. 
Érjük  utol  szaporán,  jó  lovam, 
A  párját  ő  sem  szereti  jobban. 

(Pest.) 

BOLDOG  ÉJJEL  .  .  . 

Boldog  éjjel!  együtt  vagyok  rózsámmal, 

A  kis  kertben  mulatozunk  egymással ; 

Csendesség  van,  csak  az  ebek  csaholnak. 

Fenn  az  égen 

Tündérszépen 

Ragyog  a  hold,  a  csillag. 

Nem  jó  csillag  lett  volna  én  belőlem  ; 
Tudja  isten,  nem  maradnék  az  égen, 
Nem  kellene  én  nekem  a  mennyország. 
Lejárnék  én 
Minden  estén. 
Kedves  rózsám,  te  hozzád. 
(Pest.) 

SZERELEM,  SZERELEM  .  .  . 

Szerelem,  szerelem.  Elmegyek  az  ácshoz 

Keserű  szerelem!  Fejfát  csináltatok. 

Miért  bántál  olyan  Egyszerű  fej  fámra 

Kegyetlenül  velem?  Csak  egy  sort  iratok  ; 

Te  voltál  szivemben  Fekete  betűkkel 

Első  és  utósó,  Ez  lesz  írva  rája  : 

Nemsokára  készül  «Itt  hervad  a  hűség 

Számomra  koporsó.  Eltépett  rózsája.» 
(Pest.) 

ESIK,  ESIK,  ESIK  .  .  . 

Esik,  esik,  esik,  Az  eső,  az  eső, 

Csókeső  esik  ;  Villámlással  jár  ; 

Az  én  ajakamnak  A  szemed,  galambom. 

Nagyon  jól  esik.  Villámló  sugár. 

Mennydörög,  mennydörög, 
A  hátunk  megett  ; 
Szaladok,  galambom. 
Jön  az  öreged. 

(Pest.) 

A  TERMÉSZET  VADVIRÁGA. 

Mit  ugattok,  mit  haraptok 
Engemet,  hitvány  ebek! 
Torkotokba,  hogy  megfúltok, 
Oly  kemény  koncot  vetek. 
Nyirbáljatok  üvegházak 
Satnya  sarjadékain  ; 
A  korláttalan  természet 
Vadvirága  vagyok  én. 

Nem  verték  belém  tanítók 
Bottal  a  költészetet, 
Iskolai  szabályoknak 
Lelkem  soh'sem  engedett. 
Támaszkodjék  szabályokra. 
Ki  szabadon,   félve  mén. 
A  korláttalan  természet 
Vadvirága  vagyok  én. 

Nem  virítok  számotokra, 
Árva  finnyás  kóficok! 
Kiknek  gyönge,  kényes,   romlott 
Gyomra  mindjárt  háborog  ; 
Van  azért,  ki  ép  Ízléssel 
Üdvezelve  jön  elém. 
A  korláttalan  természet 
Vadvirága  vagyok  én. 

Hát  azért  nekem  örökre 
Szépen  békét  hagyjatok  ; 
Ugy  sem  sok  gyümölcsű  munka 
Falra  borsót  hánynotok. 
S  kedvetek  ha  jön  kötődni, 
Ugy  kapkodjatok  felém  : 
A  természetnek  tövises 
Vadvirága  vagyok  én. 
(Pest.) 

JÁNOS  GAZDA. 

János  gazda  derék  gazda. 
Nincsen  párja  hat  faluba'; 
Csak  egy  a  bibéje, 
Hogy  soha  sincs  pénze. 

Széles,  hosszú  szántóföldje, 
Sok  gabona  terem  benne, 
Vásárra  jár  véle, 
Még  sincs  soha  pénze. 

Nem  kóborol  a  kocsmába. 
Kocsmárosra  nem  kiáltja  : 
Hejh,  bort  az  itcébe! 
Még  sincs  soha  pénze. 

Felesége  szép,  takaros, 
Legényekre  nem  haragos. 
Kivált  béresére  .  .  . 
Hát  ezért  nincs  pénze. 

(Pest.) 


LEVÉL  EGY  SZÍNÉSZ  BARÁTOMHOZ. 

Jut  még  eszedbe  a  íiu?  kivel 
Együtt  cepelted  a  vándorbotot, 
Mely  koldusbotnak  is  beillenék. 
Midőn  a  sorsnak  fényes  kedve  nincs  ; 
És  ez  nem  épen  olyan  ritkaság 
Színészre  nézve,  mint  boldogtalan 
Magyar  hazánkban  a  hü  honfigond. 
Lásd,  én  reátok  még  emlékezem. 
És  elfeledni  nem  fogom  soha 
A  jót  s  roszat,  mely  ott  közöttetek 
Múlt  napjaimnak  osztályrésze  volt. 

Előttem  áll  a  délután,  midőn 

A  színészetbe  béavattatám. 

Barangolék  föl  és  le  céltalan 

A  nagy  hazának  minden  tájain. 

Tarisznyámban,  mit  hátamon  vivék, 

Nem  mondhatom,  hogy  nagy  volt  a  teher, 

De  a  nyomor,  mint  ólom,  megnyomott. 

Könnyíte  rajt'  a  víg  könnyelműség. 

Mely  utaimban  hő  társam  vala. 

Ekkép  juték  egy  nyári  délután 

Egy  kis  városba  ;  fáradt  lábaim 

A  fogadóban  megpihentenek.  — 

Vendégszobája  egyik  oldalán 

Helyet  szerén3'en  színpad  foglala. 

Mire  való  is  már  a  fényűzés?  .  .  . 

Azon  tűnődtem  épen  :  kérjek-e 

Ebédet  vagy  se?   hát  ha  majd  sovány 

Zsebem  bicskája  szépen  bentörik? 

Az  ajtót  ekkor  megnyitá  egy  ur  ; 

Volt  bennem  annyi  emberismeret, 

Rá  foghatnom,  hogy  nem  más,  mint  szinész, 

Fején  kalapja  nagybecsű  vala. 

Mert  Elizéus  prófétával  az 

Rokonságban  volt .  .  .  tudn'illik  :  kopasz. 

Kabátja  új,  a  nadrág  régi  rongy, 

És  lábát  csizma  helytt  cipő  fődé, 

Alkalmasint  a  melyben  szerepelt. 

«Thalia  papja?»  kérdem.  —  «Az  vagyok ; 

Talán  ön  is?»  —  <(Még  eddig  nem.»  —  «Tehát 

Jövőben?  fölség  ...»  —  «Azt  sem  mondhatom*, 

Vágtam  szavába  ;  ámde  ő  rohant, 

S  vezette  gyorsan  az  igazgatót. 

Fehér  köpenyben  az  igazgató 

Jött  űdvezelni  engem  nyájasan  : 

«Isten  hozá  önt,  tisztelt  honfitárs! 

Lesz  hát  szerencsénk  önhöz,  édes  ur? 

Imádja  úgy-e  a  művészetet? 

Ah,  jó  barátom,  isteni  is  az! 

S  önnek  szeméből  olvasom  ki,  hogy 

Petőfi  Sándor  munkái.  I.  9 

Színészetünknek  egj^kor  hőse  lesz, 
És  kürtölendik  bámult  nagy  nevét 
A  két  hazának  minden  ajkai  .  .  . 
Ebédelt  már  ön?   itt  az  ételek 
Fölötte  drágák,  s  ami  több  :  roszak. 
Az  ispán  úrtól  őzcombot  kapánk, 
A  káposztából  is  van  maradék  — 
Ha  meghívásom  nem  méltóztatik 
Elutasítni :  jó  ebédje  lesz.» 
így  ostromolt  a  jó  igazgató, . 
Forgatva  nyelve  könnyű  kerekét. 
Én  nem  rósz  kedvvel  engedek  neki. 
Menék  ebédre  és  ebéd  után 
Beiktatának  ünnepélyesen 
A  társaságba  —  nem  kutatva  :  mi 
Valék,  deák-e  vagy  csizmadia? 
Másnap  fölléptem  a  Peleskei 
Nótáriusban.   Hősleg  működém 
Három  szerepben,  minthogy  összesen 
A  társaságnak  csak  hat  tagja  volt.  — 
Egy  ideig  csak  elvalék  velők  ; 
Faluzgatánk  jó  és  bal  szerencse  közt. 
De  a  barátság  végre  megszakadt. 
Mert  én  utáltam  a  nyegléskedést, 
A  sok  «utószor»-t,  a  görögtüzet, 
S  tudj'  a  manó,  mily  csábításokat. 
A  társaság  is  végre  szétoszolt 
Egymást  érő  bel-  s  külviszály  miatt ; 
S  én  újra  jártam  széles  e  hazát, 
Mignem  keblébe  vett  más  társaság. 
Mit  ottan,  itt  is  azt  tapasztalam, 
S  tapasztalásom  nem  volt  olyatén. 
Mely  kedvre  hozta  volna  lelkemet. 
Kényért  keresni  színészek  leszünk. 
Nem  a  művészet  szent  szerelmiből, 
S  haladni  nincsen  semmi  ösztönünk. 
«Pártolj,  közönség,  és  majd  haladunk». 
Mond  a  szinész  ;  és  az  meg  így  felel : 
«Haladjatok,  majd  aztán  pártolunk* ; 

És  végre  mind  a  kettő  elmarad. 
Nem  is  hiszem,  hogy  a  szinészetet 
Becsülni  fogják,  míg  ez  befogad 
Minden  bitangot,  gaz  sehonnait. 
Kik  a  világnak  söpredékei, 
S  itten  keresnek  biztos  menhelyet. 
Barátom,  ez  fájt  én  nekem  s  neked, 
Ez  keseríte  minket  annyira. 
Az  isten  adja,  hogy  minél  előbb 
Akképen  álljon  színmüvészetünk. 
Amint  valóban  kéne  állnia. 
(Pest.) 

A  TINTÁS-ÜVEG. 

Vándorszinész  korában  Megyeri 

(Van-e,  ki  e  nevet  nem  ismeri?) 

Körmölgeté,  mint  más,  a  színlapot. 

Kapott 

Ezért 

Egyszer  vagy  öt  forintnyi  bért, 

Amint  mondom,  vagy  öt  forintnyi  bért. 

Először  is  hát  tintáért  megyén. 

Ha  ismét  írni  kell,  hogy  majd  legyen. 

A  tintás-üveget  pedig  hová 

Dugá? 

Bele 

Kabátja  hátsó  zsebibe, 

Amint  mondom,  kabátja  zsebibe. 

S  hogy  pénzre  tett  szert,  lett  Megyeri  vig, 

S  haza  felé  menvén,  ugrándozik. 

Hiába  inti  őt  Szentpéteri : 

♦Kari, 

Vigyázz ! 

Kedved  majd  követendi  gyász. 

Amint  mondom  majd  követendi  gyász, 

9* 

Ugy  lett.  A  sok  ugrándozás  alatt 

Kifolyt  a  tinta  ;  foltja  megmaradt. 

Megveri  elbúsul  —  kedvét  szegi 

Neki 

A  folt, 

Mivel  csak  egy  kabátja  volt. 

Amint  mondom,  csak  egy  kabátja  volt. 

Mi  több!  kabátja  épen  sárga  volt, 
És  igy  annál  jobban  látszott  a  folt. 
«Eldobnám  —  szólt  —  de  mással  nem  birok* 
Ez  ok 
Miatt 

Horda,  mig  széjjel  nem  szakadt. 
Amint  mondom,  mig  széjjel  nem  szakadt 
(Pest.) 

AZ  ÖREG  ÚR. 

Az  öreg  úrnak  élete 
Szánandó  gyötrelem. 
Veséig  gyötri  a  szegényt 
Féltékeny  szerelem. 

Unokaöccse  oly  gonosz, 
S  szép,  ifjú  a  neje  ; 
Unokaöccse  vert  szöget 
Megőszült  fejibe. 

Míg  nőtlen  volt  :  terhére  nera 
Esett  a  hivatal. 
Nyugodtan,  híven  végezé  ; 
De  most  majd  belehal. 

Míg  nőtlen  volt  :  barátinál 
El-elkártyázgatott  ; 
De  mostan  éjszakázni  fél  .  .  . 
Keserves  állapot! 

Míg  nőtlen  volt  :  álom  között 
Folvának  éjei  : 
De^most  az  öreg  úr  szemet 
Behunyni  sem  meri. 

Pedig,  pedig,  szegény  öreg, 
Féltés  hiába  bánt  ; 
öcséd  nődet  nem  szereti  .  .  . 
Hanem  a  szobalyányt. 

(Pest.) 


MIT  SZÓL  A  BÖLCS? 

Hm, bizony  csak  sok  remúpy  halad. 
Amint  kéne,  itt  a  nap  alatt. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts  í 

Tenger  a  pénz,  melyben  elsülyed 
Sok  hajó  :  elv,  jellem,  becsület. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts  t 

Korpafőt  diszít  selyem  kalap, 
S  az  okos  fő  teng  daróc  alatt. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts! 

A  lét  könyviből  e  szót  «barát» 
Az  idők  régen  kivakarák. 
Szikrát  sem  törődve  szól  a  bölcs: 
Itt  van  a  pohár,  hol  a  bor?  tölts! 

Egyenesség,  nyilt  őszinteség 
Rókaságnak  zsákmányul  esek. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts! 

Feleséghüség  járatlan  ut, 
Rajta  már  csak  az  együgyű  fut. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts! 

Igaz-mondás  elhajított  kő, 
Hajító  fejére  visszajő. 
Szikrát  sem  törődve  szól  a  bölcs  : 
Itt  van  a  pohár,  hol  a  bor?  tölts! 

Megterem  sok  prédikáció, 
Nem  igen  hallgatják,  bármi  jó. 
Szikrát  sem  törődve  szól  a  bölcs  ; 
Itt  van  a  pohár,  hol  a  bor?  tölts! 

(Pest.) 


PÁL  MESTER. 

Pál  mester  ilyformán  okoskodott, 

És  félrecsapta 

Szilaj  hetykén  a  kalapot : 

«Eh,  aki  adta! 

Mire  való  a  feleség  nekem? 

Nélküle  szabadabb  lesz  életem  ; 

Elkergetem.  .  .   az  lesz  belőle. » 

És  úgy  tett,  amiként  beszéle. 

Pál  mester  később  így  okoskodott. 
Csakhogy  nem  csapta 
O  félre  most  a  kalapot : 
<(Hejh,  aki  adta! 

Mégis  csak  kár  volt  elkergetnem  őt 
Kezében  gazdaságom  egyre  nőtt, 
S  most  elpusztul .. .   az  lesz  belőle.* 
És  úgy  lett,  amiként  beszéle. 

Pál  mester  ekkor  így  okoskodott, 

És  félrecsapta 

Ismét  hetykén  a  kalapot  : 

«Eh,  aki  adta! 

Mi  haszna  minden  búm  és  bánatom  r* 

Ugy  sincs  sokam  ;  azt  is  tovább  adom, 

Tovább  adom...   az  lesz  belőle.* 

És  úgy  tett,  amiként  beszéle. 

Pál  mester  végre  így  okoskodott, 
S  szemére  csapta 
Keservesen  a  kalapot : 
«Hejh,  aki  adta! 

Most  már  minden,  de  minden  oda  van ; 
Mitévő  legyek?  felkössem  magam? 
Fel,  felkötöm...   az  lesz  belőle.» 
És  úgy  tett,  amiként  beszéle. 
(Pest.) 

iRÉSZEGSÉG  A  HAZÁÉRT. 

Fiuk,  az  isten  áldjon  meg, 
Én  is  iszom,  igyatok!^ 
Én  nem  nézhetek  vidámon 
Végig  elhagyott  hazámon, 
Csak  mikor  részeg  vagyok! 

Ekkor  úgy  látom  hazámat, 
Amint  kéne  lennie  ; 
Mindenik  pohár,  amelynek 
Habjai  belém  ömölnek, 
Egy  sebét  hegeszti  be. 

S  ha,  míg  részeg  vagyok  :  boldog 
Volna  a  hon  csakugyan, 
Bár  örökké  kéne  élnem, 
Fiuk,  nem  láthatna  engem 
Soha  senki  józanon. 
(Pest.) 

LANT  ÉS  KARD. 

Felhős  az  ég  hazámon, 
Aligha  nem  lesz  vész  ; 
Csak  hadd  legyen,  nem  bánom. 
Lelkem  reája  kész. 

Lantom  nagyon  szeretne 
Hallgatva  állani, 
Régóta  van  kezembe'. 
Már  kopnak  húrjai, 

S  amott  a  zugban  kardom 
Folyvást  panaszkodik  : 
Hiába  meddig  tartom. 
Az  ítéletnapig  .  .  . 
(Pest.) 

ETELÉÉHEZ. 

Láttad-e,  angyalom,  a  Dunát 
S  a  szigetet  közepén? 
Ide  szivembe  képedet 
Akként  foglalom  én. 

A  szigetről  zöld  fa-lomb 
Mártja  a  vízbe  magát  : 
Ha  te  szivembe  igy  a  remény 
Zöldjét  mártanád! 
(Pest.) 

SZERELEM  ÉS'BOR. 

Azt  mondom,  amit  mindig  mondok 
Ne  háborgassanak  a  gondok, 
Ne  háborgassanak  bennünket! 
Legyen  vidámság,  tréfa,  nesz  : 
Ifjak  vagyunk  és  ifjúságunk 
Idő  jártával  oda  lesz. 

Járjunk  a  szerelem  kertében, 
Virág  ott  nyílik  minden  lépten  ; 
Ha  megtalál  tüskéje  szúrni : 
Illatja  gyógyulást  szerez. 
Szeressünk!  mert  erőnk,  szeretni, 
Idő  jártával  oda  lesz. 

Midőn  a  szerelem  kertében 

A  nap  tikkasztón  süt  az  égen  : 

Térjünk  hűs  árnyékú  lugasba 

A  borgyümölcs  tőkéihez. 

Igyunk!  pénzünk  van,  hátha  pénzünk 

Idő  jártával  oda  lesz. 

E  kép  a  legszebb  élet  képe  ; 
Adjunk  érette  bút  cserébe. 
Mint  fellegekre  a  szivárvány. 
Reánk  mosolygani  fog  ez, 
Ha  majd  derengő  ifjúságunk 
Idő  jártával  oda  lesz. 
(Pest.) 


RABHAZÁNAK  FIA. 

Menjünk,  menjünk  a  földbe, 

Beteg  szivem! 

Hiszen 

Megtetted,  amit  kellé. 

Megtetted,  amit  lehetett  : 

Viselted  honíisebedet. 

Hideg  van  a  síréjben  ; 

Másnak  lehet  .  .  . 

Meleg, 

Forró  lesz  a  sír  nékem  : 

Mit  életemben  viselek, 

A  honíiseb  még  ott  is  ég. 

De  az  Ítélet  napja 
Eljön  talán, 
S  hazám 

Bilincseit  lerontja. 
Akkor  sebem  begyógyuland, 
S  hűvösben  nyugszom  ott  alant. 
(Pest.) 

CS.  E.  KISASSZONY  EMLÉK- 
KÖNYVÉBE. 

Ha  e  sötét  betűk,  amiket  itt  leírok, 
Lennének  a  balsors,  amely  tán  téged  ér : 
Elvetném  tollamat,  nem  írnék,  bárha  lenne 
Minden  vonásomért  egy-egy  ország  a  bér. 

(Pest.) 

V.    S.-NÉ  EMLÉKKÖNYVÉBE. 

Tudom  :  mint  boldogítod  férjedet ; 
De  szinte  kívánnám,  hogy  azt  ne  tedd, 
Ne  olyan  nagy  mértékben  legalább. 
A  fájdalomnak  csalogánya  ő, 
S  mióta  boldog,  hangja  ritkán  jő  .  .  . 
Gyötörd,  hogy  halljuk  édesbús  dalát. 
(Pest.) 

BÚCSÚ   1844-TÖL. 

Egy  esztendő  a  másik  sírját  ássa, 
G^álkolják  egymást,  mint  az  emberek. 
Idő,  szárn3'adnak  még  egy  csattanása, 
S  a  jelen  év  is  sírban  szendereg. 
Oltsd  el,  haldokló,  hervadt  ajakadnak 
Lélekzetével  életmécsedet, 
Nem  foglak  oda  írni  tégedet, 
Hol  boldog  évim  följegyezve  vannak. 

Magas  tervektől  izzadó  fejembe 
Te  oly  sok  eszme  magvait  veted, 
S  én  a  gyümölcsöt  bőven  megteremve 
Láthatván,  rajta  büszkén  nézek  szét. 
Jutalmául  nem  rest  munkálatomnak 
A  hír  csillagja  rám  sugárt  vetett. 
S  én  még  sem  írlak  oda  tégedet. 
Hol  boldog  évim  följegyezve  vannak. 

Szivem  sokáig  a  sors  bal  kezében 
A  fájdalom  meggyúlt  világa  volt ; 
Te,  megvénült  év,  szóltál,  hogy  ne  égjen, 
És  szózatodra  a  vad  láng  kiholt. 
Elhamvadt  üszke  van  csak  bánatomnak 
A  romba  dőlt  s  már  fél-ép  szív  felett  ; 
S  én  még  sem  írlak  oda  tégedet. 
Hol  boldog  évim  följegyezve  vannak. 

Oh  haldokló  év!  sírod  mellett  engem 
Lágy  bölcse j ében  ringat  a  remény, 
S  hahogy  szabad,  amit  jövendöl,  hinnem 
A  mennyországnak  állok  küszöbén. 
Szomszédságában  ilyen  boldog  kornak, 
Mondom,  tűnő  év,  a  búcsút  neked. 
S  én  még  sem  írlak  oda  tégedet, 
Hol  boldog  évim  följegyezve  vannak. 

Reád  függeszté  hévvel  esdekelve 
Bágyadt  szemét  sóhajtó  nemzetem, 
S  te  sóhajára  semmit  nem  figyelve, 
Ekkép  feleltél  mennydörögve  :  nem! 
Te  koszorúját  eltépted  honomnak, 
Hjú  reménye  mit  fejére  tett ; 
Ezért  nem  írlak  oda  tégedet. 
Hol  boldog  évim  följegyezve  vannak. 
(Pest.) 

1845. 
KÉT  TESTVÉR. 

Van  én  nekem  eg\'  kedves  cimborám, 
Talpig  derék,  becsületes  fiú  ; 
Midőn  szomorúságnak  szele  fú, 
Vidámság  köpenyét  akasztja  rám. 

Ha  nemzetem  sorsára  gondolok, 
S  szivem  szorítja  forró  sejtelem  : 
Az  én  kedves  pajtásom  ott  terem. 
És  szól,  hogy  ez  nem  férfias  dolog. 

Azt  mondja,  hogy  csak  várjak  egy  kicsit. 
Hogy  majd  idővel  másformán  leszen. 
Az  ég  keg3'ébe  ismét  fölveszen. 
És,  minket  árva  népet,  megsegít. 

Ha  szerelem  bújában  epedek, 
És  a  lemondás  már-már  főbe  ver, 
Az  én  kedves  pajtásom  nem  hever, 
Hanem  jön  és  szól :  ne  legyek  gyerek. 

Azt  mondja,  hogy  ne  hagyjam  magamat  ; 
Ámbátor  az  most  rám  nem  is  figyel. 
Ki  szerelmem  tőkéjét  vette  fel, 
Majd  megkerül  még  tőke  és  kamat. 

S  ha  eszmetársulatnál  fogva  itt 
Eszembe  jut  borzasztó  pénzügyem  : 
Biztat,  hogy  a  szerencse,  elhigyem. 
Számomra  is  megnyitja  markait  ; 

Azt  mondja,  hogy  még  megjön  az  idő. 
Hol  fűtetlen  szobában  nem  lakom 
Ha  szűk,  udvarra  nyíló  ablakom 
Tábláin  a  tél  dérvirága  nő.  — 

Az  én  kedves  pajtásom  így  beszél 
Kimondhatatlan  barátságosan, 
S  lelkemnek  oly  széles  jó  kedve  van 
Bút,  bajt  feledtető  meséinél. 

E  jó  fiúnak  egy  rósz  bátyja  van. 
Igen  komor,  goromba  férfi  ő  ; 
Ez  a  rósz  bátya  mindig  közbejő, 
És  fölpofozza  öccsét  csúfosan, 

S  tőlem  kegyetlenül  elkergeti, 
Levert  kedéllyel  ballag  tőlem  el. 
De  újra  jő,  vigasztal  és  ölel 
A  jó  fiú,  ha  szerit  ejtheti. 

Tudjátok  tán  s  fölösleges  a  szó  : 
Ily  jó  barátomul  kit  bírok  én?... 
Vigasztaló  pajtásom  a  remény, 
S  komor,  goromba  bátyja  a  való. 
(Pest.) 


APÁM  MESTERSÉGE  S  AZ  ENYÉM. 

Mindig  biztattál,  jó  apám. 
Kövessem  mesterségedet. 
Mondtad,  hogy  mészáros  legyek... 
Fiad  azonban  író  lett. 

Te  a  taglóval  ökröt  ütsz, 

Tollammal  én  embert  ütök 

Egyébiránt  ez  egyre  megy, 
Különböző  csak  a  nevök. 
(Pest.) 

HULL  A  LEVÉL  A  VIRÁGRÓL 

Hull  a  levél  a  virágról, 
Elválok  én  a  babámtól. 
Isten  hozzád,  édes, 
Isten  hozzád,  kedves 
Galambocskám ! 

Sárgul  a  hold  az  ég  alján. 
Mind  a  kettőnk  oly  halovány. 
Isten  hozzád,  édes. 
Isten  hozzád,  kedves 
Galambocskám ! 

Harmat  hull  a  száraz  ágra, 
Könnyek  hullanak  orcánkra. 
Isten  hozzád,  édes. 
Isten  hozzád,  kedves 
Galambocskám ! 

Lesz  még  virág  a  rózsafán. 
Egymást  még  mi  is  látjuk  tán. 
Isten  hozzád,  édes. 
Isten  hozzád,  kedves 
Galambocskám ! 
(Pest.) 

ELMONDOM,  MIT  EDDIG  .  . 

Elmondom,  mit  eddig 
Rejtve  tartogattam. 
Mint  gyöngyét  a  tenger 
Legmélyebb  habokban. 
Halld  meg,  drága  gyöngyöm. 
Szép,  szelíd  galambom! 
Amit  érezek  és 
Szenvedek,  elmondom. 


Éreztem  szerelmet, 
S  szenvedtem  miatta, 
És  nagy  volt  szerelmem. 
Nagy  szivem  bánatja. 
Bánatom  s  szerelmem, 
Ez  ikertestvérek. 
Engemet  gyötörni 
Általad  levének. 

Szigorú  körülmény 
Ajkamat  lezárta. 
Hogy  ne  jőjön  titkom 
Senkinek  tudtára. 
Oh,  minő  teher  volt 
Azt  eddig  viselnem! 
Hányszor  volt  alatta 
Roskadóban  lelkem! 

Mint  a  napfény  elvesz 
Felhők  fátyolában. 
Képedet  szivemben 
Eltemetni  vágytam. 
Könnyű  szél  pusztítást 
Tészen  a  felhőben, 
S  felsüt  a  nap  akkor 
Annál  égetőbben. 

Sőt  hazudtam  többször 
Másokért  szerelmet  ; 
E  hazugság  által 
Csak  nagyobb  kinom  lett.  — 
S  most  tudsz  mindent,  amit 
Éreztem,  szenvedtem  ; 
Fogsz-e  vigasztalni 
Nyájas  feleletben? 


Szólj,  üdvességemnek 
Megváltó  keresztje! 
Nem  nyilik  meg  ajkad! 
Semmit  sem  felelsz-e?  — 
Oh,  mikép  felelnél. 
Hiszen  néma  nyelvvel  . 
Kiterítve  .  .  .  holtan  .  .  . 
Koporsóban  fekszel! 
(Pest.) 


MIT  NEM  TETTEM  VOLNA  ERTED 

Mit  nem  tetted  volna  érted, 
Szép  kis  szőke  gyermekem! 
De  szerelmem  bemutatni 
Megtiltotta  végzetem. 

Az  egész,  mit  életemben 
Érted  tennem  lehetett, 
Annyi,  hogy  a  koporsóba 
Én  tevém  be  tetemed. 
(Pest.) 

HOVÁ  LEVÉL  ?  .  .  . 

Hová  levél?  te  szebb  reményeimnek 
Korán  kiégett  hajnalcsillaga! 
Keresni  foglak  ;  —  hasztalan  kereslek? 
Vagy  még  meglátjuk  egymást  valaha? 

Ha  majd  az  égnek  hallgatag  felében 
Halvány  sngárt  a  hold  a  földre  vet : 
A  temetőnek  küszöbét  átlépem, 
S  fejem  lehajtom  sírhalmod  felett. 

Fölébredendsz-e  ekkor  álmaidból, 
És  elhagyod  mély,  hűvös  nyoszolyád? 
Hogy  meghallgasd,  amit  majd  ajakam  szól: 
A  szerelemnek  epedő  szavát. 

Fölébredendsz-e  ekkor  álmaidból, 
És  elhagyod  mély,  hűvös  nyoszolyád? 
Hogy  letöröljed  lankadt  pilláimról 
Az  érted  omló  könnyek  záporát. 

Fölébredendsz-e  ekkor  álmaidból. 
És  elhagyod  mély,  hűvös  nyoszolyád? 
Hogy  szellemed  majd  égő  csókjaimtól 
S  keblem  tüzétől  melegül  jön  át. 

Vagy  holt  jókat  a  sírok  ki  nem  adják 
S  csak  a  mennyben  találkozol  velem?. . . 
Vagy  többé  sem  az  éj ,  sem  a  mennyország 
Meg  nem  mutat  már  tégedet  nekem? ! 
(Pest.) 

ZÁRJÁTOK  BE  MÁR  AZT  A  KOPORSÓT. 

Zárjátok  be  már  azt  a  koporsót, 
És  vigyétek  ki  a  temetőbe! 
Hisz  elég  rég  nézem  már,  hogy  bennem 
Megmaradjon  mindörökre  képe, 
Vagy  hogy  szívem,  lelkem  összetépje! 
(Pest.) 

JAJ,   BE  BÚS  EZ  A  HARANGSZÓ! 

Jaj,  be  bús  ez  a  harangszó! 
Neked  harangoznak, 
Kedves,  hervadt  rózsaszála 
Tizenöt  tavasznak! 

A  templomnál  van  koporsód, 
Koporsód  van  itten! 
Hova  veled  vőlegényként 
Egykor  jőni  hittem. 

Védangyala  kedvesemnek 
Odafönn  a  mennyben! 
Szánj,  és  vedd  el  eszemet,  vagy 
Vigasztalj  meg  engem. 

Vagy  talán  te  is  meghaltál? 
Tán  megölt  a  bánat? 
Hogy  hervadni  hagytad  ezt  a 
Legszebb  rózsaszálat. 
(Pest.) 

HA  ÉBREN  MEG  NEM  LÁTOGATSZ 

Ha  ébren  meg  nem  látogatsz, 
Jőj  hozzám  álmaimban, 
Jőj  hozzám,  meghalt  életem! 
Sok  mondani  valóm  van. 

Hisz  egymással  mi  ekkorig 
Oly  keveset  beszéltünk  ; 
Csak  egy-két  gyorsan  illanó 
Tekintet  volt  beszédünk. 

Tudod,  ha  hozzátok  menék. 
Te  mindig  úgy  futottál  ; 
De  más  szobából  titkosan 
Rám  gyakran  pillantottál. 

Petőfi  Sándor  munkái.  I.  lO 

S  öröm  volt,  látnom  téged  ott 
Félig  nyílt  ajtó  mellett, 
Mikéntha  láttam  volna  az 
Egészen  megnyílt  mennyet. 

Ha  távozám  :  az  ablakból 
Tekintettél  utánam  ; 
Vélted,  hogy  észre  nem  veszem? 
Oh,  én  mindent  jól  láttam. 

De  láttam  temetésed  is  .  .  . 
Csak  ezt  ne  láttam  volna! 
Az  'a  gödör,  mely  sírod  lett, 
Az  lett  szívemnek  pokla. 

Egyszerre  lelkemet  ezer 
Mennykő  csapása  érte  .  .  . 
Ekkor  hullott  alá  a  föld 
Koporsód  födelére. 

Ott  vagy  te  most,  szent  angyalom ! 
Eljősz-e  hozzám  vájjon? 
Mindenkor  tárva  lesz  karom, 
Ha  jősz,  hogy  átkaroljon. 

Csak  érintsen  lehellete 
Közelgő  szellemednek  : 
A  mennybe  föl,  vagy  sírba  le, 
Mindenhová  követlek! 
(Pest.) 


TE  VOLTÁL  EGYETLEN  VIRÁGOM 

Te  voltál  egyetlen  virágom  ; 
Hervadt  vagy  :  puszta  életem. 
Te  voltál  fényes  napvilágom  ; 
Lementél  :  éj  van  körülem ! 

Te  voltál  képzeményim  szárnya  ; 
Megtörve  vagy  :  nem  szállhatok, 
Te  voltál  vérem  forrósága  ; 
Meghűltél  :  oh,  majd  megfagyok. 
(Pest.) 

AMOTT  FÖNN  EGY  CSILLAG 
RAGYOG .  .  . 

Amott  fönn  egy  csillag  rr.gyog 
A  tiszta  ég  legtetején  ; 
De  oly  gyönyörűen  ragj'cij! 
Egy  csillagon  sincs  annyi  fény. 

És  bennem  így  szól  valami  : 
«Nézd,  nézd,  Etelkéd  e  sugár! 
Hagyd  itt  e  földi  életet, 
Menj  föl  hozzá,  ő  téged  vár)>. 

Fölmennék  édes  örömest, 
De  vágyam  hasztalan  hevít. 
Mert,  ami  fölsegítene, 
Eltörve  lajtorjám,  a  hit. 
(Pest.) 

ÉN  VAGYOK  ITT  .  .  . 

Én  vagyok  itt,  emésztő  gyönyöröm! 
Én,  sírhalmodnak  hü  zarándoka  ; 
Kérdezni  jöttem,  hogy  mit  álmodál 
A  föld  alatt  az  első  éjszaka? 

Oh  én  nagyon  borzasztót  álmodám  ; 
A  földet  a  nap  üzé,  kergeté. 
Kétségbeesve  vágtatott  a  föld 
A  mélybe  le  s  a  csillagok  fölé  ; 

10* 

Utána  a  nap  fáradatlanul . . . 

A  végtelent  keresztülnyargalák, 

És  végre  elkezdett  rohanni  az 

Egész  rendvesztett,  megbomlott  világ. 

És  e  zavarban  egyre  kergeté 
A  földet  a  nap,  s  vad  haragja  közt. 
Hogy  kergeté  hiába,  megragadt 
Szilaj  kezével  egy  nagy  üstököst, 

S  rádobta. . .   épen  szívemen  talált. 
Képzelhető,  mint  fájt  e  seb  nekem  ; 
De  úgy  még  sem  fájt,  mint  az,  amit  vert 
Bennem  halálom,  legszebb  örömemi 

(Pest.) 

NEM  HÁBORÍTOM-E  NYUGALMAD  . 

Nem  háborítom-e  nyugalmad, 
Elásott  kincse  életemnek! 
Ha  szívem  árva  gyermekével, 
A  halvány  arcú  szenvedéssel 
Hozzád  gyakorta  kijö vendek? 

Nem  fog  zajt  ütni  érkezésem, 
Sírhalmod  mellé  halkan  lépek  : 
Csak  csókomat  teszem  fej  fádra, 
—  Azt  is  lemossa  könnyem  árja,  — 
És  ekkor  ismét  haza  térek. 
(Pest.1 


TERMÉSZET!  MÉG  TE  IS 
GÚNYOLÓDOL? 

Természet!  még  te  is  gúnyolódol? . . 
Amióta  őt  eltemetők  : 
Tél  havának  kellő  közepette 
Olyan  tavasziak  az  idők. 

Semmi  jég  a  sima  Dunavízen, 
Semmi  hó  a  Szentgellérthegyen. .  . 
Csakhogy  testem  és  lelkem  szemében 
Mentül  sértőbb  ellentét  legyen. 

Mért  nem  keltek  bőszült  háborúra? 
Mit  alusztok?  lusta  elemek! 
Éjszak  vésze,  te  prédaüző  sas. 
Szárnyaid  mért  nem  süvítenek? 

Mért  nem  hajtod  a  felhőt  az  égen? 
Mint  vadász  a  sebzett  madarat ; 
Hadd  hullatná  szét  hópillangóit, 
Mint  ama  madár  a  tollakat. 

Ezt  szeretném,  kedvem  ebben  tehiék, 
Ügy  láthatni  a  természetet, 
Mint  szivem  van,  mely  szép  Persiából 
Vad  Szibériává  vetkezett.  — 

Oh  de  hátha  e  meleg  verőfény 
A  természetnek  nem  gúnyja?  nem! 
Sőt  részvéte  :  csak  azért  nincsen  tél, 
Hogy  ne  fázzék  ott  kinn  kedvesem. 

(Pest.) 


MIÉRT  TEKINTESZ  BE  SZOBÁMBA 

Miért  tekintesz  be  szobámba? 
Kíváncsi  hold! 

Nem  úgy  foly  már  itt  a  világ,  mint 
Hajdanta  folyt. 

Egykor  ha  pillantásod  hozzám 

Betévedett  : 

Látád  a  szívben  meg  nem  férő 

Lángéletet. 

Bú,  kedv  között  élet-halálra 
Látál  csatát, 

De  győzedelmeskedni  a  bút 
Nem  láthatád. 

Ez  akkor  volt,  —  ha  megtekinted 

Most  arcomat, 

Azt  vélheted :  tükörben  látod 

Tenmagadat. 

Hideg  vagyok  és  szótalan,  mint, 
—  Ahonnan  jő 

E  hidegsée^em,  szótlanságom,  — 
A  temető. 

(Pest.) 


LÁTTAM  KÉT  HOSSZÚ  NAP 


Láttam  két  hosszú  nap 
Hideg  tetemidet, 
A  szótlan  ajakat, 
A  becsukott  szemet ; 

Csókoltam  homlokod 
Letarlott  édenét, 
—  Ez  első  csókom  volt, 
S  te  ezt  sem  érezéd! 

Csókoltam  rombadőlt 
Oltárom,  homlokod  ; 
És  e  csókban  hideg 
Lelkem  reá  fagyott ; 

Csókoltam  szemfedőd, 
E  dönthetlen  határt. 
Mit  túl  nem  léphetek, 
Mely  mennyemből  kizárt. 


Láttam  koporsódnál 
A  fáklyák  lángjait. 
És  a  gyászszekeret, 
Mely  temetőbe  vitt  ; 

Ott  voltam  magam  is, 
Haliám,  amint  a  hant, 
Az  ásók  éliről 
Tompán  reád  zuhant .  . . 

Mindent,  mindent  tudok  I 
És  mégsem  hihetem  ; 
Mindez  nem  álom-e? 
Kétkedve  kérdezem. 

És  hozzátok  megyek, 
S  tekintek  szerteszét  : 
Nem  látom-e  szemed 
Tündökletes  egét? 

Nem  látom,  mindenütt 
Hiába  keresem, 
És  hazatérek  és 
Sírok  keservesen. 
(Pest.) 

HOL  VAGY  TE..  RÉGI  KEDVEM? 

Hol  vagy  te,  régi  kedvem?  Játékszered  volt  szívem, 

Te  pajkos,  vad  fiú!  Hová  nem  hordozád ! 

Fölváltva  lyánytestvéred,  Nyílként  rohanva,  vitted 

A  szótlan,  méla  bú.  A  nagyvilágon  át. 

Míg  végre  megbotlottál 
Egy  sírhalom  fölött, 
S  estedben  a  játékszer, 
Szívem,  kettétörött. 
(Pest.) 

LE  AZ  ÉGRŐL  HULL  A  CSILLAG  .  .  . 

Le  az  égről  hull  a  csillag  ; 
Szemeimből  könnyek  hullnak. 

Nem  tudom,  mért  hull  a  csillag? 
Könnyeim  halottért  hullnak. 

Csak  hull,  csak  hull  könnj'  és  csillag; 
Egyre  hullnak,  még  sem  fogynak. 
(Pest.) 

MI  VOLNA  KÜLÖNÖS  AZON  .  .  . 

Mi  volna  különös  azon. 
Ha  néha  elmosolyodom 
Vidám,  tréfás  beszéd  felett? 
Felhős  ég  is  mutat  derűt  .  .  . 
Csakhogy,  midőn  a  nap  kisüt, 
A  felhő  keble  megreped. 
(Pest.) 

Ó,  A  KEDVES  DRÁGA  KIS  LEÁNY 

Ö,  a  kedves,  drága  kis  leány, 
0  s  az  élet  lakták  szívemet ; 
Mint  repkény  a  iákat,  a  remény 
Átszőve  e  tündérteremet. 

Kis  leánykám  elment  .  .  .  elvivék  .  .  . 
Most  alant  a  mély  házban  lakik, 
Melynek  egyszer  elzárt  ajtaja 
Meg  nem  nyíl  az  ítéletnapig. 

S  a  leánnyal  elment  életem  .  .  . 
Kikísérte  .  .  .  odakinn  maradt, 
S  elfoglalni  régi  lakhelyét 
Nincsen  benne  semmi  akarat. 

így  lett  szívem  csöndes  és  üres. 
Egy  elpusztult  ház,  bús,  laktalan  ; 
Rajt'  az  árva  repkény,  a  remény. 
Leng  sóhaj  tásim  fuvalmiban  ; 

S  mert  a  földön  ápolója  nincs. 
Feltörekszik,  fel  az  ég  felé  .  .  . 
Oh,  csak  a  rontó  kételkedés 
Sarját  mindig  el  ne  metszené!  — 

S  ki  lesz  új  lakó  szivemben,  mely 
Nem  sokára  végkép  romban  áll? 
Legfölebb  is  egy  vén  remete, 
És  ez  a  remete  a  halál. 
(Pest.) 

ÁLLTAM  SÍRHALMA  MELLETT  . 

Álltam  sírhalma  mellett 
Keresztbe  font  kezekkel .  .  . 
Mozdulatlan  szoborként  .  .  . 
A  dombra  szögzött  szemmel. 

Áll  a  hajós  a  parton 
S  a  tengeren  tekint  szét, 
Mely  koldussá  tévé,  mely 
Elvette  minden  kincsét. 

(Pest.) 

HAZUGSÁG,  AMIT  .  .  . 

Hazugság,  amit  annyiszor  hallottam. 
Hogy  ölni  képes  a  nagy  fájdalom. 
Különben  már  rég  nem  volnál  magadban, 
Veled  fekünném,  édes  angyalom! 
A  fájdalom  nem  éles  fejsze,  melynek 
Csapásától  az  élet  fája  dől... 
A  fájdalom  féreg,  mely  lassan,  lassan, 
De  nem  fáradva,  folyvást  rág  belől. 
(Pest.) 

BARÁTIM,  CSAK  VIGASZTALÁSSAL  . 

Barátim,  csak  vigasztalással 
Ne  szomorítanátok  engem! 
A  bú  egyetlen  kincs,  amelyet 
A  szerelemtől  örököltem  ; 

S  e  kincset  híven  őrzi  szívem, 
(Mert  a  szív  üresen  nem  állhat. 
Kell,  hogy  legyen  mindig  lakója. 
Akár  öröm,  akár  búbánat ;) 

E  kincset  el  nem  tékozolnám 
A  föld  minden  gyönyöreért  sem. 
Minden  darabja  dallá  olvad 
Lelkemnek  titkos  műhelyében. 

S  minden  dal  kő  egy  épülethez, 
Mely  a  felhőket  érni  fogja  ; 
E  büszke,  fényes  épület  lesz 
Kedves  halottam  Pantheonja. 
(Pest.) 

JÖJ.  TAVASZ,  JÖJ!  .  .  . 

«Jőj ,  tavasz,  jőj !»  —  gondolám  az  ősszel,  - 
« Várlak,  mert  boldogságommal  jősz  el 
Kinn  falun  lesz  ifjú  szép  galambom, 
És  szabad  lesz  őt  meglátogatnom  ; 
S  hogyha  tőle  száz  mérföldre  lennék, 
Száz  mérföldről  is  hozzája  mennék. 
Ha  jön  a  nap  hajnal-ölelésre. 
Ha  megy  a  nap  éj -fölébresztésre, 
És  a  hold,  a  zultán,  ha  belépe, 
Csillaglyányos  gazdag  háremébe  : 
Én  galambom  hü  árnyéka  leszek. 
Követője  minden  lépésének, 
Míg  szerelme,  mint  tavasz!  virágod 
Melegülő  keblén  kicsirázott. 
És  amíg  ő  e  virágot  szűzi 
Pirulással  én  szivemre  tűzi ; 
S  mért  ne  tűzné?  s  lehetetlenség-e? 
Hogy  menyasszonycsók  leend  a  vége. 
Jőj,  tavasznak  illatos  füzére! 
Tegyelek  föl  jegyesem  fejére.». . . 


Jőj,  tavasznak  illatos  füzére! 
Tegyelek  föl  sírja  keresztjére. 
(Pest.) 


BE  SZOMORÚ  AZ  ÉLET  ÉN  NEKEM 

Be  szomorú  az  élet  én  nekem, 
Mióta  eltemették  kedvesem! 
Csak  úgy  lézengek,  mint  az  ősz  virága, 
Mely  minden  szellő  érkezésivel 
Egy-egy  megszáradt  szirmot  hullat  el, 
S  mely  csüggedt  fővel  kimúlását  várja. 

A  fájdalom  gyakorta  megrohan, 
Mint  éhező  vad,  mérgesszilajan, 
S  éles  körmét  szivembe  vágja  mélyen. 
Kiáltok  a  sors  ellen  átkokat, 
Amelv  az  embernek  mennyet  mutat. 
Hanem  megtiltja,  hogy  belé  ne  lépjen. 

Legtöbbször  csöndes,  néma  bánatom  ; 
Élek?  nem  élek?  szinte  nem  tudom  . 
Jön  és  megszólít  egy-két  jó  barátom  ; 
Beszédeikre  ritkán  felelek, 
örültem  egykor,  hogyha  jöttének, 
Most,  hogyha  mennek,  szivesebben  látom. 

Gyakran  bolyongok  föl  s  le  céltalan. 
Bolyongok,  míg  —  azt  sem  tudom,  hogyan 
A  drága  kis  lány  sírhalmához  érek. 
Édes  remény  tart  ottan  engemet ; 
Remélem,  hogy  majd  szívem  megreped... 
Mért  csalnak  mindig,  mindig  a  remények  I 
(Pest.) 

PANASZKODÁM  HÁT?  .  .  . 

Panaszkodám  hát?  elpanaszolám 
Szivem  baját,  búját  az  embereknek? 
Miként,  ha  ujját  megmetszé,  a  gyermek 
Panaszkodik...  szégyen,  szégyen  reám! 

S  volt  a  panasz  végtére  is  miért? 
Hisz  a  keservét  mutató  kebelnek 
Vagy  szánalommal  vagy  gúnnyal  fizetnek, 
S  egyik  sem  kell.. .egyik,  mint  másik  sért. 

Vagy  elmondhattam  szóval  sorsomat? 
Elmondhatnám?  mi  az  :  midőn  a  lélek. 
Sírhalma  mellett  porló  kedvesének, 
Egy  kínba  fúló  életet  sirat. 


156 


És  én  mégis,  mégis  panaszkodám 
Kislelküen,  gyáván  az  embereknek. 
Miként,  ha  ujját  megmetszé,  a  gyermek 
Panaszkodik...   szégyen,  szégyen  reám! 

De  többé,,  többé  nem  panaszkodom, 
Bűvös  szigetté  fog  változni  keblem  ; 
Honnan  ki  nem  fog  út  vezetni,  melyben 
Elátkozottan  él  a  fájdalom. 

(Pest.) 

HATALMAS  ORVOS  AZ  IDÖ  .  .  . 

Hatalmas  orvos  az  idő  ;  előbb-utóbb 

Minden  sebet  befog. 

Bármennyit  szenvedek  :  ez  orvos  által  majd 

Én  is  meggyógyulok. 

A  bú,  mely  most  sötét  felhők  villámtüze, 

Lesz  nyájas  hold  sugara. 

Mely  tündökölni  száll  szelíd  emlékzetem 

Moraj  talán  tavára. 

És  fon  talán  a  sors  nem  fáradó  keze 

Egy  rózsás  kötelet, 

Mely  összefűzi  majd  az  életvágyat  és 

Fölépült  szívemet. 

Ekkor,  gondolható,  a  könnyek  és  a  szók 

Mi  keserűk  lehetnek. 

Melyekkel  a  tört  szív  örökre  búcsút  mond 

Remény-  vagy  élvezetnek. 

Azért  szeretném  most,  midőn  hűlt  kebelem 

Vágy-  s  kívánságtalan, 

Azért  szeretném  most,  ha  elmennék  oda, 

Ahol  Etelka  van. 

öleld  fel,  oh  halál,  kifáradt  éltemet. 

És  tedd  a  temetőbe. 

Mint  keblén  elszunnyadt  magzatját  a  szülő 

Leteszi  bölcsejébe. 

És  hogyha  meghalok,  óhajtásom  csak  egy, 
Barátim,  tőletek  : 

Hogy  engem  amellé  a  kedves  kis  leány 
Mellé  temessetek. 

Mik  voltak  álmaink,  majd  minden  éjfelén 
Elmondjuk  ott  egymásnak, 
S  egyszerre  indulunk,  ha  ébresztő  szava 
Zeng  a  föltámadásnak. 
(Pest.) 


JÁTSZIK  ÖREG  FÖLDÜNK 

Játszik  öreg  földünk 
Fiatal  sugarával  a  napnak  ; 
Pajkos  enyelgés  közt 
Egymásnak  csókokat  adnak. 

A  Duna  hullámin. 
Bércén,  völg3'én  a  vidéknek, 
Tornj'okon,  ablakokon, 
Mindenhol  csókjaik  égnek. 

Oly  jó  kedvű  a  nap 
Jöttén,  jó  kedvű  lementén  : 
Mintha  nem  is  látná 
Sírhalmodat,  édes  Etelkém! 
(Pest.) 


KÉKET  MUTATNAK  MÉG  .  . 

Kéket  mutatnak  még  a  távol  erdő 
Virító  fáin  a  zöld  levelek? 
Tajtékzik  még  a  Duna,  mint  szilaj  mén! 
Ha  vakmerő  harcosként  rajt'   teremvén. 
Kergetni  kezdi  őt  a  fergeteg. 

Pirul  a  szép  menyasszony  még,  a  hajnal? 
Ha  vőlegényét  várja,  a  napot ; 
S  harmatkönyüket  sír  még  a  bús  özvegy. 
Az  éj?  midőn  a  csillagokhoz  fölmegy, 
És  látja  a  sok  árva  magzatot. 

Megmérhetetlen  látköröm  volt  egykor. 
Hanem  most  már  nem  látom  ezeket : 
Az  a  kis  domb,  mely  kedvesem  takarja. 
Rám  nézve  kél  átláthatlan  magasra, 
S  elrejt  előlem  földet  és  eget. 
(Pest.) 

HA  ÉLETÉBEN  .  .  . 

Ha  életében  nem  szerettem  volna 
A  szőke  fürtök  kedves  gyermekét : 
övé  leendett  életem,  szerelmem. 
Midőn  halotti  ágyon  feküvék. 

Mi  szép,  mi  szép  volt  a  halotti  ágyon! 
Mint  hajnalban,  ha  fényes  hattyú  száll, 
Mint  tiszta  hó  a  téh  rózsaszálon  : 
Lengett  fölötte  a  fehér  halál. 
(Pest.) 

E  SZOBÁBAN  KÜZKÖDÖTT .  .  . 

E  szobában  küzködött  az 

Élet  és  halál  fölötte. 

Míg  az  élet 

öt,  a  szépet, 

Öt,  a  kedvest,  elvesztette. 

E  szobában  siratám  őt 

Könnyeimnek  tengerével ; 

—  Szenvedésem 

Awagy  létem 

E  tenger  mért  nem  nyélé  el!  — 

E  szobában  lesz  lakásom  ; 

Édes  kín  lesz  laknom  itten, 

Itten  laknom, 

öt  láthatnom 

Mindig  éber  emiékimben. 

Egy  kivánatom  leszen,  ha 
E  szobából  el  kell  menni ; 
Az,  hogy  engem 
Akkor  innen 

Szent  Mihály  lova  vigyen  ki. 
(Pest.) 

A  HÓ,  A  HOLT  FÖLD  TÉLI 
SZEMFEDŐJE. 

A  hó,  a  holt  föld  téli  szemfedője, 

Az  éjen  át 

A  temetőre 

Leszállt. 

A  nap 

Hideg  sugara 

Néz  komoran 

Le  a  halottak  puszta  országára. 

Nem  enged  a  hó  a  nagy  temetőben, 
Csak  egyedül 
Etelka  sírja 
Körül ; 
De  itt 

Sem  a  napfénytől, 
Hanem  szemem. 

Síró  szememnek  szakadó  könnyétől, 
(Pest.) 

MIDŐN  NAGYON  BÁNT .  .  . 

Midőn  nagyon  bánt  a  vad  fájdalom, 
A  várost,  a  világot  elhagj^om, 
S  oda  megyek  ki,  hol  az  emberek 
Napestig  mélyen  alva  fekszenek, 
De  ha  az  óra  éj  felére  jár, 
S  felhők  közt  búsong  sárga  holdsugár 
A  szendergőknek  álma  megszakad, 
S  elhagyják  mély,  sötét  tankhajókat, 
S  fehér  ruhában  járnak  tétova. 
Míg  hajnalt  hirdet  a  kakas  szava. 
Ide  megyek  a  temetőbe  én, 
Fájdalmaimnak  vészes  éjjelén, 
S  ha  itten,  drága  sírhalmom  felett 
Könyüimnek  forrása  megered. 
És  a  könyíikhöz  sóhajom  vegyül : 
Fájdalmam  lassacskán  lecsendesiil. 


Akkor  leszek  ám  még  majd  csendesen, 
Ha  melléd  fekszem,  édes  kedvesem! 

(Pest.) 

TIZENKETTŐT  ÜTÖTT  AZ  ŐRA  .  .  . 

Tizenkettőt  ütött  az  óra, 

Fölébredek  a  harangszóra. 

És  ím  sötét  szobámban  egy 

Fehér  alak 

Föl  és  le  megy.  .  . 

Te  vagy,  te  vagy,  kit  annyit  vártalak, 

Te  vagy,  boldogságom  fájának 

Idő  előtt  lehullt  gyümölcse! 

Jer,  karjaim  kitárva  állnak, 

S  kész  ajkam,  hogy  csókját  ajkadra  hintse. 

Jer,  elröpült  kedves  galambom ! . . . 

De  szólt  a  lyányka  halk,  fájdalmas  hangon 

«Megállj .  megállj !  előbb  megkeresem 

Elvesztett  életem  ; 

Lásd,  élet  nélkül  ott  a  sírban 

Fekünni  olyan  szomorú  dolog  : 

Ott  oly  sötét  és  oly  hideg  van.  . . 

Én  újra  élni  akarok  ; 

Megkeresem 

Elvesztett  életem. 

Nincs  nálad? 

Add  vissza,  kérlek,  hogyha  megtaláltad.* 

Oh  nincs  az  nálam, 

Meg  nem  találtam, 

Meg  nem  találtam  drága  életed  ; 

De  hogyha  az  enyém  kell :  íme  vedd ! . . . 

S  átadni  akarám 

Tulajdon  éltem, 

De  már  a  látomány 

Eltűnt  az  éjben. 

(Pest.) 


ANYÁM,  ANYÁM  .  .  . 

Anyám,  anyám,  oh 

Legjobb  s  legboldogtalanabb  anya! 

Nincs  hát  reményed. 

Mit  a  fösvény  való  beváltana? 

Kiküldözéd,  mint 

Galambját  Noé,  a  reményeket : 

De  teljesülés 

Zöld  ágával  meg  egy  sem  érkezett. 

Végső  reményed  : 

Ha  majd  halálod  meg  fog  hűteni, 

Fölmelegítnek 

Még  egyszer  gyermeked  hő  könnyei. 

Petőfi  Sándor  munkái.  I.  I 

Szegény  anyám  te! 
Ez  a  vigasztalás  sem  jut  neked  ; 
Elsírta  könnyeit 

Szerelmesének  sírján  gyermeked. 
(Pest.) 

HIÁBA  VÁRLAK  HÁT.  .  . 

Hiába  várlak  hát  ezentúl? 
Megsiratott  szép  gyermekem! 
Meg  nem  jelensz  többé  nekem? 
Mint  eddig  gyakran  megjelentél 
Szobámban  csöndes  éjeken. 

El  jő  az  éj,  eljő  az  éjfél ; 
Mi  haszna  jő?  nem  jő  veled. 
Kem  látom  lengő  szellemed, 
S  remén\'em  eltörött  szárnyával 
Födöm  be  bágyadt  szememet. 

Hová  levél?  miért  maradsz  el? 
örökre  kedves  szép  leány! 
HeiA'adt  orcám  ijeszt  talán? 
Ke  félj,  ne  félj  hervadt  orcámtól : 
Érted  levek  oly  halován}'. 

Oh  jőj  fel  egyszer  még  sírodból. 
Mindennél  drágább  árnyalak! 
Csakhogy  még  egyszer  lássalak  ; 
Aztán  mondd,  hog}'  terhedre  van  búm, 
S  többé  nem  háborítalak. 
(Pest.) 

FÜGG  MÁR  A  LANT.  .  . 

Függ  már  a  lant  megérintetlenűl, 
Mellyel  keservemet  elénekeltem, 
Keservem  érted,  a  sír  börtönének 
örök  rabjává  záratott  szerelmem. 

Ott  függ  a  lant  megérintetlenül, 
S  ha  megpendül  a  méla  nyugalomban  : 
Az  nem  az  összes  hangszemek  zenéje, 
Egy-egy  húr  hangja  csak,  mely  ketté  pattan. 
(Pest.) 

MI  BÜVÖS-BÁJOS  HANG  .  .  . 

Mi  bűvös-bájos  hang? 

Völg^'ben  csendült  meg  ünnep-est  harangja? 
Mely  a  buzgó  falut 
Imádkozásra  szentegj^házba  v. inja; 
Vagy  lelkem  almiban 
Cseng  édesbús  emléke  a  lyám^kának? 
Ki  szép  és  iíjú  volt 
S  kinek  sírjára  könnyeim  folyának. 
(Eperjes.) 

MESSZE  VÁNDOROLTAM  .  .  . 

Messze  vándoroltam,  elhunyt  édes  lelkem, 
De  mindig,  mindenütt,  ahol  jártam-keltem, 
Bánatos  emléked,  mint  egy  sötét  fátyol 
Húzódott  utánam  sirodnak  halmától. 

Visszajöttem  hozzád.  Csókot  nem  adhattam 
Nyájas  idvezletül :  mélyen  vagy  alattam. 
Lehajtom  fejemet  árvafüz  módjára. 
Nem  lágy  kebeledre,  de  kemény  fej  fádra. 

Játszanak  ujjaim,  nem  szőke  hajaddal. 
Tán  már  hamvaidból  sarjadt  fűszálakkal ; 
És  hallok  suttogást,  nem  kedves  ajkadét. 
Hallom  suttogni  csak  a  temető  szelét. 

Ekképen  merengek  sírod  csendes  halmán, 
A  lefolyt  időre  nyugodtan  gondolván. 
Nyugodt  már  kebelem.  Fájdalmam  szélvésze 
Kitombolt,  elzúgott,  megszűnt.  eien\'eszt 

Alvó  tenger  a  múlt.  Halálod  a  kőszirt, 
Amelyen  reményim  sajkája  kettétört, 
Ez  a  durva  kőszirt  most  már  olyan  szépen 
Áll  a  latkor  végén  a  kék  messzeségben  ; 

És  állani  fog  az  szemem  előtt  váltig. 
Szívemen  lesz  képed,  Etelkém,  halálig! 
Függni  fog  szivemen  képed,  mint  domború 
Sirodnak  fej  fáján  e  hervadt  koszorú. 
(Pest.) 

VAHOT  SÁNDORHOZ. 


Szent  a  költő  lantja, 
A  föld  működését 
Csillagtáborából 
Őrszemekkel  néző 
Isten  adománya  ; 
Ö  beszél  a  rezgő 
Húrok  énekében, 
Majd  vigasztalólag. 
Majd  pedig  fenyítve. 
Mint  a  nép  erénye 
Elvetett  magvából 
Vagy  konkolyt  arat,  vagy 
Tántorodva  lép  a 
Nemesebb  törekvés 
Tiszta  ösvényéről 
A  lealjasúlás 
Iszapos  gödrébe. 
Szent  a  költő  lantja. 
És  nekem  nagyon  fájt 
Látnom,  hogy  van  olyan. 
És  hogy  nem  kevés  van. 
Aki  e  szentséghez 
Nem  fél  vakmerően 
Nyúlni  szennyes  ujjal, 
S  hogy  csak  fényes  álarc 


Sok  költő  beszéde, 
Mely  sötét  szivének 
Foltjait  takarja. 
Szebb  örömeimnek 
Napja  volt  azon  nap, 
Melyben  a  te  kebled 
Rejtekébe  láttam, 
S  láthatám,  hogy  benned 
Egy  a  költő  s  ember. 
Hogy  dalod  s  dalodnak 
Kútforrása,  szíved, 
Tiszta  egyaránt,  mint 
A  nap  és  sugara. 
Bizalommal  adtam 
Kezemet  baráti 
Szorításra  és  te 
Vissza  nem  taszítád  ; 
S  ha  Etelke  meghűlt 
Szíve  ott  alant  nem 
Porlanék  a  sírnak 
Hold-  és  csillagtalan 
Éjjelében  :  ah,  ugy 
Tán  nemcsak  barátod 
Lettem  volna  egykor. 
Megtörtént ...  a  multat 

A  jelen  keserve, 
A  jelen  siralma 
Vissza  nem  teremti. 
Enyhítsd  legalább  te, 
Enyhítsd  a  barátság 
Balzsamolaj  ával 
Veszteségem  seb j ét, 
És  ne  bánd,  ha  olykor 
Elmerengve  csüggök 
Bámuló  szemekkel 
Hitvesednek  arcán. 
Oh  ne  bánd,  barátom! 
Hamvadó  testvére, 
A  szegény  Etelke 

(Pest 


Elvesztett  vonásit 
Keresem  csak  ottan  ; 
S  ha  lelek  közülök 
Bárminő  kévést  is : 
A  remények  eldőlt 
Tündércsarnokából 
Szent  ereklyeképen 
Tartom  emiékimnek 
Drága  kincstárában, 
S  őrzöm  a  felejtés 
Eltörlő  kezétől, 
Mint  a  megfagyástól 
Őrzi  a  világot 
A  meleg  verőfény. 


A  TORONYBAN  DELET 
HARANGOZNAK .  .  . 

A  toronyban  delet  harangoznak, 
A  fejem'  tetejére  süt  a  nap. 
Hejh,  ha  olyan  közel  volna  sírom. 
Mint  amilyen  rövid  az  árnyékom. 

Kihozta  az  ebédet  a  gyerek  ; 
Amint  látom  egy  kis  bort  is  küldtek, 
Be  savanyú  l..."  de  csak  kiürítem, 
Hiszen  még  savanyúbb  az  életem. 

Élet,  élet,  áldástalan  élet! 
Számadásod  velem  mikor  végzed? 
Mikor  mondod  :  menj  isten  hírével, 
Porladozzál  porló  szeretőddel! 
(Pest.) 

ÍGY  IS  JÓ. 

Megkopott  a  mentém  préme, 
A  sarkantyúm  rozsdás,  görbe, 
Nincs  a  kucsmám  félrecsapva. 
Nincs  a  bajszom  kipödörve. 

így  is  jó  ily  bús  legénynek. 
Akit  elhagyott  rózsája. 
És  lement  a  földbe  mélyen, 
Hogy  ne  is  nézhessek  rája. 
(Pest.) 


HIR. 

Mi  hát  az  a  hír,  a  költőnek  híre.? 
Hogy  annyi  a  bolondja  és  irigye? 
Van-e,  van-e,  ki  nem  sovárg  utána? 
Van-e,  van-e,  kinek  az  nem  bálványa? 
S  méltán!  a  hír  fönséges  terebély  fa, 
Királyi  széknél  pompásabb  árnyéka, 
Zöld  ágait  ki  századokra  nyújtja. 
Rontó  enyészet  vésze  nem  fog  rajta, 
S  hozzá  magzatjai  a  késő  világnak 
Zarándokolni  áhítattal  járnak. 
Oh  szép,  oh  szép  a  hír  borostyánfája! 
Nem  is  csoda,  ha  hervadás  nem  bántja. 
Hiszen  tövét  a  meggyilkolt  boldogság 
Kiontott  vére  és  könnyűi  mossák. 
(Pest.) 

ELFOJTOTT  KÖNNYEK. 

Ügy  sírhatnék ! .  . .  megbántott  valami. 
Nagyon  megbántott,  mondhatatlanul. 
És  a  felhővel  a  lélek  rokon  : 
Megkönnyebbííl,  midőn  esője  hull. 

De  én  nem  sírok,  nem  sziveihetem, 
Megfogadám,  hogy  többé  nem  sirok. 
El,  könnyek ! . . .  szívem  úgy  is  oly  üres, 
Megfértek  benne,  oda  folyjatok. 
(Pest.) 

A  VILÁG  ÉS  ÉN. 

Megvetésem  és  utálatomnak 
Hitvány  tárgya,  ember  a  neved, 
A  termeszét  söpredéke  vagy  te, 
S  nem  király  a  természet  felett, 
A  teremtés  legutósó  napján 
Alkotott  az  isten  tégedet, 
Elfáradt  már  ekkor  a  munkában, 
S  így  jelessé  nem  teremthetett. 

Szeretélek  téged  egykor,  s  szívem 
Veled  hü  szövetséget  köte, 
Megvetésem  és  utálatom  lett 
E  szövetség  kettős  gyermeke  ; 
Jól  ismerlek,  te  érdemelsz  mást, 
Nem,  mint  meg\^etést  s  utálatot.  .  . 
Szolgazsarnok!  vagy  nyalod  más  talpat, 
Avvagy  talpad  mással  nyalatod. 

S  azt  hiszed  tán,  te  nyomorú  pára! 
Mint  te,  én  is  olyan  rab  vagyok? 
Azt  hiszed,  hogy  én  dicséretedre 
Vagy  gyalázatodra  hallgatok? 
Azt 'hiszed,  hogy  tettben  és  írásban 
Engem  aggódásnak  férge  rág. 
És  szorongva  kérdezem  magamban  : 
Mit  fog  erre  szóhii  a  világ? 

Hidd,  ha  jónak  látod,  ámde  tudd  meg  : 
Én  nem  függök  tőled  semmiben, 
Amily  utat  választott  magának 
Lelkem,  rajta  egyenest  megyén. 

És  ha  tetszik  engem  fölemelned, 
Ám  emelj  föl,  mint  bálványodat ; 
Ha  fölültetsz  fejed  tetejére. 
Majd  kirúgom  szolgafogadat! 
(Pest.) 

KÖLTŐ  LENNI  VAGY   NEM  LENNL 

Légy  átkozott,  te  átkos  pillanat, 

Melyben     fogantatám, 

S  te,  melyben  kínnal  a  kín  emberének, 

Költőnek  szült  anyám! 

Oh  költészet,  te  a 

Gyanúttalan  szív  csalfa  pókhálója, 

És  azután  foglyodnak 

Oly  irgalomtalan  fojtogatója! 

Véremből  már  te  oly  sokat  szivál. 

Mérges  fulánku  pók! 

De  szálaid  bármilyetén  kuszáltak. 

Még  elszaggathatok. 

Letépem  azokat. 

Bármint  keresztülszőtték-fonták  szívem, 

S  ha  összenőttenek  már  : 

Ugy  velők  együtt  szívem  is  kitépem! 

De  véremből  e  gyilkos  férget  én 

Többé  nem  hizlalom, 

Ugy  is  mi  lenne  a  kiszívott,  elfolyt 

Vérért  a  jutalom? 

Dicsőség  legfölebb, 

Ez  a  szem  fényét  elvakító  semmi ; 

És  még  az  is  nagy  kérdés  : 

E  semmi  is  fog-e  jutalmam  lenni? 

Széles  folyódon  úszom  ezután, 

Oh  mindennapiság! 

Ballagsz  velem  majd,  és  csendes  folyásod 

Sziklák  közé  nem  vág. 

Nem  lesz  hírem,  nevem. 

Tán  a  boldogság  karjai  sem  várnak, 

De  lesz  még  is  nyugalmam, 

S  a  nyugalom  fele  a  boldogságnak. 

És  elnémuljak  mindörökre  hát? 

Egy  hangszer  életem  ; 

E  hangszer  ép  még,  s  azt,  mint  elromlottat 

A  szögre  föltegyem? 

Hallgasson  örömem? 

Ne  légyen  hangja  többé  fájdalmamnak? 

Hallgathat-e  a  tenger, 

Midőn  huUámin  szélvészek  rohannak? 

Nem,  költészet,  nem  hagylak  el  soha. 
Mert  nem  hagyhatlak  el! 
Táplálni  foglak  a  gyötört  kebelnek 
Legforróbb  vérivel. 
Nem  bánom  :  tépj,  eméssz, 
Másoktól  meghallgattatást  sem  várok, 
Azért  éneklek,  költők, 
Mig  végső  csepp  vérem  ki  nem  szivárog! 
(Pest.) 

SZERELEMVÁGY. 

Szeretnék  már  szeretni  újólag... 
Mit  ér  a  kert,  ha  rózsát  nem  terem? 
Ha  szerelemmel  nem  diszeskedik, 
Mit  ér  az  élet,  ifjúság  nekem? 

Szerettem  én  s  csak  búját  érezem 
A  szerelemnek  mind  ez  ideig, 
S  e  bú  mindennél  édesebb  vala, 
Mire  szivem  csak  emlékezhetik. 

Oh  istenem,  ha  gyötrelmében  is 
Ily  boldogító  már  a  szerelem  : 
Hát  akkor  még  minő  lehet,  ha  a 
Szívben  szelíd  mosolygással  pihen! 

Lelkem  bolyongó,  hontalan  madár, 
Keresve  száll :  fészkét  hol  rakja  meg? 
Hol  a  leányszív,  amely  megnyílik 
Tanyát  óhajtó  érzeményinek ? 

De  bár  szeretni  vágynék  újólag, 
A  holt  leánykát  nem  feledtem  el.  . . 
A  hegytetőn  még  ül  a  téli  hó, 
Midőn  tövében  már  virág  fesel. 

(Pest.) 

GYORS  A  MADÁR,  GYORS  A  SZÉLVÉSZ 

Gyors  a  madár,  gyors  a  szélvész. 
Gyors  a  villám  ; 
Hanem  az  alföldi  betyár 
Még  gyorsabb  ám! 

Ma  ő  kelme  csikót  szerez 
Kecskeméten. 

Szentmártonnál  az  nap  át  is 
Megy  a  réven. 

Holnap  a  csikót  eladja 

Fehérváron, 

Eladja,  még  újat  is  lop 

E  vásáron. 

Holnapután  már  valahol 

Becskereken 

Lovagol  egy  karcsú  fakón  : 

A  deresen. 

(Pest.) 

PIROSLIK  A  KECSKERÁGÓ  .  .  . 

Piroslik  a  kecskerágó 
Szőlő  árka  mellett. 
Az  árokban  tehéncsordás 
Kutyája  megellett. 

Tehéncsordás,  vízbe  ne  hányd 
A  kutyakölykeket ! 
Tudod-e,  hogy  sok  legénynek 
Tetszik  feleséged? 

Alattomban  környékezik 
Házad  a  legények  ; 
Uszítsd  rajok  a  kutyákat, 
Majd  mikor  felnőnek. 
(Pest.) 


KICSAPOTT  A  FOLYÓ  .  .  . 

Kicsapott  a  folyó  Magam  egy  halomról 

Vízben  úszik  a  táj.  Nézek  át  a  vizén  ; 

Túl  a  vizén  lakol,  A  vizén  keresztül 

Édes  rózsám,  ne  várj.  Galamb  száll  sebesen. 

Elvitte  az  árvíz  Nem  is  tudom  ugyan  : 

A  töltést,  a  hidat ;  Galamb-e  igazán. 

Amott  megy  a  hídból  Ami  ott  száll. . .  vagy  slt. 

Az  utosó  darab.  Én  sóhajtásom  tán? 
(Pest.) 


PEST. 

Hiába,  Pest  csak  Pest,  tagadhatatlan! 
S  én  Pestnek  mindig  jó  barátja  voltam. 
És  ahol  csak  kell,  hát  pártját  fogom. 
Volt  itt  nekem  sok  kellemes  napom. 
Kivált  h'  az  utcán  kóborolhatok  : 
Az  angyaloknál  boldogabb  vagyok. 
Egy  óriáskígyó  bámészkodásom, 
Végighúzódik  a  nép   sokaságon. 
S  aztán  itt  minden  olyan  érdekes, 
A  szív  örömében  csak  ugy  repes. 
A  vargainasok  pofozkodása, 
A  bérkocsiknak  embergázolása, 

A  zsebmetszők,  a  pörölő  kofák 
Az  embert  mind  igen  mulattatják. 
S  azt  kell  még  látni,  hogyha  szép  időben 
Sétára  kél  a  tarka-barka  nőnem  ; 
Mi  szépek  ők,  mi  szépek,  teringette, 
Elől  kifestve  és  hátul  kitömve. 
Hát  ahol  a  dicső  arszlánok  járnak! 
Azt  nevezem  aztán  barom  vásárnak. 
(Pest.) 

ORBÁN. 

Komor,  mogorva  férfiú 

Volt  Orbán, 

Bár  oly  vidám  hajnal  pirult 

Az  orrán. 

De  hisz  mogorva  ép  azért 

Volt  Orbán, 

Mert  oly  vidám  hajnal  pirult 

Az  orrán. 

Oka  egyébiránt  maga 

Volt  Orbán, 

Hogy  oly  vidám  hajnal  pirult 

Az  orrán. 

Temérdek  borfélét  ivott 

Meg  Orbán, 

Vidám  hajnal  azért  pirult 

Az  orrán. 

(Pest.) 


A  SORSHOZ. 

Egyet  mondok,  sors,  kettő  lesz  belőle 
Nekem  csak  egy  leány  szerelmit  add, 
S  érette  én  átengedem  cserébe 
Minden,   de  minden...    adósságomat, 

(Pest.) 

TÉLI  VILÁG. 

Megölte  valaki  magát, 
Az  hozta  ezt  a  rút  idót. 
Fuj  a  szél,  táncol  a  tányér 
A  borbél vmüh elvek  előtt. 
Hol  a  boldogság  mostanában? 
Barátságos  meleg  szobában. 

A  napszámos,    napszámosné 
Tuskót  fűrészel  és  hasít ; 
Daróc  pólyában  gyermekük 
A  szélvésszel  versenyt  visít. 
Hol  a  boldogság  mostanában? 
Barátságos  meleg  szobában. 

Jár  nagy  léptekkel  föl  s  alá 
A  katona  az  őrhelyen. 
És  számlálgatja  lépteit ; 
Kínjában  mást  mit  is  tegyen? 
Hol  a  boldogság  mostanában? 
Barátságos  meleg  szobában. 

A  hosszú  lábú  drótostót 

Kopott  gubáját  cepeU  ; 

Az  orra  érett  paprika, 

A  hidegtől  folynak  könnyei. 

Hol  a  boldogság  mostanában? 

Barátságos  meleg  szobában. 

Barangol  a  vándorszínész 
Egy  falutól  a  másikig  ; 
Meleg  ruhája  nincs  ugyan, 
De  mindazáltal  éhezik. 
Hol  a  boldogság  mostanában? 
Barátságos  meleg  szobában. 

Hát  a  cigány?  .  .  •  vacog  foga 
A  rongyos  sátorok  alatt ; 
Kopogtat  a  szél,  és  bemegy, 
Bár  a  cigány  nem  szól :  szabad ! 
Hol  a  boldogság  mostanában? 
Barátságos  meleg  szobában. 

Megölte  valaki  magát. 
Az  hozta  ezt  a  rút  időt. 
Fuj  a  szél,  táncol  a  tányér 
A  borbélyműhelyek  előtt. 
Hol  a  boldogság  mostanában? 
Barátságos  meleg  szobában. 
(Pest.) 

A  NAP. 

Mi  az  a  nap?  mi  az  a  nap? 
Nem  is  nap  az  tulaj  donkép. 
Ugyan  mi  hát?  .  .  .  hát  semmi  más 
Mint  egy  nagy  szappanbuborék. 
Valami  óriásfiú 
Kifúj  a  reggel  keleten, 
S  szétpattan  este  nyugaton.  — 
És  ez  minden  nap  így  megyén. 
(Pest.) 

MULATSÁG  KÖZBEN. 

Most  már  mulassatok,  kedves  barátim. 
Az  én  mulatságomnak  vége  van  ; 
A  tréfaságok  az  elmés  be.szédek, 
Az  ének,  a  bor,  mind  haszontalan. 

Az  embernek  mért  is  van  gondolat] a? 
Lássátok,  én  olyan  bolond  vagyok  : 
Mikor  legvígabb  a  jelen,  jövőbe 
Ragadnak  rögtön  a  gondolatok. 

Az  a  jövő!  az  a  kegyetlen  szélvész, 
Mely  szétzilál  bennünket,  szerteszét ; 
S  lesz-e  azontúl  még  találkozásunk? 
Vagy  halljuk-e  csak  egymásnak  hirét? 

Igen,  halljuk!  majd  elbeszéli  a  hír  : 
Ez  és  ez  és  ez  nyugszik .  . .  oda  lenn .  .  . 
Haszontalan  história  az  élet! 
Miért  is  van,  vagy  mért  nem  végtelen? 

(Pest.) 


ROSSZ  VERSEIMRŐL. 

Tán  én  nem  tudnék  írni  Időnként  valamicske 

Mindig  jó  verseket?  Ezeknek  is  csak  kell. 

De  szívem  főerénye  S  ők  minden  hulladékot 

Az  emberszeretet.  Gyönyörrel  falnak  fel. 

Valóban ! . . .  már  pedig  ha  Rágódjanak  szegények, 
Mindig  csak  jót  írok.         Csak  élősködjenek! 
Mivé  lennének  úgy  a         Hiszen,  ha  nem  csalódom, 
Szegény  kritikusok?  Tán  ők  is  emberek. 

(Pest. 


EGY  SZÉP  HÖLGY  EMLÉKE. 

Ládámat  tolvajtól  nem  féltem  én, 
Mert  oly  üres,  mint  sok  tudós  feje. 
Szivemben  hordom  kincseim . . .    szivem 
Sok  szép  emlék  kincsével  van  tele. 

Ah,  mon  dieu,  ha  végig  gondolom 
Egy  gőzhajói  utazásomat  : 
Minő  boldogság ! . . .   útitársamúl 
Egy  gyönyörűséges  szép  hölgy  akadt. 

Hölgyek  körűi  én  szégyenlős  vagyok, 
Előbb  tehát  csak  némán  bámulám  ; 
Elszántam  végre  magamat,  mivel 
Oly  nyájasan  pillantgatott  reám. 

Kitudtam  a  beszélgetés  között, 
Hogy  ő  német  színésznő  s  Pestre  mén. . . 
Hohó,  színésznő!  már  kész  a  kaland. 
Háborgó  szívvel  ezt  gondoltam  én. 

S  ebédre  mentünk.  Az  ebédnél  a 
Szép  hölgy  bevágott  vagy  két  itce  bort. 
Hanem  dicséretére  mondhatom  : 
Nem  is  látszott  meg  rajta,  hogy  ivott. 
(Pest.) 

AZOKHOZ  AZ  ÉN  JÓ  PESTI 
PAJTÁSAIMHOZ. 

Hah,  börtönöm  ajtaja  megnyílt, 

—  Nem  börtön-e  a  hivatal?  — 

Csókolgat  a  drága  szabadság 

Édes,  tüzes  ajkaival. 

De  lelkem  hová  lett?  .  .  .  merre,  o  lélek, 

Szárnyad  suhogási  merre  vivének? 

Mi  messze,  mi  messze  röpülsz  már, 

Végetlen  előtted  az  ut  ; 

Hiába  suhhanna  utánad 

A  fecske,  nyomodba  se'  jut. 

El  lelkem  után  a  messze  világba!  .  ,  . 

De  vissza  mi  tart?  szív,  monddsza,  mi  bánta? 

Távozni!  e  gondolat  úgy  fáj, 

Úgy  fáj  nekem  ...  és  mi  okért? 

Volt  itt  szeretőm,  hanem  az  már 

A  sírhalom  éjibe  tért. 

És  nem  vag3^ok  én  már  senki  barátja. 

E  puszta  üres  szót  lelkem  utálja. 

Pajtásaim!  értetek  a  bú; 

Elhagyni,  fiúk,  titeket. 

Ez  fáj  nekem,  ez  szomorít  el. 

Ez  ver  kebelembe  sebet  .  .  . 

De  nem!  mi  vigadtunk  minden  időben, 

így  hát  szomorú  a  búcsú  se  légyen. 

Föl,  cimboraság,  vigalomra, 
S  pogány  legyen  a  vigalom  : 
A  bút  kiürült  poharakkal 
Kegyetlenül  üssük  agyon. 
Hogy,  majd  ha  jön  a  sor  kézszoritásra, 
Öt  könnyre  fakadni  senki  se  lássa! 
(Pest.) 


MI  KEK  AZ  EG! 

Mi  kék 

Az  ég! 

Mi  zöld 

A  föld! 

Zöld  föld  felett,  kék  ég  alatt  a 

Hangos  pacsirta  füt3-örész  ; 

Dalával  a  napot  kicsalta, 

A  nap  rá  gyönyörködve  néz. 

Mi  kék 
Az  ég! 
Mi  zöld 
A  föld! 

Zöld  a  föld,  kék  az  ég,  tavasz  van, 
És  én  oly  sült  bolond  vagyok. 
Hogy  idebenn  a  szűk  szobában 
Kadenciákat  faragok! 
(Eperjes.) 

KI  A  SZABADBA! 

Ki  a  szabadba,  látni  a  tavaszt, 
Meglátni  a  természet  szinpadát, 
Az  operákban  ki  gyönyörködik? 
Majd  hallhat  ott  kinn  kedves  operát. 

A  természetnek  pompás  színpadán 
A  primadonna  a  kis  fülmile  ; 
Ki  volna,  énekesnők!  köztetek 
Merész  :  versenyre  kelni  ő  vele? 

Megannyi  páholy  mindenik  bokor, 
Amelyben  ülnek  ifjú  ibolyák. 
Miként  figyelmes  hölgyek...  hallgatván 
A  primadonna  csattogó  dalát. 

És  minden  hallgat,  és  minden  figyel, 
És  minden  a  legforróbb  érzelem . . . 
A  kősziklák,  e  vén  kritikusok. 
Maradnak  csak  kopáran,  hidegen. 
(Eperjes.) 


.  .  Y  VILMA  KISASSZONYHOZ. 

Ifjú  szivecskéd  legelőször  játsza 
A  szerelemnek  szép  játékait. 
Gyönyör  nekem  e    játék  láthatása, 
Nem  én  vagyok  bár,  akit  boldogít. 

Ki  is  ne  volna  lelkesült  néző  ott, 
Hol  a  szív  első  mozdulásra  kél? 
Nem  olyan-e  ez,  mintha  rózsabokrot, 
Virító  rózsabokrot  ráz  a  szél? 

Az  égő  szív,  ez  a  rózsának  bokra, 
Lengő  fuvalmak  érzeményei, 
S  húU  a  bokorról  a  halvány  arcokra 
Piros  levél,  ha  a  szél  lengeti. 

Ha  szép  orcádat  ekkép  égni  látom, 
Oh  lyányka,  szíved  érzeményitül : 
Derül  kissé  az  én  sötét  világom, 
Mit  szerelemnek  napja  elkerül. 

Költőkebelnek  nem  szolgál  szerencse  ; 
Tudod  szerelmem  bús  történetét  : 
Volt  életemnek  egy  királyi  kincse, 
Koldus  vagyok,  mert  azt  eltemetek. 

Szempilláidnak  fekete  virágán 
A  részvét  könnyharmatja  reszketett, 
Midőn  előtted  szívemet  kitárám 
És  elbeszélem  e  történetet. 

Ekkor,  leányka,  jó  leányka,  téged 
Édes  testvéremül  fogadtalak. 
Kössük  meg  ezt  a  drága  szövetséget 
Egy  csókkal,  Vilmám,  és  én  áldalak. 

Különben  is  te  voltál,  aki  mondád, 
Hogy  megcsókolni  a  költőt  szabad  ; 
Szép  állításod,  lyányka,  teljesítsd  hát  : 
Tedd  ajkaimra  test  vércsókodat ! 
(Losonc.) 

AZ  ERDEI  LAK. 

(Költői  verseny  Kerényi  és  Tompával.) 

Mint  a  szív  az  első  szerelemnek  titkát, 
Rejti  a  kis  kunyhót  bércek  koszorúja  ; 
Meg  nem  árt  erőtlen  szalmafödelének, 
Ha  dühét  a  szélvész  e  vidékre  fúja. 

Szalmafödelét  beárnyékozza  hűsen 
Susogó  erdőség  rezgő  lombozatja, 
Min  magát  a  vígan  fütyölő  rigófaj 
És  a  búsan  búgó  vadgalamb  ringatja. 

Mint  a  kergetett  őz,  fut  le  gyors  futással 
Kis  patak  magasról  a  völgy  mél3^ségébe  ; 
Két  felől  virágok,  mint  kacér  leánykák, 
Kandikálnak  a  víz  fényes  tükörébe. 

S  a  viráglyány kákhoz  jőnek  az  imádók, 
Égő  szenvedéllyel  jőnek  a  vadméhek, 
S  élveznek  szerelmet.  Hej,  de  sok  megjárja! 
Vízbehullás  vége  részeg  örömének. 

A  nap  és  a  szellő  szánakozva  nézi ; 
Levelet  hajít  le  a  szellő,  számára. 
És  ha  fennül  már  ez  életmentő  sajkán, 
Megszárítja  szárnyát  a  jó  nap  sugara. 

A  hegyek  tetőin  duzzadó  emlőkkel 
Jár  az  anyakecske  gödölyéi  mellett. 
Kikerült  ettől  s  a  vadméhektől  mindig, 
Mi  a  kunyhó  kicsiny  asztalára  kellett. 

A  búgó  vadgalamb  és  fütyölő  rigófaj 
Nem  félnek,  hogy  őket  csalják  lépvesszőre  .  . 
önmagáról  tudja  e  lak  népe,  milyen 
Édes  a  szabadság  tiszta  levegője. 

Nincsen  itten  rabság,  nincsen  itten  urkény. 
Mely  parancsolatját  mennydörögve  adja  ; 
Csaic  az  égiháborúnak  zeng  koronként 
Istentiszteletre  buzdító  szózatja. 

És  az  isten  jó,  ő  nem  soká  haragszik  ; 
A  dorgáló  felhők  torkait  bezárván. 
Újólag  mosolyg  ...  a  megengesztelődött 
Isten  mosolygása  :  tündöklő  szivárvány. 
(Eperjes.) 

A  VARRÓLEÁNY. 

Varróleány  a  szeretőm, 
Azaz  hogy  én  őt  szeretem, 
Oly  fenhangon  kiáltja  ezt 
Vadul  ugrándozó  szivem, 
Hogy  semmi  kétség  benne.  — 
Bolondos  egy  história  talán  ; 
De  már  egyéb  nincs  hátra  : 
Szeress  te  is,  te  szép  varróleány  ; 

Szép  vagy,  de  szép  orcáidat 

Az  ember  addig  nézi  csak, 

Amíg  nem  látja  sugarát 

Lelked  dicső  villáminak. 

Minden  szavad  egy  villám. 

Mely  szem  fényét  ölő  szikrákat  hány 

Nem  ismerem  még  párod 

Az  elmésségben,  szép  varróleány! 

S  azonkívül  hogy  tündökölsz 

Az  elmésség  sugáriban  : 

Ki  oly  könnyen  megbukhatál. 

Erényednek  közhíre  van. 

Elmés  vagy,  mint  az  ördög, 

S  jó,  mint  az  angyal.  . .  hogy  ne  hajtanám 

Meg  térdeim  előtted. 

Te  szép,  elmés,  te  jó  varróleány! 

Meghajtom  íme  térdemet. 
Emelj  föl  engem  szívedig  ; 
Ennél  följebb  nem  vágyok  én, 
Hisz  ott  a  menny,  a  hetedik. 
Itt  várok  térdepelve. 
Ruházd  a  «szerető)>  címet  reám, 
Vagy  varrd  meg  szemfedőmet. 
Ha  nem  szeretsz,  te  szép  varróleány! 
(Losonc.) 


VAN  A  NAGY  ALFÖLDÖN  CSÁRDA 

SOK  .  .  . 

Van  a  nagy  alföldön  csárda  sok. 
Azok  közt,  akiket  én  tudok, 
Legkülönösebb  a  Betekints  — 
Ennek  széles  földön  párja  nincs. 

Menni  akar,  de  csak  düledez, 
Mint  ivója,  kiben  sok  a  szesz! 
Födele  is  félre  van  csapva, 
Mint  a  részeg  ember  kalapja. 
(Késmárk.) 

PIROSLIK  MÁR  A  FÁKON  A  LEVÉL  .  . 

Piroslik  már  a  fákon  a  levél. 
Süvölt  köztök,  süvölt  az  őszi  szél. 
Homályos  a  nap,  a  mező  deres  ; 
Pásztor,  betyár  meleg  tanyát  keres. 

Meleg  tanyát  a  pásztor  csak  talál, 
Vár  ott  reá  kulacs  bor,  tele  tál. 
Ha  kifogy  a  kulacs  bor  s  tele  tál, 
Lágy  párnán  felesége  vele  hál. 

Betyár  embernek  jó  tanyája  nincs, 
Mindenfelől  csörög  rá  rabbilincs. 
Száraz  bokorban  húzza  meg  magát, 
Átkozza  a  hüs  őszi  éjszakát. 
(Dömsöd.) 

PARIPÁMNAK  AZ  Ö  SZÍNE  FAKÓ  .  . 

Paripámnak  az  ő  színe  fakó. 
Szőre,  mint  a  vert  arany,  ragyogó  ; 
Paripámnak  az  ő  neve  Csillag, 
Gyors  a  lába,  mint  a  hullócsillag. 


Hejh  szép  lovam,  hejh  jó  lovam, 
Hol  az  egvik  lábadról  a  patkó? 
Hadd  vigyelek,  lovam,  a  kovácshoz, 
Azután  majd  vígy  el  a  rózsámhoz. 

Hejh,  tüzes  a  kovácsnak  a  szene, 
De  tüzesebb  rózsámnak  a  szeme. 
Hejh,  lágy  a  vas  a  kovács  szenétől, 
Lágyabb  szivem  a  rózsám  szemétől. 


FEKETE  KENYÉR. 

Miért  aggódol,  lelkem  jó  anyám, 
Hogy  kenveretek  barna,  e  miatt? 
Hisz  meglehet :  ha  nincs  idehaza, 
Tán  fehérebb  kenyérrel  él  fiad. 

De  semmi  az !  csak  add  elém,  anvám, 
Bármiiven  barna  is  az  a  kenyér. 
Itthonrí  sokkal  jobb  ízü  én  nekem 
A  fekete,  mint  máshol  a  fehér. 
(Szalkszentmárton.) 


HOLDVILÁGOS  ÉJ. 

A  hold  az  égen  egy  ezüst  lant, 
Megannyi  húr  a  sugarak  ; 
A  hold  ezüst  lantján  a  szellők 
Szellemkezekkel  játszanak. 

Egy  faluhoz  közéig  a  vándor, 
Egyúttal  költő  is  talán? 
Mert  úgy  elandalodva  csügg  a 
Holdon  s  elömlő  sugarán. 

Megy,  megy  tovább  a  méla  vándor, 
S  eléri  végre  a  falut ; 
A  faluban  csend,  néma  csend  van, 
Népsége  régen  elaludt. 

A  kántor  háza  kapujánál 

Szép  hajadon  leány  zokog  ; 

Az  este  hűs  .  .  .  ő  pongyolában  .  .  . 

Reszketnek  a  gyöngéd  tagok. 

A  vándor  arra  ballag  és  szól : 
«Mi  lelt,  mi  lelt,  szép  hajadon? 
Felelj,  legszebbik  holdsugár  te, 
Segíthetek-e  bajodon? 

Hüségtelen  kedvest  siratsz  tán? 
Ha  én  lehetnék  kedvesed, 
Olyan  lennék,  hogy  a  világ  még 
Nem  láta  oly  hűségeset. 

Légy  holdvilágom,  szép  leányka! 
S  nem  bánom  :  a  sors  bármit  ad  ; 
Legyen  örök  éj  létem  .  .  .  csakhogy 
örökké  lássam  holdomat!)> 

így  szólt  a  vándor  lelkesedve, 
De  a  leányka  nem  felel ; 
Csak  áll  és  némán  nehezíti 
Kis  kendéjét  könyűivel. 

A  hold  a  kántor  szobájába 
Sugarait  most  beveti ; 
A  kántor,  a  lyány  részeg  apja, 
Benn  feleségét  döngeti. 
(Hatvan.) 

RÉG  VERI  MÁR  A  MAGYART 
A  TEREMTŐ. 

Rég  veri  már  a  magyart  a  teremtő, 
Azt  sem  tudja  :  milyen  lesz  a  jövendő? 
Lesz-e  még  ezen  a  földön  jó  napja? 
örüljön-e,  búsuljon-e?  nem  tudja. 

De  ha  isten  bút  adott  e  nemzetnek, 
Azt  is  adott,  mivel  a  bút  ölje  meg. 
Hol  terem  több  jó  bor  és  több  szép  leány, 
Mint  itt  belül,  Magyarország  határán? 

Leányt  ide,  leányt  az  én  ölembe! 
Hadd  szorítsam  két  kezemmel  szivemre. 
Hadd  szíjam  ki  édes  lelkét  csókommal. 
Vessek  számot  sok  keserű  bajommal. 

Hát  az  a  bor?  hejh,  a  borral  ide  már  ; 
Sírja  belém  piros  könnyét  a  pohár! 
Piros  könnye  tüzes,  mint  istennyila, 
A  kialudt  életet  is  meggyújtja. 

Te  meg  cigány,  húzd  rá,  majd  kifizetem  ; 
De  úgy  húzd,  hogy  megrepedjen  a  szivem, 
Repedjen  meg  örömébe',  bujába'... 
így  vigad  a  magyar  ember,  hiába! 
(Pest.) 


LILIOM  PETI. 

Liliom  Peti  volt  ám  csak 
A  derék  legény! 
Alig  akadt  volna  párja 
A  föld  kerekén. 

Emberül  megült  ő  minden 
Paripa  hátán  ; 
Le  nem  vetette  volna  a 
Hétfejű  sárkány. 

Amennyi  bor  öt  más  embert 
Döntött  volna  meg  ; 
Annyi  még  jó  formán  meg  se' 
Kottyant  Petinek. 

S  ahol  vele  elvágtatott 
Gyors  paripája, 
Majd  megveszett  a  falusi 
Lyányság  utána. 

De  nyakravalója  lett  a 
Hóhér  kötele  .  .  . 
Mért?  azért,  mert  Angyal  Bandi 
Lelke  bújt  bele. 
(Pest.) 


FRESCO-RITORNELL. 

Mihelyt  megpillantottalak,  menyecske, 
Bordám  alatt  ez  a  kis  húsdarab 
Ugrálni  kezdett,  mint  sziklán  a  kecske. 

Azóta  mellem  folyton  égő  katlan, 

S  a  láng  mindig  tovább,  tovább  harap... 

Csak  te  ne  volnál  oly  meggyujthatatlan! 

Kebled  fehérlő,  mint  az  alabástrom. 
De  búm  sötét,  mint  holmi  ócska  klastrom, 
S  csak  a  halál  lesz  dúlt  szivemre  flastrom. 
(Igló.) 

MACxYARORSZÁG. 

Te  sem  termettél  ám  szakácsnak, 
Magyarország,  édes  hazám! 
A  sült  egy  részét  nyersen  hagynád, 
S  elégetnéd  más  oldalán. 
Míg  egyfelől  boldog  lakóid 
Megfúlnak  a  bőség  miatt  : 
Hát  másfelől  meg  éhhalállal 
Megy  sírba  sok  szegény  fiad. 
(Eperjes.) 


GYALÁZATOS  VILÁG. 

Gyalázatos  világ!  mit  nem  gondolsz  ki  még? 

Hogy  szívemet  sebezd  .  .  . 

De  mért  panaszlanék? 

Hisz  ami  megtörtént :  mind,  mind  várhattam  ezt. 

Az  én  pályám  nem  mindennapi  pálya, 

S  ki  új  utat  tör  :  gaz  és  tüske  várja. 

Uj  pályámon  paréj,  tövis  közt  gázolok  ; 

De  megyek  egyaránt, 

Bár  fájdalmas  dolog, 

Ha  sziszegő  kígyók  mérges  fulánkja  bánt. 

(Az  én  utamban  sok  a  kígyófészek, 

S  hogy  eltiporjam,  én  beléje  lépek!) 

Jó,  hogy  sebemre  az  ég  orvosságot  ad. 

Keblem  varázsfüve 

A  büszke  öntudat. 

Mely  tőlem  már  oly  sok  fájdalmat  elveve  . 

Ha  ez  nem  volna,  a  kígyók  marása 

Eddig  szivemnek  közepében  ásna. 

Mardossatok  csak  hát,  ti  kígyófaj zatok! 

Eltiprom  köztetek, 

Kit  eltiporhatok, 

S  akit  nem:  azt  majd  az  idő  g\álkolja  meg 

Mert  az  idő  a  jobb  lelkek  segéde, 

Kiáll  ezeknek  védelmezésére. 

Idő,  hü  gyámolóm!  benned  megbízhatom. 
Ha  úton-útfelén 
Sárral  dobáltatom  .  .  . 

Ha  senki  sem  lesz  is,  leszesz  te  majd  velem 
Amelyet  a  szennyes  világ  dobott  rám, 
Megtisztítod  te  majd  a  sártul  orcám! 
(Pest.) 


EGY  HAJFÜRTHÖZ. 

Barna  lyányka  szép  fejéről 
Kaptam  e  haj  fürtöt  én. 
Én  s  e  fürt  együtt  pihentünk 
A  leányka  kebelén. 

A  búcsúnak  órájában 
Adta  emlékül  nekem ; 
A  búcsú  órája  óta 
Mindig  itt  volt  szívemen. 

Oh  ha  nézem  e  haj  fürtöt : 
Minden  perc  eszembe  jut, 
Melyben  a  boldogság  szárnyán 
Mennybe  nj'ilt  előttem  ut  ; 

A  letűnt  szerelmi  órák 
Körülöttem  lengenek. 
Mint  vidám  csillagsugáros 
Túlvilági  szellemek. 

Nézlek,  nézlek,  drága  hajfürt, 
Hosszan  nézlek  tégedet, 
Aki  üdvöm  holt  időjét 
A  sírból  kivezeted. 

Hosszan  függenek  te  rajtad. 
Oh  szép  hajfürt,  e  szemek. 
Hosszan  . .  .  hosszan  .  .  .  és .  . .  utószor 
Minthogy  már  .  .  .  mást  szeretek. 
(Pest.) 


KÉPZETEM, 


Még  mit  nem  mondanak ! 
Hogy  az  én  képzetem 
Alant  jár,  magasra 
Föl  nem  röpíthetem. 
Lent  jár  a  föld  színén, 
Ha  ugy  tartja  kedve. 
Sőt  a  föld  alá  is 
Van  gyakran  sülyedve  ; 
Mint  búvár,  sülyed  a 
Mélységek  mélyére, 
A  legmélyebb  tenger  : 
A  szív  fenekére. 
De  ha  mondom  neki  : 
«Szállj  a  magasra  fel!)> 
Felszáll  s  a  légben,  mint 
Pacsirta,  énekel! 
S  ha  ekkor  biztatom  : 
«Még    följebb,    képzetem !» 
Vele  a  sasokat 
Rendre  megkergetem. 
A  sas  mind  elfárad. 
De  nem  fárad  ő  el. 


Egy  utat  kezd  a  leg- 
M ágasabb  felhővel. 
És  a  felhőknek  sem 
Társa  ő  sokáig. 
Egyenest  fölfelé 
Tör  az  ég  boltjáig. 
És  ha  ekkor  épen 
Napfog3'atkozás  van  : 
Az  elsötétedett 
Nap  mellett  elsuhan, 
Elsuhan  mellette, 
Egyet  pillant  rája, 
S  megkerül  a  napnak 
Elveszett  pompája. 
És  az  én  képzetem 
Még  ekkor  sem  pihen, 
Hanem  a  legfelső 
Csillagzaton  terem. 
S  ott,  hol  már  megszűnik 
Az  isten  világa, 
Üj  világot  alkot 
Mindenhatósága 


(Pest.) 

BUCSU  KUN-SZENTMIKLÓSTÓL. 

Szól  a  kakas  innen-onnan 

Viradóra. 

Kivígadtunk,  takarodjunk 

Nyugovóra. 

Hejh,  ennek  a  mai  napnak 

Nagy  az  ára  .  .  . 

T'om  :  sokáig  fáj  belé  a  — 

Fáj  belé  a  kezem  szára. 

Fáj  az  én  jobb  kezem  szára 

Véghetetlen, 

Mert  nagyon  sok  telt  palackot 

Emelgettem. 

De  ha  fáj  is  a  karom,  tán 

Utójára 

Fölbirom  még  e  palackot  — 

E  palackot .  .  .  búcsúzásra. 

Ki  veled,  bor,  ki  veled,  bor, 

Az  üvegből! 

Tele  sírom  könnyeimmel 

Két  szememből ; 

De  magam  sem  tudom  én,  hogy 

Majd  az  benne 

Fájdalomnak  vagy  örömnek  — 

Vagy  örömnek  lesz-e  könnye? 

Mostanában  a  keblemnek 

Megtelése 

Fájdalomnak  és  örömnek 

Vegyülése. 

Az  örömem  onnan  ered, 

Mert  itt  voltam  ; 

El  kell  mennem  :  innen  ered  — 

Innen  ered  a  fájdalmam. 

Kiskunsági  Szentmiklósnak 

líju  népe! 

Benyitottál  a  szivemnek 

Közepébe  ; 

Hejh,  pedig  e  szívközép,  ez 

Szentek  szenté, 

Nem  sok  ember  fordult  meg  meg  — 

Fordult  meg  még  eddig  benne. 

De  kinek  meg  helyet  adtam 

Egvszer  itt  benn, 

Az' ugyan  ki  soha  többé 

Nem  megy  innen. 

Ezután  úgy  nézzetek  hát 

A  szemembe  : 

Rabok  vagytok  mindörökre  — 

Mindörökre  a  szivembe'! 

Hát  közöttetek,  ha  újra 

Visszatérek, 

]  rsz  emléke  e  barátság 

Ünnepének? 

Ünnep  volt  ez,  a  barátság 

Szép  ünnepje,  . 

Nem  is  hiszem,  hogy  valaki  — 

Hogy  valaki  elfeledje. 

Mostanáig  itt  vígadtunk 

Tennap  déltül. 

Nem  csoda,  hát  ha  kisse  a 

Fejem  szédül  ... 

De  azért  jól  tudom  ám,  hogy 

Mit  miveltünk? 

Ettünk,  ittunk,  táncot  jártunk 

Táncot  jártunk,  énekeltünk. 

Ilven  a  magyar  mulatság. 
Mar  hiába! 

Ha  iszik,  hát  jár  a  nyelve. 
Jár  a  lába. 

Hejh,  csak  oly  gyors  lenne  honja 

Haladása, 

Mint  lábának,  hogyha  táncol  — 

Hogyha  táncol,  a  mozgása! 

Hanem  hiszen  száz  szónak  is 

Egy  a  vége  : 

Legyen  rajtatok,  barátim, 

Áldás,  béke. 

Legyen  oly  vig  mind  halálig 

A  pályátok. 

Amily  vigak  valamennyin  — 

Valamennyin  ma  valátok! 

.  .  .  Hejh,  ha  volna  ősz  :  elszállna 

Már  a  gólya  ; 

Mennék  én  is  már,  ha  még  egy 

Szóm  nem  vóna. 

Kimondjam-e  vagy  ne  mondjam? 

Eh,  kimondom  ; 

Mit  szóltok  rá,  mit  nem  szóltok  — 

Mit  nem  szóltok,  semmi  gondom. 

Amott  virít  Szentmiklósnak 

Egy  rózsája  .  .  . 

Hajh  csak  soha  ne  is  néztem 

Volna  rája! 

Vagy  ha  már  megbűvölt  édes 

Arculatja  : 

Hadd  lennék  én,  aki  őtet  — 

Aki  őtet  leszakasztja! 

(Kúnszentmiklós.) 

FALUN. 

Király  vagyok  most  minden  alkonyon 
A  nap  pirosló  fényt  lövel  reám, 
A  nap  pirosló  bűcsusúgara 
Bíborra  festi  egyszerű  ruhám. 

Gyönyörrel  járom  estenként  a  tájt, 
Kilépvén  a  kis  házfödél  alól ; 
Porfellegekben  a  nagy  ég  alatt 
A  hazatérő  nyáj  kolomp  ja  szól. 

Elandalodva  hallom  e  zenét, 
Elandalodva  szemlélek  körül ; 
És  messze  látok,  mert  mindenfelé 
Megmérhetetlen  rónaság  terül. 

A  rónaságnak  messze  tengerén 
Imitt-amott  áll  egy  fa,  mint  sziget, 
S  hová  imát  küld  a  mohamedán  : 
Kelet  felé  ez  hosszú  árnyat  vet. 

Miként  csatában  a  sebzett  vitéz, 
Elvérzik  a  nap  végre  s  elesik  ; 
S  mint  a  dicsőség  a  vitéz  halált, 
A  napot  csillagok  s  hold  követik. 

Körülem  éj  van,  fényes  éjszaka  ; 
A  csillagfényes  éjben  méla  csend, 
Oly  csend,  hogy  szinte  vélem  hallani. 
Mit  a  holdban  szent  Dávid  lantja  zeng. 

A  szomszéd  tóból  a  vadludakat 
Látom  csapatban  messzeszállani  ; 
Szivemből  is  föl-  és  elszállanak 
A  nagyravágyás,  hír  vad  álmai. 

Feledni  kezdem  Pestet  és  zaját, 
S  jövendőm  minden  büszke  terveit  ; 
Jobb  lenne  élnem,  így  gondolkodom. 
Jobb  lenne  élnem  elfeledve  itt. 

A  fölmagasztalt  nagy  nevek  között 
Ne  hangoztassa  senki  nevemet. 
Csak  szőlőm  és  szántóföldem  legyen, 
Termők  piros  bort  s  fehér  kenyeret. 

Petőfi  Sándor  munkái.  I.  13 

S  midőn  szőlőmből  s  szántóföldemről 
Házamba  térek  este  :  hozza  be 
Majd  a  piros  bort  s  fehér  kenyeret 
Piros  menyecskének  fehér  keze. 

S  ha  a  késő  halálnak  ujjai 
A  férj  és  nő  szemét  majd  befogák  : 
Tegyék  egy  sírba  a  két  aggast}'ánt 
Nem  tettetésből  síró  unokák. 
(Szalkszentmárton .) 


HÁROM  SZÍV  TÖRTÉNETE. 


I. 

Volt  egy  lovag,  kinek  nem  volt  hazája. 
Mert  rajt'  ütének  ellenséges  népek, 
És  pusztulás  lett,  mit  hozának  rája 
Komor  fényében  a  csaták  tüzének. 
Komor  fényében  a  csaták  tüzének 
Piroslott  a  lovag  hős  arca  szinte 
S  piroslott  vére,  melyet  bőven  önte 
Megmentésére  a  hon  életének. 
De  hasztalan  folyt  a  lovagnak  vére  : 
ö  megmaradt  és  honja  véget  ére. 
S  a  hontalan  lett  fának  eltört  ága. 
Mit  a  fáról  a  feregeteg  törött  le, 
S  mit  ez  most  kerget  a  széles  világba. 
Midőn  a  felhő  ott  szállott  fölötte. 
Ahol  volt  a  ledöntött  hon  határa. 
Megállott  és  letérdepelt  hantjára, 
Hogy  könnyeit  végső  cseppig  kisírja 
A  földre,  mely  holt  nemzetének  sírja  ; 
Mert  könnye  volt  egyetlen  kincse,  melyet 
Elvesztett  mindenéből  még  megtarta  : 
S  ezt  tékozolni  másra  nem  akarta.  — 

Megindult  és  ment  tompa  búja  mellett, 

Mely  árny  képében  őt  folyvást  kisérte. 

Midőn  kifáradt  már  a  bujdosásban  : 

Csöndes  vidékre  megpihenni  téré 

Egy  idegen  nép  távol  országában. 

És  gondola  azt  is,  hogy  őt  halála. 

Ha  egy  helyen  lesz,  hamarabb  találja  ; 

S  ha  rá  hull  a  halál  fehér  virága, 

Beteljesülve  minden  kívánsága. 

Ezt  várta  ő  a  csendes  zárt  vidéken. 

Hová  fáradtan  megpihenni  téré, 

S  hol  élt  egy  lyány  ka  olyan  ifjuszépen. 

Hogy  a  vidéknek  vált  bámnlt  diszére. 

De  ő  a  lyányka  szépségét  nem  látta. 

Semmit  sem  látott,  csak  romját  honának  ; 

Nem  látta,  hogy  rá  gyakran  szállt  a  lyányka 

Tekintetének  csillagos  világa, 

S  tekintetei  mi  lángolók  valának! 

így  a  leányka  napjai  folyának, 

S  arcára  halvány  liljomot  föstének 

Gyötrelmei  a  szólni  nem  mérésnek  ; 

Mert  mit  mondhatna  a  fén3'es  lovagnak. 

Mit  mondhat  ő,  ki,  bár  eléggé  gazdag. 

De  pórszülőknek  egyszerű  magzatja?  — 

És  a  vidéket  még  egy  ifjú  lakja  ; 

Szegény  fiú,  a  legszegényebb  szolga, 

Tengődve  éli  nyomorú  világát. 

Kit  tán  megölne  sok  fárasztó  dolga. 

Ha  nem  láthatná  néha  a  leánykát  ; 

A  titkon  bámult  lyányka  láthatása 

Fog3'ó  erője  meghozó  varázsa. 

Fél  rá  gondolni,  hogy  kérjen  szerelmet 

A  pór,  de  gazdag  szülők  gyermekétől, 

ö,  akinek  ha  jut  száraz  kenyérből 

Egy-két  nagyobb  falat,  sorsán  örülhet. 

S  ő  még  is  boldog,  és  azzal  beéri, 

Hogy  a  leánykát  messziről  kiséri. 

II. 

És  a  lovagnak  kondult  a  nagy  óra, 
Mely  e  világból  őt  egy  másba  vitte, 
Ahol  bitor  kény  menykövit  nem  szórja 
Az  ártatlanság  népének  fölötte. 
Letették  őt  az  anyaföld  ölébe  ; 
Követ  nem  tettek  a  halom  fölébe. 
Mely  pajzsa  lett  az  élet  búja  ellen  .  .  . 
Miért  is  volna  kő?  a  lyányka  szíve. 
Halála  által,  kő  lett,  érzéketlen  ; 
S  ha  nincsen  érzés  a  szív  birtokában. 
Az  ember  mit  keressen  a  világban? 
Nem  volt  a  lyányka  sem  sokáig  földi, 
Lefekvék,  honnan  senki  fel  nem  költi. 
És  a  szegény,  az  árva,  árva  szolga, 
Tüntén  egyetlen  gyönyörűségének, 
Az  élet  terhét  hogy  viselte  volna? 
Végét  vetette  terhes  életének. 


III. 


Az  éjszakának  sírnyitó  felében 

Fölkél  a  szolga,  és  a  helyre  mégyen, 

Hová  temették  a  kedves  leánykát  ; 

Akarja  látni  élte  szép  bálványát. 

De  a  leánnyal  nincs  találkozása, 

Mert  a  leány  a  sírból  szinte  eljár. 

Hogy  a  lovagnak  szellemét  meglássa, 

S  ott  vár,  ott  vár,  de  szinte  hasztalan  vár 

Mert  a  lovag  száll  messze,  messze  tájra, 

Elszáll  megnézni :  rab-e  még  hazája? 

(Pest.) 

A  JÓ  ÖREG  KOCSMÁROS. 

Itt,  ahonnan  messze  kell  utazni,  míg  az 
Ember  hegyet  láthat,  itt  a  szép  alföldön, 
Itten  élek  én  most  megelégedéssel. 
Mert  időm  vidáman,  boldogságban  töltöm, 
Falu  kocsmájában  van  az  én  lakásom  ; 
Csendes  kocsma  ez,  csak  néha  zajlik  éjjel. 
Egy  jó  öreg  ember  benne  a  kocsmáros  .  .  . 
Áldja  meg  az  isten  mind  a  két  kezével! 

Van  szállásom  itten  s  ennem-innom  ingyen. 
Soha  nem  volt  ennél  jobb  gondviselésem. 
Az  ebédre  nem  kell  senkit  is  megvárnom, 
És  mindnyájan  várnak  én  rám,  hogyha  késem,. 
Csak  egyet  sajnálok  :  az  öreg  kocsmáros 
összekoccan  néha  jó  feleségével  ; 
No  de  amint  összekoccan,  meg  is  békül  .  .  . 
Áldja  meg  az  isten  mind  a  két  kezével! 

Elbeszélünk  néha  a  letűnt  időkről. 
Hejh,  régibb  idői  boldogak  valának! 
Háza,  kertje,  földje,  pénze,  mindene  volt. 
Alig  tudta  számát  ökrének,  lovának. 
Pénzét  a  hitetlen  emberek  csalása. 
Házát  a  Dunának  habjai  vitték  el  ; 
így  szegény  ült  el  a  jó  öreg  kocsmáros  .  .  . 
Áldja  meg  az  isten  mind  a  két  kezével! 

Alkonyuló  félben  van  már  élte  napja, 
S  ilyenkor  az  ember  nyugodalmat  óhajt, 
S  ő  reá,  szegényre,  a  szerencsétlenség, 
0  reá  mostan  mért  legtöbb  gondot  és  bajt. 
Fáradoz  napestig,  vasárnapja  sincsen. 
Mindig  későn  fekszik,  mindig  idején  kel  ; 
Mint  sajnálom  én  e  jó  öreg  kocsmárost  .  .  . 
Áldja  meg  az  isten  mind  a  két  kezével! 


Biztatom,  hogy  majd  még  jóra  fordul  sorsa  ; 
ö  fejét  csóválja,  nem  hisz  a  szavamnak, 
«Ugy  van,  úgy,»  szól  később,  «jóra  fordul  sorsom. 
Mert  hisz  lábaim  már  a  sír  szélén  vannak. » 
Én  elszomorodva  borulok  nyakába, 
S  megfürösztöm  arcát  szemeim  könnyével, 
Mert  az  én  atyám  e  jó  öreg  kocsmáros  .  .  . 
Áldja  meg  az  isten  mind  a  két  kezével! 
(Szalkszentmárton .) 


AZ  UTÓSÓ  EMBER. 

Mi  az  fölöttem?  ég  vagy  sírbolt? 

Igen,  sírbolt,  amelyben  a  föld, 

Ez  óriás  koporsó  fekszik. 

És  ott  fejem  fölött  az  a  fény 

A  nap?  vagy  a  sírbolti  lámpa? 

Igen,  sírbolti  lámpa,  melynek 

Bágyadtan  pislogó  sugara 

Sötétségét  a  síri  éjnek 

Halvány  piros-sárgára  festi. 

S  mily  hallgatás!.  . .  de,  hah,  mi  zendül 

A  némaságnak  közepette? 

Madárszó  vagy  leány  dal?  Oh  nem! 

A  férgek  rágják  a  koporsó 

Behunyt  szemű,  hideg  lakóit. 

Igen  behuny vák  a  szemek  mind, 

Melyekben  egykor  szerelemnek 

S  gyülölségneíc  szikrája  lángolt, 

S  amelyekből  oly  undorítón 

Nézett  ki,  mint  a  kéjleányok 

A  bordélyházak  ablakából, 

A  gőg,  irigység,  elbizottság, 

A  megvetés,  alázatosság. 

Behuny  vák  a  szemek  s  hideg  már 

A  szív,  e  kis  pokol,  amely  száz 

Meg  száz  ördögnek  volt  tanyája, 

Hol  a  bűnök  máglyája  égett 
Kihamvadatlan  lángolással. 
Hanem  már  mindeneknek  vége. 
Alszik  már  a  becsületorzás. 
Barát-  s  honárulás  s  egyéb  szörny, 
S  amely  őket  nyomban  követte. 
A  lelkiosmeret  marása. . . 
De  ez  nagyon  régen  halt  már  meg. 
Az  újabb  kornak  nemzedéke 
Ismerte  ezt  csupán  hiréből.  — - 
Mindennek  vége.  Minden  alszik. 
Becsukva  a  szem.  Hűlve  a  szív. 
Csak  én  magam  vagyok  még  élo 
A  sírbolt  roppant  üregében, 
S  tűnődöm,  egy  vendégre  várvan, 
Halál,  mért  nem  jössz?  félsz  talán,  hogy 
A  késedelmező  halálra. 
Megbirkózom  veled  s  legyőzlek? 
Ne  félj,  nem  az  vagyok,  ki  voltam, 
Ki  egykor  vakmerő  kebellel 
Dacoltam  sorssal  és  világgal. 
Bátran  jöhetsz.  Meg  nem  támadlak. 
Hagyom  magam.  Erőtelen  hang 
Leszek.  Te  szélvész  légy.  Sodorj  el. 
(Pest.) 


IMÁDSÁGOM. 

Elkárhozástól  félt  szegény  anyám, 
S  talán  féltése  nem  alaptalan. 
Tart  tőle  —  s  ebben  igazsága  van  - 
Hogy  már  régóta  nem  imádkozam. 
Imádkozom  hát  ;  íme  két  kezem 
Szent  áhítattal  összekulcsolom 
Hallgass  meg  engem,  égi  hatalom. 
Hallgass  meg  engem,  édes  istenem! 

Adj  én  nekem .  . .  hó,  első  a  haza, 
Hatalmas  isten,  népem  istene ! .  . . 
De  kérni  vájjon  mit  is  kellene 
Hazámért,  melynek  annyi  a  baja? 
Ezért  csak  egy,  csak  egy  a  kérelem  : 
Mely  így,  mint  van,  már  nem  sok  évet  lát, 
Teremtsd  egészen  újjá  e  hazát. 
Hallgass  meg  engem,  édes  istenem! 

És  magamért?  mit  kérjek  magamért? 
Adj  hát  nekem  szépséges  szeretőt, 
S  amelyen  majd  meglátogassam  őt, 
Gyors  paripát  ;  aztán  sok,  sok  babért . . . 
Nem  hogy  fejemet  ékesítse,  nem, 
De  hogy,  ha  nem  lesz  szénám,  abrakom. 
Csikóm  legyen  mivel  jól  tartanom! 
Hallgass  meg  engem,  édes  istenem! 
(Szalkszentmárton.) 


IFJÚSÁG. 

Mondják  hideg-nyugalmasan 

Az  öregek  : 

Szilaj,  bolond  fiú  vagyok, 

Csendesb  legyek. 

Vénség  az  életnek  visszhangja  csak, 

E  tompa  hangok  meg  nem  bántanak. 

Szilaj  vagyok,  igaz  ;  s  bolond? 

Az  is  lehet. 

Az  észt  tanácsra  nem  hivom, 

Csak  a  szivet. 

No  de  fejemnek  is  hasznát  veszem  : 

Reá  bokrétás  kalpagom  teszem. 

S  a  szív  nem  rossz  tanácsadó, 

Higyétek  el. 

Az  észnél  gyakran  messzebb  lát 

Sejtelmivel. 


Az  ifjú  szíve  lánglobogva  ég  ; 
Világit  ez,  midőn  sötét  az  ég. 

S  szolgál  a  szív  nemcsak  vezér- 

Szövétnekül. 

Balsors  telében  életünk 

Gyakorta  hül, 

S  az  ész  miatt  akár  megfagyhatnánk. 

De  szívünkben  fölmelegít  a  láng. 

És  ne  higyétek,  csendes  öregek. 
Hogy  tán  megárt. 
Ha  túllobogja  is  a  fiatal 
Tüz  a  határt  ; 

Föl  szoktak  gyújtani  egész  mezőt, 
S  lesz  égés  által  ez  gyümölcsözőbb. 
(Pest.) 

A  SZERETÖM  NYALKA  GYEREK  . 

A  szeretőm  nyalka  gyerek. 
Alája  termett  a  nyereg. 
Ha  viszi  a  paripája, 
Gyönyörűség  nézni  rája. 

Gyakran  látogat  meg  engem. 
Most  is  amott  jön  a  lelkem  ; 
Ügy  megvágtat  paripája, 
A  négy  körmét  majd  elhányja. 

öregbiró  lyánya,  szivem. 

Mit  kukucsálsz  olyan  igen? 

Mit  lesed  a  szeretőmet? 

Ügy  sem  szeret  ám  ő  téged.  — 

Szállj  le,  kincsem,  a  nyeregből. 
Vedd  ki  lábad  a  kengyelből, 
Ereszd  meg  a  terhelődet, 
öleld  meg  a  szeretődet. 

Istenem,  be  ver  a  szived. 
Mert  itt  van  az  enyim  mellett. 
Szived  az  én  kincses  ládám, 
Három  faluért  sem  adnám. 

Mulattató,  nevettető. 
Ha  összejön  két  szerető  ; 
Elbeszélnek  végetlenül, 
Magok  sem  tudják,  hogy  mirül. 

Jaj  de  mi  zaj  van  odakint? 
Hát  biz  ott  a  lovad  nyerit. 
Hogy  elfeledkeztünk  róla! 
Isten  bűnünkül  ne  rója. 

Jól  tartottad  a  lovadat. 
De  már  föl  is  kantároztad. 
Még  egy  csókot,  itt  az  orcám, 
Isten  hozzád,  kedves  rózsám! 

Kedves  rózsám,  isten  hozzád. 
Adjon  isten  arany  zablát. 
Arany  zablát  a  lovadnak. 
Aranyos  kedvet  magadnak! 
(Dunaíöldvár.) 


ISMERJETEK  MEG! 

Ismerjetek  meg  végre  :  ki  vagyok? 
Álarc  alatt  volt  mostanáig  képem. 
De  már  meguntam  én  álarcomat. 
És  azt  most  ünnepélyesen  letépem! 

Olvastátok  vidám  dalaimat? 
Azt  gondoljátok,  hogy  lelkembül  írom? 
Oh,  dalaimban  a  kedv,  nevetés. 
Csak  olyan  ez,  mint  a  virág  a  síron. 

Kivűl  a  síron  nyílik  a  virág, 

S  belül  a  sírban  féreg  és  halott  van  ; 

így  írtam  én  enyelgő  dalokat, 

Mig  lelkem  haldokolt  a  fájdalomban. 

De  többé  nem  leszek  komédiás, 
Ki  víg  pofákat  vág  a  közönségnek. 
És  odabenn  a  színfalak  között 
Arcán  kínszenvedés  könnyűi  égnek?  — 

Oh  nem,  ez  még  sem  szép  határozat ! . . . 
Múljék  oly  gyorsan,  amily  gyorsan  támadt, 
Szenvedjen  "bár  szívem  :  a  víg  dalok 
Ne  szűnjenek  meg...  hátha  általok 
Kissé  vidítom  szomorú  hazámat. 
(Pest.) 


FELHŐ  ÉS  CSILLAG. 

Mikor  isten  a  férfit  teremte. 
Homlokára  szállt  sötét  ború. 
Nem  tudom  mért?  ...csakhogy  e  borúból 
Lett  a  felhő  s  égiháború. 

Mikor  isten  a  hölgyet  teremte, 
örömében  sírva  fakadott. 
Most  is  látni  ez  örömkönnyeknek 
Cseppjeit,  a  sok  szép  csillagot. 
(Cinkota.) 

A  HŰTELEN  BARÁTOKHOZ. 

Derék  fiúk,  mint  hagyogatnak  el!... 
Eredjetek  csak  isten  hírivei ; 
Hagyjátok  itt  a  fát,  ti  levelek, 
A  fát,  e  szívet,  melyen  függtetek. 

Az  őszi  szél,  mely  titeket  lefú, 
Majd  elmúlik,  nem  lesz  örökkorú  ; 
S  ha  eljövend  ismét  a  kikelet, 
Fog  kapni  a  fa  új  leveleket. 
De  tudjátok  :  többé  ki  nem  virul 
Az  a  levél,  mely  fájáról  lehull. 
(Pest.) 


ÉN  ÉS  A  NAP. 

Bámulja  sok  oly  epedőleg  a  holdat, 
Ezt  a  megtestesült  sóhajt. 
Miattam  akár  kimaradjon  örökre, 
Nem  csüggök  én  merengve  rajt'. 

Megtestesülése  te  érzeteimnek. 
Magas,  fényes,  hő  napsugár! 
Te  vagy  szivem  öröme,  gyönyörűsége. 
Érted  szemem,  lelkem  sóvár. 

Egymás  szeretői  vagyunk  mi  a  nappal  ; 
Mi  hűséges  két  szerető! 
Ki  mondja  meg  :  én  melegülök-e  tőle? 
Vagy  szívemtől  melegszik  ő? 

És  hogyha  síromba  leüzni  fog  a  sors, 
Csak  azt  az  egyet  fájlalom. 
Hogy  majd  szeretőmet  a  földnek  alatta, 
A  szép  napot,  nem  láthatom. 

De  szabad  a  holtnak  egy  óra  naponként. 
S  én  arra  kérem  istenem  ; 
Éjfél  idején  legyen  zárva  koporsóm, 
S  nyíljon  meg  az  délben  nekem! 
(Pest.) 

BÚM  ÉS  ÖRÖMEM. 


Nincsen  oly  bú, 

Mint  az  én  búm. 

O  ha  én  búsulok! 

Keblem  egy  oroszlánbarlang, 

S  szívem  benne  bárány  ; 

Szaggatják  az  éhes  oroszlánok 

Fogaikkal,  körmeikkel. 

Vérét  isszák, 

Csontját  rágják 

És  velőjét  szíják 

E  szegény  báránj'nak  az 

Éhes  oroszlánok. 

Olyan  öröm  sincs, 
Milyen  az  én  örömem, 

(Pest 


Oh  mikor  én  örülök! 

Keblem  egy  édeni  kert, 

S  rózsa  e  kertbe'  szivem. 

Napsugarakkal, 

Tarka  lepékkel 

Játszik  e  rózsa, 

S  zeng  körülötte 

A  csalogány. 

És  jön  egy  angyal. 

És  leszakítja  e  rózsát, 

S  illeti  csókkal, 

S  keblire  tűzi, 

S  véle  az  égbe  röpül! 

EGY  FIATAL  IROHOZ. 

Üdvezellek,  ifjú  pályatárs. 
Pályatársam  s  szeretett  barátom! 
Egykor  én  te  rólad  jósolék, 
S  jóslatom  most  teljesedni  látom. 

Láttam  egykor  egy  kis  felleget, 

S  megmondtam,  hogy  ebből  fergeteg  lesz. 

E  kicsiny  felhőcske  te  valál. 

És  most  villámterhesen  közelgesz. 

Jőj  és  ontsd  lelked  villámait. 
S  lángjaikkal  gyújtsd  föl  a  világot ; 
Rendüljön  meg  a  föld,  amidőn 
Mennydörgő  jelszódat  elkiáltod. 

Hogyha  majd  villámlasz  s  mennydörögsz, 
Jőnek  ellened  zudúló  hangok  ; 
Mert  ha  nagy  az  égiháború, 
Félre  szokták  verni  a  harangot. 

De  azért  dúl  a  vihar  tovább 
Minden  félrevert  harang  dacára, 
így,  barátom,  te  se  hajts  ama 
Jajveszéklő  emberek  szavára. 

Ekkép  kellett  volna  nekem  is 
Tenni  sokszor  ostromolt  pályámon. 
Én  e  tehetetlen  hangokat 
Figyelemre  méltatám.  Sajnálom. 

Eh,  megtörtént,  mit  sajnálkozom? 
Hadd  szorítsam  jobbod,  ifjú  bajnok. 
Én,  ki  ilyen  rokonszellemü 
Pályatárs  után  már  rég  sóhajtok. 

Fölléptél.  Ez  engem  megújít, 
Hogy  a  sorompók  közt  ketten  állunk. 
Most,  barátom,  küzdjünk,  hadd  leg3'eu 
Győzedelmünk  vagy  vitéz  halálunk! 
(Pest.) 

FELSÜLÉS. 

Ebédre  hítak.  Elfogadtam 

A  meghívást  nagy  szívesen. 

Nem  az  ebédre  nézve. 

Hanem  mert  vettem  észre. 

Hogy  köztünk  szép  lyány  is  leszen. 

S  volt  szép  lyány,  még  pedig  milyen  szép 
Könnyű  lehellet  termete. 
Fehér  egén  szemének 
Sötétkék  napok  égtek  .  .  . 
De  ez  nem  tartozik  ide. 

Csak  hogy  szép  lyányka  volt,  nagyon  szép. 
S  én  őt  tüstént  megszeretem. 
♦Kigyúlt  indulatommal 
Ebéd  után  azonnal 
Kirontok!*  így  elméikedém. 

Ebéd  alatt  erősen  szítam 
A  szíverősítő  italt, 
Hogy  a  nagy  pillanatban 
Majd  annál  biztosabban 
Vívhassam  ki  a  diadalt. 

De  hah,  a  szíverősitő  ugy 
Megerősíté  szívemet, 
Hogy,  az  erőből  aztán 
Lábamban  nem  maradván. 
Kirontanom  nem  lehetett. 
(Eperjes.) 

EGY  ASSZONYI  ÁLLATHOZ. 

Megláttuk  egymást  és  a  szerelem 
Mindkettőnk  szívében  lobbot  vetett. 
Fölösleges  volt  minden  vallomás, 
Értők  a  kölcsönös  tekintetet. 
Alig  múlt  egy  nap,  már  csókoltalak, 
S  te  visszacsókoltál  és  öleiéi. 
Te  kis  leány  vagy,  édes  ang valóm 
Egy  szikrával  sem  jobb  a  többmél. 

Miként  folvammá  nő  a  kis  patak, 
S  miként  tengerbe  vész  el  a  folyam  : 
Szerelmem  akkép  napról-napra  nőtt, 
S  lett  végre  tenger  mély,  határtalan. 
Láttam  piruló  arcod  hajnalán, 
Hogy  boldogságom  napja  újra  kel. 
Te  is  leány  vagy,  édes  angyalom. 
Egy  szikrával  sem  jobb  a  többmel. 

Boldogságomnak  napja  újra  kelt. 
Boldogság  napja  volt  égő  szived. 
Amely  szemedbe  szállt,  s  onnan  reám 
kiolvasztó  sugárokat  vetett. 

Minő  boldogság  volt,  ha  háborgó, 
Fölindult  kebleden  pihentetél! 
Te  is  leány  va.gy,  édes  angyalom, 
Egy  szikrával  sem  jobb  a  többinél. 

Együttlétünknek  végső  napja  jött. 
Tán  mindörökre  válandók  valánk  ; 
De  gondolám,  nyugtatva  magamat  : 
Vár  még  egy  este  boldogsága  ránk. 
Az  este  eljött.  Épen  bál  vala. 
Te  bálba  mentél,  hozzám  nem  jövel. 
Te  is  leány  vagy,  édes  angyalom, 
Egy  szikrával  sem  jobb  a  többinél. 

(Igló.) 

A  NÉGY  ÖKRÖS  SZEKÉR. 

Nem  Pesten  történt,  amit  hallotok, 
Ott  ily  regénj'es  dolgok  nem  történnek. 
A  társaságnak  úri  tagjai 
Szekérre  ültek  és  azon  ménének. 
Szekéren  mentek,  de  ökörszekéren. 
Két  pár  ökör  tévé  a  fogatot. 
Az  országúton  végig  a  szekérrel 
A  négy  ökör  lassacskán  ballagott. 

Világos  éj  volt.  A  hold  fenn  vala  ; 
Halványan  járt  a  megszakadt  felhőkben. 
Miként  a  bús  hölgy,  aki  férjinek 
Sírhalmát  keresi  a  temetőben. 
Kalmár  szellő  járt  a  szomszéd  mezőkön, 
S  vett  a  füvektől  édes  illatot. 
Az  országúton  végig  a  szekérrel 
A  négy  ökör  lassacskán  ballagott. 

A  társaságban  én  is  ott  valék, 
S  valék  szomszédja  épen  Erzsikének, 
A  társaságnak  többi  tagjai 
Beszélgetettek  s  énekelgetének. 

Én  ábrándoztam  s  szóltam  Erzsikéhez  : 
«Ne  válasszunk  magunknak  csillagot?* 
Az  országúton  végig  a  szekérrel 
A  négy  ökör  lassacskán  ballagott. 

«Ne  válasszunk  magunknak  csillagot  ?» 
Szólék  én  ábrándozva  Erzsikéhez, 
<(A  csillag  vissza  fog  vezetni  majd 
A  múlt  időknek  boldog  emlékéhez, 
Ha  elszakaszt  a  sors  egymástul  minket.* 
S  választottunk  magunknak  csillagot. 
Az  országúton  végig  a  szekérrel 
A  négy  ökör  lassacskán  ballagott. 
(Borjád.) 


A  MAGYAR  NEMES. 

őseimnek  véres  kardja 
Fogason  függ,  rozsda  marja, 
Rozsda  marja,  nem  ragyog. 
Én  magyar  nemes  vagyok! 

Munkátlanság  csak  az  élet. 
Van  életem,  mert  henyélek. 
A  paraszté  a  dolog. 
Én  magyar  nemes  vagyok! 

Jól  készítsd,  paraszt,  az  utat. 
Mert  hisz  a  te  lovad  vontat. 
Csak  nem  járhatok  gyalog. 
Én  magyar  nemes  vagyok! 

Tán  a  tudománynak  éljek? 
A  tudósok  mind  szegények. 
Nem  irok,  nem  olvasok. 
Én  magycir  nemes  vagyok! 

Petőfi  Sándor  munkái.  I.  ^4 

Van,  igaz,  egy  tudományom, 
Ebben  párom  ritkán  látom  : 
Enni,  inni  jól  tudok. 
Én  magyar  nemes  vagyok! 

Milyen  jó,  hogy  nem  adózok. 
Gazdaságom  van,  de  nem  sok, 
S  van  adósságom,  de  sok. 
Én  magyar  nemes  vagyok! 

Mit  törődöm  a  hazával? 
A  hazának  száz  bajával? 
Majd  elmúlnak  a  bajok. 
Én  magyar  nemes  vagyok! 

ősi  joggal,  ősi  házban 
Éltemet,  ha  elpipáztam  : 
Mennybe  visznek  angyalok. 
Én  magyar  nemes  vagyok! 

(Borjád.) 

GYERMEKKORI  BARÁTNÉMHOZ. 

Te  vagy?  valóban  te  vagy  az? 
Vagy  e  látmány  csak  képzelet? 
Csak  képzetemnek  tündér  délibábja, 
Amelyben  lelkem  újra  látja 
Szép  arcod  s  boldog  gyermekségemet? 

Te  vagy  valóban!  ennyire 
Csalódás  nem  megy,  nem  mehet ; 
Ismerém  én  jól  e  szemek  sugarát. 
Amellyel  glóriába  zárad 
Hajdanta  boldog  gyermekségemet. 

A  kis  leányból  hajadon, 

A  kis  fiúból  ifjú  lett ; 

Jött  az  idő,  mely  soha  meg  nem  állott, 

S  miként  a  szélvész  a  virágot, 

Elvitte  boldog  gyermekségemet. 

Azóta  tiszta  látköröm 

Oly  gyakran  elsötétedett, 

S  az  éjszakában,  mely  sírként  fedett  el. 

Csak  egy  csillag  volt,  a  könny,  mellyel 

Sirattam  boldog  gyermekségemet. 

Viszontlátásunk  ünnepén 
ölelj  meg,  lyánykám,  engemet  ; 
Hagyd  elfeledni  kínos  ifjúságom, 
Hagyd  karjaidban  újra  látnom 
Ragyogni  boldog  gyermekségemet! 
(Borjád.) 

VIRÁGOS  KERT  A  KÖLTŐ  SZÍVE 

Virágos  kert  a  költő  szíve, 
De  másnak  termi  a  virágokat ; 
Míg  ezeket  szétosztogatja, 
önnön  magának  csak  tövis  marad. 

És  pillangó  a  költő  lelke  ; 
Szegény  pillangó !  neki  megesett : 
Addig  bolyong  a  puszta  kertben, 
Míg  összetépik  őt  a  tövisek. 

S  a  puszta  kert  s  tépett  pillangó 
Eszébe  sem  jut  senkinek  talán, 
Midőn  élvezettel  mereng  a 
Szegény  költő  martírkoszorúján. 

(Pest.) 

ALKU. 

Juhász  legény,  szegény  juhász  legény  1 
Tele  pénzzel  ez  a  kövér  erszény  ; 
Megveszem  a  szegénységet  tőled, 
De  rá'dásul  add  a  szeretődet. 

«Ha  ez  a  pénz  volna  csak  foglaló, 
S  még  száz  ennyi  lenne  borravaló, 
S  id'adnák  a  világot  rá'dásnak. 
Szeretőmet  még  sem  adnám  másnak !» 
(Szalkszentmárton .) 

S.  ZS.  KISASSZONY  EMLÉK- 
KÖNYVÉBE. 

Méhek  s  virágok  kertednek  lakói. 
Méhes,  virágos  kert  legyen  szived  : 
Ha  nyílik  benne  szerelem  virága, 
A  barátságnak  méhét  is  bevedd  ; 
Mert  jól  tudod  :  szép  a  virág  ;  azonban 
Tavasszal  él  csak,  és  ez  oly  rövid. 
Míg  a  szerény  méh  munkálódásából 
Megédesíted  téli  napjaid. 
Ha  e  tanácsom  nem  lesz  sikeretlen  : 
Engedd,  hogy  én  is  méh  legyek  szivedben. 
(Borjád.) 

A.  B.  EMLÉKKÖNYVÉBE. 

Kalmáridőket  élünk  mostanában. 
Egy  pénzdarabnak  nézik  a  világot, 
S  ha  a  világ  pénz  :  a  költő  mi  rajta? 
A  költő  —  mondják  —  hasztalan  penész  csak. 
Pedig  a  költő  a  királyi  kép  a 
Világ  tallérján  .  .  .  nem,  királyi  kép  sem! 
ö  a  tallérnak  csengő,  tiszta  hangja. 
Szép  szellemrésze  a  hitvány  anyagnak.  — 
Légy  büszke  rá,  hogy  költőnek  születtél. 
(Vár-Gedö.) 

M.  E.  KISASSZONY  EMLÉKKÖNYVÉBE. 

Legboldogabb  perc  életünkben  az, 
(Még  nem  próbáltam,  ámde  úgy  hiszem). 
Ha  kedvesünkkel  oltárhoz  megyünk. 
S  neked  maholnap  e  sorsod  leszen. 
Megállítnám,  ha  volnék  Józsue, 
Megállítnám  itt  a  napot,  időt, 
Hogy  mindörökké  oly  boldog  lehess, 
Minő  ekkor  léssz  az  oltár  előtt. 
(Pest.) 

S.  K.  EMLÉKKÖNYVÉBE. 

Vén  épület  már  a  világ, 
Le,  alacsonyra  sülyedett, 
Ha  egyenest  jársz  :  beütöd 
A  gerendában  fejedet. 
Hajolj  meg,  ha  a  fejtörő 
Gerenda  ellenedre  van . . . 
Én  inkább  betöröm  fejem, 
Semhogy  meghajtsam  derekam! 
(Borjád.) 


A  ZSIVÁNYSÁG  VÉGE. 

Hejh  zsiványság,  derék  szép  zsiványság,! 
A  te  véged  hatalmas  mulatság  ; 
Lesz  belőled,  ugy  hord  a  szerencse, 
Száraz  fának  száradó  gyümölcse. 

Hogy  kimúlj,  szikrát  sem  fáradsz  magad  ; 
Kitekeri  a  hóhér  a  nyakad. 
Hogy  pedig  ne  láthasd  szégyenedet, 
Kivájják  a  varjak  szemeidet. 

És  míg  tested  a  táncot  úgy  járja, 
Amint  szól  a  szelek  muzsikája  : 
Mélységében  a  sátán  házának 
Lelkeddel  az  ördögök  labdáznak. 
(Pest.) 


A  KÖLTŐ  S  A  SZŐLŐVESSZŐ. 

Semmi  vágyam,  semmi  kedvem 
A  borostyánkoszorúhoz! 
Magyarország  szép  leányi, 
Szőlővessző-koszorúval 
Koszorúzzatok  meg  engem. 
Mert  a  szőlővessző  és  a 
Költő  sorsa  oly  hasonló. 
Kmöltő  és  a  szőlővessző 
A  világnak  adja  lelkét. 
Szőlővessző  lelke  a  bor, 
A  költőnek  lelke  a  dal. 
Lelkünket  ha  általadtuk 
Borban,  dalban  a  világnak  : 
Elhervadunk,  elenyészünk. 
És  midőn  már  elenyésztünk  : 
Leikeink,  a  bor  s  dal  mellett 

Vígad  a  világ! 

(Borjád.) 

